
Blasphemus fui et persecutor et contumeliosus ; sed misericor- 
diam Dei consecutus sum, quia ignorans feci in incredulitate 
(I.Timoth. 1,13). 

ILLUSTRISSIMO DOMINO 


SPIRIDIONI LITVINOWICZ 

METROPOLITAS LEOTOLITANO CATIIOLICO RCTIIENO 


Illustrissime Domine, 

Quum sanctissima ecclesia: unio, qua christiani ritus 
slavici unum cum catholicis corpus facti sunt, turbatis- 
simis his temporibus in dies magis magisque concutiatur 
et labefactetur, visum est mihi non inutile fore, si egre- 
gia Smotriscii scripta, mirum in modum rara, iterum 
in lucem ederentur ; quod negotium jam ita incohavi, 
ut in publicum emiserim dialecto russica Apologiam et 
propediem ejusdem Apologiae complementum seu Pro- 
testationem adversus iniquam synodi Kiov iensis judi- 
cium typis mandaturus sim. Atque Ins scriptis non mi- 

nima inest vis et pondus; adeo ut non facile reperiantur 
libri quibus orthodoxorum (ut eos nomine quod amant 
significem ) errores et obstinatio convellantur magis et 
diruantur. Verum accedet eis ( firma hcec mea persuasio 
est) singularis auctoritas, si scriptoris vita bene per- 
specta sit. Equidem lineamentis aliquot eam designavi 
initio prioris illius opusculi ; sed hi neque nativi colores 
sunt, neque totum hominem, quantus est, repraesentant. 
Prodeat itaque denuo in lucem Saulus ille Ruthenus, o 
Jacobo Susza descriptus, cujus eacemplaria anno 
1 665 typis expressa romanis, tam infrequentia facta 
sunt, ut eum venalem repererim numquam, et ut hanc 
novam editionem parare non potuerim nisi ex apogra- 
pho, quod Josephus Broicn, societatis nostrae decus, mihi 
ex libro, qui in bibliotheca Ossoliniana diligenter asser- 
vatur, fieri fecit. Quas meas curas, Illustrissime Do- 
mine, Tibi probari confido. Postquam enim egregiam 
ecclesiae ruthence, vineam, quam B.Josaphat sanguine suo 
et Smotriscius sudoribus rigaverunt, exterminavit aper 
de silva et singularis ferus depastus est eam, integra 
tamen remansit provincia, cui praesides ; atque Tu ipse, 
qui non sine lacrimis stragem illam a longinquo intueri 
potuisti neque nunc recordari potes, tantee praevaricationis 

testis et accusator es ; coram tot miseris, quos pastorum 
ignavia et perversitas in avia deduxerunt, tamquamsidus 
coeleste fulges, veram semitam ad vitam ce ternam indi- 
cans ; neque cessas clamare cum Psalmista : Deus virtu- 
tum, convertere : respice de caelo et vide ; et visita 
vineam istam, et perfice eam, quam plantavit dex- 
tera tua : et super filium hominis, quem confirmasti 
tibi. Quocirca quidquid utile esse possit ad conjun- 
ctionem ecclesiae ruthence cum catholica aut confirmandam 
aut restaurandam, non potest Tibi gratum non esse et 
praeclaro patrocinio Tuo indignum. Qua fiducia ausus 
sutn Saulum illum, ex sepulcro quasi redivivum, ante 
metropoliticum Tuum thronum sistere; enixe Tibi suppli- 
cans ut eum admittere velis, admissumque audire Tibi 
significantem, quanta reverentia te prosequar, quam 
grato animo recolam eximia Tuae in me benevolentia 
et amoris indicia, et quantum paratus sim Tibi semper 
obsequi et in Christo famulari. 

Illustrissimae Dominationis tuae 

infimus et venerabundus servus 

«Joannes Marllnov, 

(ircshytcr S. i. 

Bnixeltu, collegio S. Michaclii, anno 1864. 

Eminentissimo et Reverendissimo Principi 

FRANCISCO BARBERINO 

S. R. E. CARDINALI VICE-CANCELLARIO 
DOMINO DOMINO ET PATRONO CO L EN D 1 S 8 I M 0. 


Redivivus hoc in libello Meletius Smotriscius 
Vestrae Gminentissimae Dominationi supplicem 
sese praesentat, ut etiam post fata sua clarissime 
contestetur, cui se ipsum debeat. — Quantus enim 
quantus est, Vestrae Eminentiae et in Ea clarissi- 
mae domus Vestrae totus est. 


Quippe cum ille gloriosae recordationis sanctis- 
simi Eminentiae Vestrae patrui, Urbani VIII tempore 
in tenebroso jaceret schismate . e t quidem altius 

quam a quovis unquam in lucem protrahi valeret ; 
ipse de se fatetur, quod beneficiorum et affectus 
Bcalitudinis Suae erga Ruthenam Ecclesiam radiis 
ex miseriarum lacu extractus, pedibus manibusque 
revinctis, ad genua Sua cum lacrymis proster- 
natur, et dicat : Pater, peccavi in ccelum, et coram te; 
non sum dignus vocari filius tuus. Et licet se 
indignum asserat, Ejus tamen in Domino filius fa- 
ctus est : quia sicut ex corde cum sancto peccatore 
coram supremo protulit Patre : Peccavi Domino : ita 
et ab eodem audire meruit : Dominus transtulit a te 
peccatum tuum. Et vero tam sincerum oris poeni- 
tentis edictum Peccavi, quam illud infallibile caele- 
stis oraculum potestatis Transtulit, firmissime decla- 
ravit extinctus, ne locus esset haesitationi, extinctus 
Meletius, quando absolutorium a schismate Beatis- 
simi Urbani Breve, vivida manu, cum tot miraculis 
tenuit. Ut vel hoc ipso amplius assereret, se et cum 
Brevi , et cum archiepiscopatu Hieropolitano col- 
lalo in Brevi, et vivum et demortuum, esse totum 
Petri, esse totum Urbani, esse totum Vestrum. Sane 
perbelle Meletio proficiscentes a Domo Vestra et tra- 
clitii Ruthenae ecclesiae inclaruere radii, qui eam 
dotatam gratiis, decretis, privilegiis in lucem extu- 
lere : qui munificentia sua et protectione unionem 
ab impetuoso schismate protexere : qui per Ruthe- 
nos Unitos Orientales convertendos edixere : qui 

inadmittendisRuthenis ad collegia, a S. R. E. erecta 
in Polonia, Germania et in Urbe, eluxere : qui in 
seminarium Minscense Ruthenorum liberalius sese 
effudere : qui aede sacra divorum martyrum Sergii 
et Bacchi Romana gentem nostram illustravere : 
qui ipsum martyrem Josaphatum, licet post fata Me- 
letii. Beatorum lumine donavere. 

Atque ideo, quemadmodum vivus ad Urbanam 
Petri Petram attractus, immobiliter illi, ut salutis 
portui, ad extremum adhaesit spiritum ; ita mortuus 
Urbanae Petrae diploma, tanquam fidei suae tesse- 
ram, aeterno sculpendam adamante, retinuit. Quo 
et in vita sua et in morte, Petri se, et Urbani, et 
Vestrum professus, ad eosdem post decessum, in 
memoria hominum reviviscens, recurreret. Quem 
ego sponte ad Vestram Eminentissimam Domina- 
tionem, Vestrasque protegentes, mellitas, fragran- 
tes apes non currentem solum, sed volantem cum 
praepedire non valeam, lubens libensque expedio. 
Accipere igitur eum, ut Suum, meque ut ejus, in 
Suam dignetur protectionem. Praedicabit ille sub 
ea, et ego pedissequus ejus, non in urbe solum, sed 
etiam in catholico orbe, Ruthenae ecclesiae tracti- 
tios Urbanos, et Vestros radios. Atque dum ejus- 
modi meritissime Vestrae Eminenlissimae Domina- 
tioni, qua Melelium, qua me ipsum obligatione 
obstringo , eidem ipsi , totique amplissimae Ejus 

prosapiae, et longaevamet felicem precor voveoque 
lucem. 

Vestrae Eminentissimae et Reverendissimae Do- 
minationis humillimus servus, 

Jacobus Susza, 
episcopus Chelmensis unitus. 

AD LECTOREM. 


Quam hic demirandi sane Meletii, lector bene- 
vole, descripsi vitam, eam non lanquam e trivio 
imperlinens levavi lutum, sed e gravissimis veris- 
simisque testimoniis quasi praenobilem excerpsi 
unionem. Atque ita certam illius rerum seriem 
asseruerim, ut omni humanae certitudini, non dun- 
taxat par sit, sed etiam ea longe superior. Quod 
cum de universis in hac historia contentis, tum vero 
vel maxime de grandibus dextrae Meletianae pro- 
digiis, Urbanum Breve capientis, retinentis, pastori 
dimittentis, ac demum vividae, flexibilis et omnibus 
dimittentis, atque ab omnibus recipientis dictum 
Breve dextrae prodigiis accipi velim. Supersunt 
scripta Meletii, tam inPoloniae, Lithuaniae, Russiae- 
que oris dispersa, quam hic in urbe rerum domina, 
Barberinianam et Apostolicam in castro Angeli bi- 
bliothecam exornantia, an ab ipsis bibliothecis exor- 
nata . de quibus plurima in hoc libello contexta 

excerpsi. Sunt prae manibus literae de vita Meletii 
et istis portentis ad totam Basilianam Ruthenorum 
inS. Unione religionem aliosque perscriptae Josephi 
Velamini Rutscii, archiepiscopi Russiae, viri inte- 
gerrimi, quem Urbanus Vlll os Christi et Petri, 
atlantem Unionis, columnam ecclesia, Athanasium 
Hussice appellavit ; qui etiam haec mirabilia Sacrae 
a propaganda fide Congregationi in recenti , quo 
facta sunt, detulit tempore. Adest concio, Vilnae 
superiorum auctoritate praelo donata, viri praecel- 
lentis, Alberti Kortisci. Soci Jesu, in qua cum vita 
Meletii jucunda et gravis enarratio, tum hoc cen- 
tenorum miraculorum plenum miraculum , non 
minus insigni eruditione, quam facundo eloquio 
exornatur. Ne memorem tot eliamnum viventium 
recentem vitae ejus et horum prodigiorum memo- 
riam ; ex quibus infallibilis eorum et divina percipi 
facile poterit probatio et certitudo, dummodo de iis 
sanctae inquirere lubuerit ecclesiae. Quocirca, be- 
nigne et catholice lector, omnia in hoc proposita 
libello, pro firmis accipere velis, et solari, tam soli- 
dis, non vivorum modo, verum etiam mortuorum 
documentis in extremis mundi plagis, et in medi- 
tullio pervicacis schismatis sanctae Romanae eccle- 
siae probari auctoritatem et summorum pontificum 
extolli potestatem. 

SAULI BT PAULI UNIONIS 
sive 

MELETII SM0TRISCI1 

ARCIHEPISCOPI HIEROPOLITANI 

YIT.B PkXLUUILM. 


Inimicam Deo, noxiam ecclesiae, post amicam et 
proficuam Meletii Smotriscii vitam, a lethaea vin- 
dicaturus oblivione, e vestigio ad Dei mirabilia 
accedo: quomodo majestas ejus tenebrosa in lucem 
educat , a se aversa ad se convertat , studiose et 
graviter impia benignitate longanimitatis suae ad 
ferventem accendat pietatem , ut penitus profiteri 
nobis sit necessum, non esse ullum, qui a luce, 
calore, caritate solis hujus possit abscondi. Palam 
enim constabit, quanta etiam in hoc, pace ejus 
dixerim, tenebrione, illa lux aeterna operata sit ! 
ut vel inde spes viva salutis omnibus,, desperata 

mentis defectio nulli, quantumvis maximo supersit 
peccatori. In describenda porro vitae Meletii serie, 
duplici vadam, sicut et ipse, ab opifice suo aversio- 
nis, et ad illum conversionis itinere. Et quemadmo- 
dum praecellens vir Albertus Kortiscius Societatis 
Jesu, testesque in Processu Polocensi de beati Jo- 
saphati martyrio primo eum unionis Saulum, dein 
appellant Paulum : pari etiam ego ratione, vitam 
ejus ordiar a munere Sauli, terminabo in munere 
Pauli. 

Quippe sicuti Saulus, ecclesiae sanguinem sitiens 
primaevae, Stephanum glorioso coronavit martyrio; 
ita Meletius primitiis inhians unionis opprimendis, 
Josaphatum ad caelestem martyrii extulit lauream. 
Quodque augusti nominis doctor Augustinus de con- 
verso asseruerat Paulo : « Si Stephanus non oras- 
set, ecclesia Paulo hodie caruisset ; » idem pariter 
et Processus Polocensis et memoratus Kortiscius de 
converso asserunt Meletio : « Si Josaphat non oras- 
set, unio Meletio hodie caruisset. » 

PARS PRIMA. 


DE MELETIO, SAULO UNIONIS. 


CAPUT I. 


NATALES ET EDUCATIO MELETII. 


Vitalem spiritum Meletius hausit in Podolia e 
nobili prosapia. Maximus in baptismatis lumine 
dictus est ; cum potius, quod e schismaticis pro- 
diisset tenebris, Minimus esset dicendus. Nihilomi- 
nus, praesagio quodam, eo vocatus est nomine : 
quod divina metamorphosi in virum post evaserit 
maximum. Progenitor ejus Erasinus Smotrilski, 
vicecapitaneus castri Camenecensis, plurimo egit 
tempore. Vir morum singularium, nec exilis doc- 
trinae. Quippe qui graecarum latinaruinque litera- 
rum, nec non slavonicae linguae cumprimis peritus 

fuerit. Cujus rei argumenta sunt perutiles toti 
Russi® ejus lucubrationes : Btblia scilicet e graeco 
et latino sermone in slavonicum versa (I), et Ostro- 
gi® ducis memorandi impensis edita. Quorum 
etiam exemplar Eminentissimus cardinalis Fran- 
ciscus Barberinus suae recens adscribi locupletissi- 
mae curavit bibliothecae. 

Unionis Ruthenae cum S. R. Ecclesia renovandae 
semina jaciebantur. Fovebat vero illa, vel unicus 
ipse Constantinus Constantini, in sacro fonte Ba- 
silius, dux Ostrogiensis, palatinus Kioviensis. Qui 
suam a ducum totius Russi® derivans originem, 
prosapi® vetustate, honorum splendore, opum af- 
fluentia, magnis facile par erat principibus. Pro- 
pensio ejus in firmandam cum Sede Apostolica 
Russi® unionem, ex litteris ejus anno 1593 ad 
Hypatium Pociey, tum episcopum Ruthenum Vla- 
dimiriensem, postmodum archiepiscopum metro- 
politanumKioviensem, exaratis, clare innotuit. Opta- 
vitque ipse coram et pr®sens , in persona Rus- 
si®, obsequium Sedi Apostolic® exhibentis, vicarios 
Dei et Petri venerari pedes. Sed is idem, Dei per- 
missu investigabili, ab h®reticis, ruinam suam in 
Polona republica metuentibus, si a Ruthenis obse- 
quio Romani pontificis obligatis essent divisi , 

(I) Seu potius cum textu graco cl latino, idquc ex pai te taulum- 
modo, collata. Nota edit. 

stimulatus, quod recte coepit, pessime abjecit fidei 
sanctae opus. Zelum vero vel maximum Ruthenici 
schismatis tenuit conservandi. Inde Ostrogiae liberali 
effuso aere, non slavonicae duntaxat linguae, sed 
graecarum juxta atque latinarum artium erexit 
palaestram ; in qua Ruthenam multam, qua nobilem, 
qua plebeiam, aluit juventutem. Caeterum videns 
dictum Grasmum Smotritski, vicecapitaneum Ca- 
menecensem, eruditionis Ruthenos inter haud sper- 
nendae, auctoritate sua tantum apud eum perfecit, 
ut, relicto publico honore, ejus gymnasii rectorem 
subierit. Cui etiam dignos labore census designavit, 
villasque insuper Baklajovka et Borisovka e du- 
catu Ostrogiensi adjecit. 

Erasmus, duos habens filios, cum eos pro sua 
tenuitate , severa morum disciplina excoluisset , 
magistro e Graecia, per ducem dictum evocato 
Cyrillo,ad Constantinopolitanam post evecto sedem, 
in graecis latinisque literis crudito, imbuendos 
tradidit. Sub quo Maximus, aetate licet minor, eru- 
ditione major in utroque idiomate apparuit: prae- 
ripiente videlicet palmam majori fratri, non 
minori ingenio. Orbati parente, in tutelam ducis 
deveniunt. Qui parentis eorum memor, brevi ab 
exitu ejus, aetate superiorem ad notarii sui pro- 
vexit munus. Juniorem cum Gcorgio Puzyna, e 
primaevo nobilitatis Volhyniensis flore juvene, san- 

guineque sibi junclo, sub annum 1601 Yilnam pro 
tractandis liberalibus disciplinis, ad Patrum Societa- 
tis Jesu direxit academiam. Isthic aliquot moratus 
annis, rationalique exacta philosophia cum altiori- 
bus scientiis, uti durum schismatis germen prohi- 
beretur, curando tirocinio magnae notae juvenis 
atque e principibus oriundi, sed schismatici, Solo- 
merecii, admotus est. Quo cum in Silesiam, Vrati- 
slaviam, inde Lipsiam ac Norimbergam, aliasque 
in civitates et academias acatholicae Germaniae 
demigravit. In his universitatibus , dum varias 
aconito haereseon imbutas consectatur artes, ipse 
quoque virus earum intimis hausit visceribus : ita 
ut sectariorum facile primus censeretur. 

Postquam solum ex Germania vertisset in Lilhua- 
niam et palatinatum Minscensem (in cujus gremio 
Solomerecium), sine mora aculeum inS. Romanam 
ecclesiam ejusque pedissequam unionem exeruit. 
Quandoquidem laicus adhuc homo, quasi magnae 
auctoritatis in fide magister, vertente jam anno 
1610 , volumen virulentum concepit, eidemque 
nomen Theophil i Orthologi Lamentum indidit. 

Solomerecio Minscum, sat celebrem et vetustam 
Ruthenisque obsitam civitatem, quia proximam, 
saepius commeans, populum simplicem et rudem, 
intime sibi conciliavit. Quocirca ad illum veluti ad 
oraculum confluere, ab illius ore in dogmatibus 

fidei universi pendere, de illo uti de fonte quodam 
doctrinam haurire ; sed, quia infecto, minime salu- 
tarem. 

Indeque Minscenses pastores unitos deseruere, 
sodalitium orthodoxum , ut ajunt , fundavere , 
novamque ecclesiam erexere. Quam ipse postmo- 
dum in archiepiscopum a patriarcha Hierosolymi- 
tano initiatus, consecravit. Inierat tum Smotriscius 
singularem cum archiepiscopo Russiae Josepho 
Rutscio notitiam, et intima ejus usus est consuetu- 
dine. Rutscius etiam tam commoda usus occasione, 
de unione cum eo catholica perfrequens egit, qui 
ejus emolliret pectus, devinciret animum et dotibus 
naturae egregiis insigniti viri lucraretur salutem. 
Sed, praevalente altius fixo pectori schismate, in- 
cassum ejus cessit labor. • 




CAPUT II. 

XELET1US RELIGIOSUS III SCHISMATE PERSEQUITUR OKIOXEM. 


Atque ut amplius orthodoxiae prodesset suae, 
sanclaeque obesset unioni , anno supra millesimum 
sexcentesimum decimo septimo, amicis Solomerecii 

nobilis exutis obsequiis, Vilnam appellit, habitu 
monastico induitur et e Maximo in Meletium, nomi- 
netcnus religiosum, reapse maximum unionis per- 
secutorem transformatur. Hic graviter lamentabile 
Lamentum, quod dudum conceperat , quasi elephan- 
tinum partum, procreavit. In quotam acriter san- 
ctam principis apostolorum adoritur sedem , ut 
acrius haereticorum nemo. Quot ibi verba, tot cru- 
delia vulnera ; quot sensus, tot lethalia toxica. Gt 
quia insigni Poloniae lingua culta, quasi dulci phar- 
maco condita, eo magis noxia. Adeoque non schi- 
smatici modo istud Lamentum, sed etiam haeretici , 
laetis terebant manibus, pleno fovebant sinu, demum 
corde suo penitus defigebant. Fuere qui illud quasi 
pretio dives, arte praesigne cimelium, suprema 
voluntate in suos derivandum posteros, testatum 
reliquerint. E clero autem schismatico non postre- 
mi auctoritate illud, descriptae quasi in eo essent 
veritates divinae, monumentis Chrvsostomi aequipa- 
randum, sanguinemque pro eo fundendum censuere. 
Nec inglorium aestimatum cuidam personae haere- 
ticae, cum eodem in aeviternum lamentabili modo 
sepeliri. 

Non eo tamen inficias, eum hoc in claustro, 
multis insudasse corporis afflictionibus : molestis 
nimirum ciliciis, insomnibus vigiliis, durae quieti, 
pallidis jejuniis, nudae pauperiei, morum compo- 


Digitized by Google 



— 19 


nendorum exercitationi, et si quae in statu a vera 
fide alieno comperiri potest pietati. Sed ut ipsa 
talia sine fide placere Deo non posse certum est, 
sic neque placitum reddere illum, quem hisce quo- 
dammodo videris adornatum. Enim vero de piis 
ejus extrinsecus operibus, alio dabitur loco dicendi 
occasio. Nec tamen sileri hic congruum, quod insu- 
per etiam tum laude in illo dignum fuit. Etenim, 
psalterium et novum testamentum slavonicum ad 
graecum idioma concinnans, ut laboriose, sic toti 
genti Ruthenae proficue reformavit. Ipsius cura et 
industria typis editum cum variis officiis divinis et 
precationibus ejusdem linguas breviarium. Adjunxit 
hisce lucubrationibus Lexicon et Grammaticam 
itidem slavoniea. Quinimo ipse eam juventuti prae- 
legit, uti quoque latinas artes humaniores. In con- 
cionibus perelegans et perfrequens ruthenice di- 
cendis ; in sodalitio nobilium civiumque ad 
pietatem suam excolendo perquam assiduus. Et 
quidquid innata fidei, ut dicunt, veteris zelotypia 
flagitare ab illo poterat, generose exsecutus est. 
Quantum vero hisce studiis populum sibi devinxe- 
rit, difficile dictu. Illum religionis tutorem, propa- 
gatorem fidei, orthodoxiae genitorem dicere. Pro- 
deuntem quopiam, frequentia comitari, honoris 
venerari obsequiis, pietatis favoribus ac muneribus 
prosequi, debiti erat. 

Sed in hac aurae popularis felicitate, eo longe in 
felicior, quod inexhaustis sudoribus inferna mere- 
retur. Et vero cum Joachimus Morochovski, episco- 
pus unitus Vladimiriensis.vir praestantis eruditionis 
pietatisque, acatholico ejus Lamento, edito in lucem 
libro Parigoria, modum ac medelam posuisset ; si- 
mulque religiosus e Societate Jesu Petrus Skarga, 
cum virtutis, tum doctrinae eximiae, condonator 
regis Poloniae percelebris, eamdem lamentationem 
suis coercuisset scriptis; Smotriseius, pedetentim 
in zelo suo languescere, secumque luctari coeperat : 
nec sufficiens veritati confutandae , Palinodiam in 
libello quodam a se composito et sic nuncupato, 
occinere. Quem dum Ostrogiensi sodalitio et Der- 
manensibus tum schismaticis monachis porrexisset, 
illi judicio ipsius eumdem subjecerunt primo, dein 
impetratum igne limaverunt, ut non plus nec ultra, 
visus hominis eum aspexerit. 

Memorat ipse, in sua jam catholicus Apologia, lu- 
cubrationes a se factas contra scriptum Unio inti- 
tulatum, contra Dialogum civis Brestensis cum sodali 
Vilnensi, contra Redivivum Nalivaijko (rebellis iste 
reipublicae Cosacus fuerat) , contra Politicam dictam 
ignorantiam, et devotionem insuper novorum ecclesia- 
sticorum Vilnensium, universa unitorum germina. 
Quas in lucem edere molitum se nec refragrante 
edidisse conscientia. Attingit Justificationem et si- 

milia opera sua, luce donata : in quibus propalam 
fatetur se, quo longius processisset, eo leniorem in 
perstringendis fidei dogmatibus catholicae fuisse. 
Demum asserit se Tractatum de Spiritu Sancio, more 
syllogismorum per Graecos Romanis, per Romanos 
Graecis objici solitorum, contexuisse. Sed quia Vil- 
nense claustrum et sodalitium schismaticum adeo 
exarserat, ut tumultus majores, quam fructus fie- 
rent, silentio involvisse. Verumtamen , iterum spiritu 
contradictionis ambitionisque excitus, anno 1621 , 
alium in sanctam ecclesiam fidemque catholicam 
divulgavit librum; equidem innoxiis Ruthenis 
perquam noxium, sed sub velo et titulo Yerificationis 
innocentice perplacidum. Eo bene ab unitis propul- 
sato, aliud eodem atfno volumen extradidit, Defen- 
sionemque verificationxs indigitavit , partus potius 
viperini elogio dignissimum. Quibus veluti auro, 
sed adulterino, tanquam aliquam gemmam, sed ex 
Acherontaeo mari, adjecit Elenchum, librum, ut infra 
videbitur , perditissimum. Quo non modo animos 
suorum ille in pervicaci obdurat schismate , sed 
etiam quae in Lamento aliisque parricidalibus mo- 
numentis exaraverat, confirmat probatque. 

CAPUT III. 


MeLBTIUS iRCIIIMANDRITA, A RCHIEPISCnPtS IN SCII1SMATE, 
PERSEQUITUR UNIONEM. 


Cedit interea fatis Leontius Karpovicz, Yilnensis 
apud adversarios archimandrita, monasticae severi- 
tatis amans et morum laudabilium, nisi eos schi- 
smate deturpasset. Proinde Meletius non minus ejus 
monasterii religiosorum, quam sodalitii, e nobili 
civilique coetu collecti, in archimandritam unanimi 
voce eligitur. Annus tum 1621 volvebatur, et 
Ottomanica manus regno rebusque inhians Polo- 
niae, limites ejus adorta est. Interea increbuit Vil— 
nae, Theophanem, Hierosolymitanum patriarcham, 
id temporis e Moscovia, de mandatis sui tyranni 
in Polonos stimulata, in Russiam et Kioviam de- 
scendisse. Igitur omnes dicti religiosi sodalesque 
Vilnenses Meletium Smotriscium, Kioviam conce- 
deret, accendere ; aere copioso in subsidium itineris 
munire; archimandriae Yilnensis, Polocensis ar- 
chiepiscopatus honores per manus patriarchae 
assumeret, impendio precari. Annuit ille, ratus 
apertas sibi januas per horum graduum amplitudinem 

suae orthodoxi» longe lateque propagandae. Kioviae 
cum caeteri virtutis unitorum exercendae antago- 
nistae ad alios episcopatus , tum Meletius ad 
memorata munia a Theophane, nullo cooperante 
episcopo, inaugurati. 

Et quidem Smotriscius, quasi leo rugiens minas- 
que ac caedem unioni spirans, in Lithuaniae etRus- 
siae revertebatur oras, eoque animosior, quo hono- 
ribus celsior. Pauci antea in schismate sacerdotes, 
quia et unus episcopus Leopolitanus reperiebatur j 
et ipse ab externis episcopis initiatus. Unde vel apud 
eum satquidera remotum, vel extra regnimetas, tu- 
tum Rutheni consectabantur sacerdotium. Tum vero, 
velut ex equo Trojano, fundebantur schismati suble- 
vandopresbyteri, sed impense rudes. Idcirconecad 
emolliendum, nec ad erudiendum appositi: ad per- 
vertendos vero simplices longe, quam dici potest, 
idonei. Atque ut alii aliis unitis episcopis horren- 
dum in modum universa permiscuerunt ; sic Smotri- 
scius metropolitano pro tunc Josepho Rutscio, a 
sanctimonia vitae et zelo fidei commendatissimo, ac 
Pinscensi episcopo Gregorio Michalovicio, unioni- 
que in eorum diceceseon latifundiis plurimum 
incommodavit. Divo tamen Josaphat in archiepisco- 
patu ejus Polocensi, per Russiam albam facile ad 
Centura leucas, tam in longum, quam in latum dif- 
fuso, plane e diametro sese opposuit. Ipse quidem 

Vilnae, excellentiore lotius Lithuaniae in urbe, velut 
in specula residebat ; sed sincerum Polocensem in 
Russia gregem per suos emissarios longe lateque 
corrumpebat. Inde initiati ab eo presbyteri, in 
villas, oppida, urbes nobilium, magnatum, regis- 
que ipsius, praecipue vero schismaticorum et haere- 
ticorum, penetrarunt. Ex ea arce libri ejus, titulis 
sane gratiosi , sed schismatis et haereseos d#gma t ibus 
imbuti, ubique dispersi. Ex hoc nido blandae sua- 
viloquiae, pietatis et zeli pro orthodoxia immodici 
plenae, ejusdem evolavere litterae. Quibus plurimi 
de populo Polocensis dioeceseos ab obsequio Josa- 
phati sanctaeque Romanae ecclesiae penitus avulsi. 
Vitebscenses vero eo usque effrenis temeritatis ac 
barbarae impietatis progressi, ut innocentia juxta 
ac pietate praesignem pastorem suum truculento 
ac plurimis retro saeculis inaudito tyrannidis ge- 
nere trucidarint. Ea videlicet acathoiicae fidei est 
pietas, ut nisi gravissimam spiret impietatem, nec 
conservari se, nec propagari posse censeat. Enim 
vero in neutro testium examine, de mandato sanctae 
Romanae ecclesiae Polociae transacto, immo neque in 
regali Vitebscensi, sanguinis Josaphati vindice judi- 
cio, patuit Smotriseium eo nequitiae processisse, ut 
sanguinem tanti sitiret archipraesulis. Verum 
quia praefervido calamo imperitae saevaeque multi- 
tudini Josaphatum rejiciendum, se amplectendum, ut 

verum persuasit pastorem, ideo illa ad tumultus 
ciendos praeceps, ad hauriendum sanguinem prae- 
cox, neque imperata abeo, neque cogitata, crude- 
lius, quam pertimesceret, peregit. 

Sed non fovendum dixisses ignem, ut tantum 
effervesceret incendium ! Animadversum sane in 
Smotriscio, ac in omni ejus pro sua orthodoxia zelo, 
quod aemulationem Dei habuerit, sed non secundum 
scientiam. Ignorans enim justitiam Dei, et suam 
quaerens statuere, justitiae Dei non fuit subjectus. 
Et quae de se divinus Paulus, eadem per eadem, 
orci ipsius primum, deinde caeli germen Meletius, 
canebat an plangebat, ut mox videbitur. Dubiusque 
animi haereo, plures ne caelo lingua et gladio Saulus, 
an vero itidem lingua et calamo Meletius, sacra- 
verit orco. Ultimum tamen censuisse praestiterit, 
minime injuriosa Meletio veritate. 

CAPUT IV. 


MELETIUS, POST CJEDKM DI VI JOSAPUAT, VILNA FUGIT. IN SCUISMATE VACILLAT, 
A DEO VOCATUR. 


Post crudele porro in pastorem patratum facinus, 
cum alii Vitebscensium, sub demerito justitiae pon- 
dere corruissent, alii, et quidem plures fugientes, 
publico judicum sancito proscripti fuissent ; Smo- 
triscius etiam, re cognita, intremuit. Et tam ab ami- 
cis, quam a profugis persuasus, paucissimis con- 
sciis, Boristhenem versus et Kioviam iter acce- 
leravit. In ipso Vilnae digressu, an fuga, ecclesiam 
sui adiit monasterii, viam caelestibus commenda- 
turus : ecce post exeuntem, columella forium (ut 
ajunt) regiarum, per quas in adyta patet accessus, 
nullo motore emota corruit. Et prodigii, nec non 
praesagii accepta loco, aut morituri aut non redituri 
eo Smotriscii. Nec sane unquam rediit, sed toto 
caelo diversa a suorum cogitatis intentione. Equi- 
dem adhuc antea animi dubius, in fidei rebus gra- 
viter perplexus, conscientiaeque aculeis peracerbis 
exulceratus, integra octo annorum revolutione se- 
eum luctatus est, et influenti caelo reluctatus. Post 

necem veroJosaphat, urgente acriter ejus sanguine, 
monente saepius ac iterum Numine, quamdiu, quam- 
diu, in pervicaci, ipse pervicacior, haereret schi- 
smate? Tandem ante longinquam ad Salvatorismo- 
numentum peregrinationem, et priusquam ad gre- 
mium matris rediisset ecclesiae, a Deo graviter cae- 
litus vulneratus, altum de promoto hactenus a se 
schismate ingemuit: neque amplius rediturum seVil- 
nam statuit. Visusque est Meletius persimili Saulo 
vocatus fuisse ratione. Etenim sicut Saulus post 
saxea Stephani, ita Meletius post ferrea et plumbea 
Josaphati fata : sicut Saulus spirans minarum et 
caedis in discipulos Domini, dum appropinquaret 
Damasco, excepit fulminantem vocem Domini : 
Saule, Saule, quid, me persequeris? Ita Meletius, cum 
nox peccatorum ejus contra unionem in suo cursu 
plane medium iter haberet, omnipotentem sermo- 
nem Dei, de caelo a regalibus sedibus, durum de- 
bellatorem, in mediam rebellis cordis sui terram pro- 
silientem: Meleti, Meleti, quid me persequeris? exau- 
divit. Continuoque Meletius vetera et nova secum 
mala anxius reputabat. Quantum videlicet eccle- 
siae et Deo, ore et calamo injurius ; quantum repe- 
titis blasphemiae scriptis animabus damnosus, quan- 
tum insuper sanguini Josaphati, indignissime pro- 
fuso, obnoxius fuerit! ideoque ad Deum fontem 
vivum aspirare, schisma nefandum exeerari, unio- 

nemque sanctam, jam tum meditari occeperat, et 
cum Saulo dicere : Domine, quid me vis facere ? Et 
quod opus de fidei articulis moliri Vilnge coepit, 
Cathecheseosque orthodoxa nomine insigniri voluit ; 
de eodem etiam, dum fugeret, laboriosam non de- 
posuit mentis agitationem, sed ad umbilicum dedu- 
cere nisus est et deduxit. Cum quo in orientis quo- 
que regiones, jam a Deo fortius pertractus et ube- 
rius illuminatus, ac sanciam anhelans unionem, 
quasi Saulus Ananiam quaesiturus, peregrinari in 
animum induxit suum : ut pernosceret, quam bene 
antehac credidisset , et quid posthac crediturus 
esset. Hisque cognitis, tanquam pastor, et quidem 
Ruthenorum praecipuus pastor, Russiam edoceret : 
dogmatum in eam haereticorum farraginem, per 
insulsos invectam scriptores, quasi velo reducto, 
commonstraret. Quippe hi per triginta annorum 
decursum misere illam discerpentes, venenosis ine- 
scavere perfidiae documentis : ut ab unione sancta 
cane pejus et angue abhorresceret, atque ob schisma 
et haereses deperiret. 



CAPUT V. 


MKUTIUS IN CASCUM *T PALS3TINAU PSASGRINATC A; AB VNIOAKM A.NUILtT(l). 


Igitur anno incarnationis divinae supra mille- 
simum sexcentesimum vigesimo tertio jam expi- 
rante,Constantinopolim, Christiani quondam imperii 
culmen augustissimum, ad Cyrillum patriarcham, ut 
ad Ananiam, profectus est. Fuerat is Matthaei Con- 
stantinopolitani,Meletii Alexandrini, patriarcharum, 
in rebus ecclesiae, antequam Constantinopolitanum 
ascenderet thronum, duabus vicibus in Russia le- 
gatus. Cui delatis submissionis officiis, suo et Rus- 
siae nomine debitae, perpetuo illam, ob suscepta a 
sede ejus christianiae religionis sacramenta, devin- 
stam esse testatus est. 

Tandem commodiore usus tempore, animae conti- 
nuas scissuras illi suae, et in fide sancta insomnes pe- 
ctoris fatigati curas, labyrinthaeasque striclim expo- 
nit perplexitates. DeGennadii Scholarii, patriarchae 
Constantinopolitani, adversus quinque dissensiones 
cum Latinis opere, et de quatuor libris MelctiiAlcxan- 


(1) Quae continentur hoc capite, ex Apologia Mclctii decerpta sunt. 

drini , postea Constantinopolitani, super fidei dogma- 
tibus conscriptis, exquirit : ut medelam memora- 
torum, non modo ab ipso, sed etiam a demortuis, 
sumeret malorum, censoresque suae haberet Cathe- 
cheseos. Verum de libris frustra quaesitam indoluit 
medelam. Gennadii quippe opera non superesse 
retulit, nisi tractatum de Spiritu S. , a successoribus 
sedis ejusdem hinc inde truncatum. Meletium mo- 
ribundum, in conspectu suo, vulcano quatuor illos 
litaret libros, sibi injunxisse. Ipse vero Cyrillus, por- 
recta Smotriscio Cathechesi a se composita, a Zacha- 
ria Gergano, annomillesimo sexcentesimo vigesimo 
secundo typis edita, quid crederet, prodidit. 

Inhorruitque Saulus noster, se non Ananiam, 
sed Lutherum et Calvinum reperisse; demiratusque 
est a fonte religionis sum, quem salubrem putabat, 
perfidi® sibi venena propinare ! Ideoque suam 
occulendam censuit Catliechesim , subveritus ne 
adversam pateretur limam, judicio eam pastorum 
Russi®, post reditum, subjecturus. Sensim enim 
ipsi innotuit, viginti erroribus et h®resibus ab eo 
Gergano, dissimulante Cyrillo, quinquennio antea 
insitis, Gr®cam pullulare cajpisse ecclesiam. Au- 
disseque ait se Smotriscius Cyrillum dicentem, 
auricularem confessionem ab ecclesia longe exter- 
minandam. Quemdam vero hieromonachum Benedi- 
ctum, magnum ecclesi® Constantinopolitan® dida- 

scalum et archimandritam in Monte Sancto Vatope- 
densem, de publicis populo praedicasse rostris, 
orationes pro defunctis, uti animabus minime pro- 
ficuas, ita etiam in ecclesia inutiles censendas. Qua 
de re Cyrillo coram debita cum veneratione expo- 
stulans, nullo pacto aliter purgatorium latinum de 
medio posse tolli, ex eodem percepit. Caeterum 
praedicatorem illum, cum Gergano, Vittembergen- 
sis Academiae cultorem et auscultatorem fuisse 
intellexit. Nec mirum, ejusmodi eum in Graecia 
temetum spiravisse, cum illud a teneris in Luthe- 
rana Germania abunde hausisset. Atque adeo de 
salutis rebus cum Cyrillo leviter agitare pro tunc 
nolens Smotriscius, commodius eas protelavit in 
tempus. Sed arduis postmodum patriarchae nego- 
tiis, et aegra sui incommodatus valetudine, ne qui- 
dem ea confirmata, in Palaestinam eodem auctore 
abiit, de fidei dogmatibus, comite vita, redux cum 
eo disceptaturus. 

Igitur, Deo itineris duce et rectore, navem con- 
scendit, eodemque velificante diu desideratum 
tenuit portum. Atque in Palaestina, ut verbis ejus 
compendio pressis utar, fuit in Sion sancta, de qua 
lex exivit, et in Hierusalem, de qua verbum Domini. 
Adoravit in loco ubi steterunt pedes ejus. Anima 
tota et corpore saepius acclinis locis accidit illis, ac 
diffluente in laetitiam basiavit ore, in quibus Deus 

invisibilis, humano benigne vestitus paludamento, 
conspici voluit. Ibi fuit ubi unigenitus Dei, Deus 
Verbum, de purissima natus est Virgine : ubi de 
profluente baptizatus est flumine : ubi salutare 
suum promulgavit evangelium : ubi caelestia arcana 
docuit , miraculisque mundo suis potens inclaruit : 
ubi perpessus est et occubuit : ubi gloriose redivi- 
vus consurrexit, caelosque triumphator ascendens, 
a dextris Patris aeterni consedit. Eaque sancta 
invisens loca , mente cogitabilia calceamenta de 
pedibus animae solvit : osculo, quo justitia et pax, 
obviantibus sibi misericordia et veritate, osculatus 
est. Osculatus est speluncam, in qua sempiternus 
Dei filius paulo minus ab Angelis minutus appa- 
ruit ; et praesepe in quo fasciis involutus, ut rex in 
tabernaculo, accubuit. Aqnis Jordanis prospersit 
se, in quibus ille draconum contrivit capita. De 
fontibus hisce Salvatoris uberiore cum solado bibit, 
ex quibus saliens in vitam aeternam aqua prosili- 
vit. Locum crucifixionis , depositionis , sepulcri 
insuper, et montem Oliveti, aliaque a Salvatore 
pacem evangelizante dissuaviatusest. Nec non Vir- 
ginis et Matris Dei viventis sepulcrale in Gethse- 
mani triclinium intimis animi amplexibus venera- 
tus est. De quibus, tanquam diem Domini et 
Virginis propriis vidisset oculis , gaudio magno 
gavisus est. In omnibus vero gentis Ruthertae 

memor, sacrificium laudis Chrislo obtulit Salvatori: 
donaret ipsi illud, quod a Patre potiit, ut discissa 
nimirum Russia fieret unum : quemadmodum ipse 
cum Patre est unum. Super ara nascentis Domini in 
Bethleem, morientis in Golgotha, sepulti in horto 
Arimathei, immortalem Deo litavit hostiam, ut 
eadem Russia, schismati moriens, suaque consepe- 
liens mala, unioni renasceretur. Quibus vero anima 
sua diffluxerit deliciis, eo in loco faciens incruen- 
tum sacrificium, in quo Deus et homo ipse cruen- 
tum fecisset sacrificium : omnia mentis corporisque 
sensa sui fuisse tum absorpta ait : omnia quasi in 
praesentia Domini, laetitia inaestimabili perfusa; et 
vitae paradisum a se inventum, ubi adeo truculentae 
divinae mortis imago sibi praesentabatur ! Exper- 
tumque inibi, quam dilecta essent tabernacula Do- 
mini virtutum, ad quae concupiscit et deficit anima 
justorum! Ut vero in his, sic in aliis slavonico 
idiomate ait se Deo sacrificasse locis, cum inte- 
grum illi esset communi graeco uti : videlicet ut 
omnibus ea utentibus lingua nationibus fortis et 
potens caelorum Dominus, iis quibus nosset viis et 
modis, salutare tribueret unum; quae deinde, corde 
et ore uno, gloriosum et laudabile nomen ejus 
concelebrarent. Quin etiam anima integra et corde 
puro, ad idem unum in ecclesia Ruthena promoven- 
dum seipsum sacrificavisse : ac unionem sanctam 

Deo uni trinoque spopondisse ac devovisse. Ratus 
misericordem Dominum, eam a gente Ruthena 
aliisque non amoturum, si modo illam, ut dra- 
chmam omni pretio superiorem, accensa caritatis 
lucerna pervestigarent. 

Porro labores ejus in ea peregrinatione exantla- 
tos , superata mari terraque discrimina , preces 
coram Deo fusas, gemitus, lacrimas, esuriero, ci- 
licia, flagella, caeterasque corporis conflictationes, 
pro suscipienda a Ruthenis unione sancta toleratas, 
recensere perarduum fuerit. Per qua; ille mediare 
coram Deo, pro gente sua, ut Moyses, opponere se 
Deo, ut amator populi Hieremias, anathema pro 
fratribus fieri, ut Paulus, peroptavit, modo unicam 
salutis viam, salutarem ecclesiae Romana; unionem, 
amplecterentur. 

Neque reticentia; involvere visum est, quas etiam 
cordis ille angustias, in iis christianitatis incunabu- 
lis, et pietatis quondam fervescentis domiciliis subie- 
rit. Extorrem enim factam illinc sanctimoniam, 
exterminatam penitus scientiam contuitus est. 
Nullos amplius Antonios ; nullos Chrysostomos. 
Externa probitatis insignia et monasticam vestem, 
rigore aliquo decoratam, magni aestimari. Ea tamen 
ipsa vix videri sincera. Illumque magistrum in 
Israel, qui graecum idioma vel primis labris atti- 
gisset. Cum quibus de altis Christianae rei mysteriis 

agitare, plusquam absonum fuit. Immo nec homines 
ad talia idoneos comperiri. Patriarcham Hierosoly- 
mitanum Syriae, Arabiae, terrarum trans Jordanem, 
Canae Galileae, Sionis, totiusque Palaestinae titulum 
sibi praefigere. Et in tanta tam magnarum amplitu- 
dine provinciarum, vix aliqua supra tria millia 
Christianorum, ovilis sui capita, censere , et illa 
terrae non caeli commodis inhiare ! Patriarcham 
Alexandrinum, per Lybiam, Pentapolim, Aethio- 
piam, totamque Aegyptum, vanam tituli sui pote- 
statem distendere : et in tota sua Indiarum et Aethio- 
pum regiones ac dominia includente patriarchia, 
non duntaxat archiepiscopum, episcopum, sed ne 
unum parochum possidere ! Universa nimis fau- 
stum an infaustum Mahometem absorpsisse ! Quaeque 
ab ipsius faucibus superessent christianitatis reli- 
quiae, eas maledictos haeresiarchas Euthychetem et 
Dioscorum cum suo discipulo Jacobo abligurivisse. 
Judicia vel hinc divina inhorrescere licuerit, puris- 
simum christianitatis nidum factum spurcissimum 
cubile draconum ! Ac demonia istic occurrere ono- 
centauris, pilosumque clamare alterum ad alterum: 
ubi in carne humana angeli, per profunda illic 
tesqua dissipati, suis caelos concentibus aemulati 
sunt ! Itaque neque hic desideratum Smotriscius 
inveniens Ananiam, iterum Constantinopolim re- 
meavit ; sed quia pestifero infectam aCre, neque 

ingredi valuit. Multo minus cum Cyrillo de catholi- 
cis fidei articulis disquirere. A quo cum aliquoties 
in portu revisus fuisset, paucis utrinque datis acce- 
ptisque sermonibus, et ad epistolam eRussia mitten- 
dam seposito fidei negotio, vel invitus Dei volun- 
tati cedere, et in patriam abscedere debuit. 




CAPUT VI. 


MKLBTIOS H EDIT IN BESSUM ; AD ORIONEM FORTIES TRAHITOR. 


In patria turbata universa reperit. Quippe ini- 
micus boni, tenebrarum angelus , vixdum eo limi- 
nibus patriae excedente, invento perapto ad suum 
facinus instrumento, tantum in ecclesia permiscuit 
Ruthena, ut in ea, quasi in inferno, de die in diem 
malum effervesceret : eoque amplius invisa ipsi 
facta salubris peregrinationis intentio et praecon- 
ceptus in fide Romana consensus, cum Smotriscius 
redux in patria comparuisset. Pluribus enim iniqui- 
tatis vasis collectis, eamdem ecclesiam adeo con- 

quassavit, ut omnes obstupescere, et abripi visi ! 
Et quidem debiliores, quid rerum fieret demirari! 
incuriosi, quasi oscitantes haerere ! pietatis bohique 
publici amatores, consilii inopes, tanquam vento 
urente perusti, elanguescere! Ignari dolosae artis, 
et machinamentorum orci, rem ejus extreme gente 
in Ruthena periclitari, si, in osculo pacis, san- 
ctae Matri suae ecclesiae occurrere destinarit. Cum 
vero illi turbidi objectarent homines, cur ejus- 
modi iter arripuerit? cur ad patrem et majores 
ecclesiae suae cucurrerit, siquidem in Russia fides 
servaretur illaesa et confessio ejus esset illibata? 
Fecisse id eum nulla justa inductum ratione, in 
damnum aut commodum suum ; Russiam vero hac 
ardua et laboriosa ejus peregrinatione non eguisse. 
Verum ille ad haec, cum admiratione licet obtru- 
dentium, episcopum se, quinimo archiepiscopum 
gentis et ecclesiae fuisse Ruthenae, quid tamen cre- 
deret, ignoravisse. Sin vero quiddam scivisset, id 
male scivisse et male credidisse. Quod errores magis 
et haereses, a scriptoribus malefldis introductas, 
quam veram et ab oriente in Russiam derivatam 
Christi Servatoris fidem, scivisset, credidisset ; eas- 
que et non illam docuisset, praedicavisset. Qua 
aegritudine non seipsum modo, verum etiam totam 
Russiam affectam fuisse. Ideo optimo ac meritis- 
simo jure, ea ipsum visitavisse limina, ex quibus 

iu Russiam fidei processissent lumiua : ut recens in 
ea exortam fidei doctrinam cum veteri patrum 
suorum complanaret doctrina. 

Invalescente demum ea Russiae inquietudine, 
Saulus iste fieri desiderans Paulus, tanquam salutis 
propriae memor, ad suum nequaquam Vilnense mo- 
nasterium redit. Ducem Georgium Zaslaviensem, 
palatinum Volhynieusem, sollicitat, ut eo auctore, 
filius ejus Alexander ab OslrogZaslavski, palatinus 
Braslavieussis, abbatiam Dermanensem, in Volhy- 
nia, praecellenti Russiae regione sitam, et sub manu 
sua positam, sibi conferret. 

Praesentem iste id temporis apud se Josephum 
Rutscium, archiepiscopum metropolitanum Kiovien- 
sem, sanctae Romanae ecclesiae devinctissimum, con- 
sulit. At ipse petitis parentis et Smolriscii renuere ; 
schismaticum illum esse certum. Legitime a se 
praeviisque juris requisitis excommunicationis ful- 
mine ictum ; cum quo agere catholico principi 
non minus indecorum, quam illicitum. Et cum sit 
perduellis Poloniae regis, quia cum aliis pseudo- 
episcopis titulum archiepiscopatus Polocensis sibi, 
contra mentem regiam, assumpsit, ut illaudabile, 
sic periculosum. Quinimo, quod sanguini B. Marty- 
ris Josaphati ansam praebuerit effundendo, superis 
fore injuriosum. Evicitque Rutscius, ut non prius 
conferre eam Srnotriscioarchimandriam dux statue- 

rit, nisi abjurato schismate, manus unioni catholicas 
dedisset. Abscedente Rutscio, pro ea supplicaturus 
abbatia, advenit Smotriscius Dubnam, ducatus 
Alexandri ab Ostrog Zaslavscii munitissimum prae- 
sidium. Morari cum variis ille: et nisi unitum profi- 
teri vellet, penitus abnuere. Ut vero jam interius ca- 
tholicum, ad certam exterius sanctae unionis profes- 
sionem exstimularet, litteras ipsi non modocatholico 
principe, verum etiam zeloso doctore dignissimas, 
non ita procul a Dubna consistenti, porrigi curavit. 
Quas tum polonice, tum latine concinnatas, et sacrae 
de fide propaganda Congregationi olim per Ruts- 
cium transmissas, licet longiores, latio hic ad amus- 
sim extendere placuit, ut sequitur, idiomate. 

« Alexander Dux ab Ostrog Zaslavski, palatinus 
Braslaviensis, gubernator Zitomiriensis, Meletio 
Smotriscio, nuncupato apud schismaticos archiepi- 
scopoPolocensi, archimandritse Yilnensi. 

« Ipse Deus Dominus, judex justus et vindex fal— 
sitatis, est mihi et erit in terribili judicii sui die te- 
stis, me, ut paulo ante oretenus cum Vestra Reve- 
rendissima Dominatione collata, scripto non fucato, 
sed sincero confirmem; me, inquam, nihil aliud, 
quam animarum a Deo mihi subjectarum salutem, 
et peccatorum meorum medelam vestigare, dum 
ditiones ecclesiasticas, in manu positas mea, pro 
meo disponere volo arbitrio ; et iis uti tanquam me- 

diis, suaviter et leniter, efficaciter tamen, ad conse- 
quendum intentionis meae finem, qui est summi ho- 
nor Dei, S. Matris ecclesiae exaltatio, salus anima- 
rum. Qua in re, eam certe Vestrae Reverendissimae 
Dominationis personam esse perspexi , cujus ope ad- 
jutus, optato desiderii mei possem fine potiri. Immo 
vero ipsum id Altissimum velle colligo, qui effica- 
citer omnino Vestram ad se Reverendissimam trahit 
Dominationem, uti ex verbis vivae vocis ejusdem 
liquido percepi. Concessit enim Dominus Vestrae 
Reverendissimae Paternitati dignoscere veritatem, 
a se, ut verbis utar ipsiusmet, gnaviter quaesitam, 
et in ea Deum. Quibus inventis, erroneum scriptum 
suum et seipsam Paternitas Vestra invenit. Veritas 
enim divo Paulo est agnitio ejusdem, quae secun- 
dum pietatem est, in spem vitae aeternae. Quam co- 
gnitam, si qui non susceperint, idem de talibus ait: 
« Eo quod charitatem veritatis non receperunt, ut 
salvi fierent, ideo mittet illis Deus operationem er- 
roris, ut credant mendacio, ut judicentur omnes, 
qui non crediderunt veritati, sed consenserunt ini- 
quitati (2. Thess. 2, 10). » Agnitae quippe contrariari 
veritati, est in Spiritum Sanctum peccare. Et « qui 
dixerit verbum contra filium hominis, remittetur ei, 
qui autem dixerit contra Spiritum Sanctum, non re- 
mittetur ei, neque in hoc saeculo, neque in futuro 
(Math. 12,32). « Permisit V. R. Dominationem caelo- 

rum Dominus cadere; nec leviter ipsam solam cadere 
permisit. At humanum est labi. Verum enimvero 
suo lapsu afferre lapsum pluribus, et magnum af- 
ferre lapsum non est leviter cadere. Asseruit non 
nemo : Si cadam, cado cecidisse velim. Eodem sane 
lapsu, et ipsa Vestra Paternitas cecidit et multae 
de caelis stellae cecidere. Quae in sancta pri- 
mum ecclesia per gratiam Dei meritaque Unigeniti 
ejus, doctrina vera et operibus suis lucere debue- 
runt; tum demum in vita aeterna illos felicissimos 
caeli thronos possidere; sed quia scriptis Vestrae 
Reverendissimae Paternitatis ecclesiam catholicam 
Romanam exosam sibi factam contempserunt, in 
tenebras perfidiae abierunt. 

e De quibus evadere (praecipue rudioribus, quorum 
in cordibus florentissima eorum verba scriptorum 
altas egere radices), ipsius est opus Altissimi. Di- 
vinitus inspirata Scriptura depraedicat eos, qui alios 
erudiunt ad justitiam; foreque, ait, ut luceant in 
perpetuas aeternitates. Quid vero sentiendum de iis, 
qui erudiunt ad injustitiam? Edicit quidam, tanto 
majus esse peccatum, quanto major, qui peccat, 
habetur : crescit enim delicti cumulus, juxta ordi- 
nem meritorum. Et saepe quod minoribus ignosci- 
tur , majoribus imputatur ; siquidem major est 
culpa, manifeste quam occulte peccare. Dupliciter 
enim reus est, qui aperte delinquit : quia et agit 


Digitized by Google 



— 42 


el docet. Res in se laudabilis, si a magno fiat viro, 
majorem sui habet commendationem. Pulcrum 
gloriosumque militi in conspectu ducis hostem con- 
fecisse ; pulcrius et gloriosius ipsum ducem, ante 
explicatam aciem, in hostili suas sanguine manus 
purpuravisse. Vox hominis suaviter sonans, gra- 
tissima in auribus audientis ; sed majorem sui ac- 
quirit , quando virtus pulcra procedit e corpore 
(venustate personae) pulcro, aestimationem. Haud 
dispari ratione, dolorosa animae unius perditio; at 
longe magis dolorosa, dum periens una plurimas 
perdit alias. Deflere aequum unum pereuntem sim- 
plicem; sed multo aequius talem pereuntem deflere 
unum , qui sufficientia non pereundi habet media, 
intellectum illuminatum, voluntatem bene motam, 
instinctus et inspirationes fortes et validas ; et ex 
eo quia ipse perit, innumerabiles a Deo creatas, et 
pretioso ejus sanguine recreatas animas perdit. 

« Numquid etiam Vestrae Reverendissimae Pater- 
nitati (cui soli, ut vere dixerim, inter hujus voca- 
tionis clandestinae socios, episcopatus nomine de- 
coratos, virum esse litteris imbutum obtigit), 
numquid ad cor non suggessit Omnipotens, ut erro- 
rem agnosceret suum? Proficiscatur ergo Vestra 
Reverendissima Dominatio eo, ubi sedes dogmatum 
ritus graeci ab ecclesia Romana avulsi. Et cum eo 
venerit, quid, quaeso, invenerit? Certe unde sola- 

tiuin haurire debuit, inde majorem hausit tristitiam. 
Ubi inventuram se speravit fontem aquae salientis 
doctrinae in vitam aeternam, illic cisternam inve- 
nit dissipatam, et calvinismi imbutam veneno. Ubi 
inventa haeretica cordi sunt , fides vero apostolica 
exulat. Ubi dogmata calvinistica laudantur, san- 
ctorum (quos tot et tantos in ecclesia Dei vestrae 
Reverendissimae Paternitates habent) sanctiones de- 
ridentur, vituperantur, conculcantur, annihilantur. 

«Ecclesiae suae Dominationes vestrae caput agno- 
scunt patriarcham Constantinopolitanum, pro nunc 
Cyrillum. Quid ergo ex eo V. Paternitas Reveren- 
dissima didicit? nimirum, ut mihi retulit, libros 
patriarchae cujusdam, quibus Vestra Paternitas plu- 
rimum eguit, eum cremavisse, quasi id ipse extre- 
ma statuisset voluntate, et loco eorum tam illu- 
strium patrum, institutiones Calvini ejusque scripta 
manibus teri ejusdem. Rogatum vero a Vestra 
Paternitate, ut pro consolatione et pastu animae, 
non duntaxat suae, sed etiam regionum harum, 
posset aliquid ex ore capitis sui habere doctrinae, 
Cathechesim suam commonstrasse. In qua confessio 
auricularis ejecta ; oratio pro defunctis, sacrosancta 
in ecclesia primo tempore observata, explosa ; 
sacramenta nonnisi duo, Eucharistia et baptismus 
agnita ; caetera ut inutilia et futilia eliminata. 
Nihilquc nisi haereticum inter libros ejus haberi ; 


/ 


Digitized by Google 



— ii - 


nihil nisi haereticum teneri ; nihil insuper nisi hae- 
reticum et credi. Caput universi praecipuum in ho- 
mine designant , a quo derivatio fit in caetera 
membra. Quaeso, insaniente capite, numquid fun- 
ctiones suas bene alia exequuntur membra ? num- 
quid id tollit manus, quod tollendum est, ut cor- 
respondeat patiens pondere suo levandum, agenti 
manui, levanti? nonne potius quidquid se oculis 
objicit, tollere conatur? numquid pes illuc dirigit, 
quo dirigendus est, gressum ? numquid lingua rite 
suum peragit officium? an vero potius caeco in 
quemcumque obvium scommata ejiciendo impetu 
debacchatur ? Languido igitur capite, caetera lan- 
guent membra (qua super re, illa quoque membro- 
rum apud Livium conspiratione docemur), insa- 
niente insaniunt. Quo pacto igitur , ab infecto 
haeresi capite, haeretica in caetera membra non 
derivantur dogmata? Quo pacto de virulenta bi- 
bentes scaturigine, salubrem aquam haurire pos- 
sunt? Probavit eam in se pestem Vestra Reveren- 
dissima Paternitas, ut ea de re mecum primo egit 
congressu , cum ipsi librum editum iMtnenlum 
memoravissem ; se videlicet tum illud edidisse, 
cum spiritu ferretur haeretico, quem receus ex 
ipsorum hausisset disciplina. Quo postmodum 
agnito, ipsa sibi Paternitas Vestra impendio displi- 
cuit. 

« Verumenimvero cum Vestrae Paternitati Reve- 
rendissimae amator generis humani Deus agnitio- 
nem in se veritatis praebuerit, alia quoque media 
minime negavit; quo comprobet velle se Reveren- 
dissimam Paternitatem efficaciter, non tantum 
sufficienter, ad se trahere, Nisi forte obex illa in 
ipsa comperiatur : Etenim creare te potuit sine te; 
salvare te non potest sine te. 

« Impulit Dominus ejusdem ritus graeci virum 
praeclarum, Reverendissimum Joachimura Moro- 
chovium, episcopum Vladimiriensem ; impulit quo- 
que religiosum hominem virtutis eximiae, eruditio- 
nis magnae, academiae quondam (quam uti matrem, 
summo usque ad mortem, quod monumenta ejus 
contestantur, prosequebatur amore) Cracoviensis 
membrum, cujus jam anima requiescit in benedi- 
ctione, Petrum Skargam Societatis Jesu. Scripsit is 
in fusam et oratorie elaboratam a Vestra Paternitate 
Reverendissima molem (utinam non fuisset haere- 
tica!) breve opusculum, uti etiam illustrissimus 
Morochovius. Pertentavit Vestra Reverendissima 
Paternitas aliquoties ipsis respondere ; verum 
quando responsionum rationes adferre necessum 
fuit, caput Vestrae Reverendissimae Dominationis 
alias excellens elanguit; ingenium vires non potuit, 
licet sit acre, exserere suas; omnes in scribendo et 
rescribendo, ut ipsa Paternitas Vestra profitebatur, 

defecere vires. Proinde agnita voluntate Dei, agno- 
vit etiam male illud Lamentum fuisse conscriptum. 
Ideoque contrarium illi concepit scriptum, Palinodia 
nomine, ut mihi significare voluit, intitulatum. 
Profecta est cum eo Vestra Dominatio Ostrogium , 
capitulo illi monstravit, quemadmodum etiam re- 
ligiosis Dermanensibus. Qui existimantes, a Vestra 
Reverendissima Dominatione probari, uti homines 
nihili et rudis minervae, immo blasphemi, Vestram 
ipsam Paternitatem appellavere ; quae obstante 
voluntate divina, jam penitus ei nequivit obsistere. 
Libellum tamen eum, postmodum a Vestra Reve- 
rendissima Paternitate impetratum, velut victimam 
suo schismati adolevere. Nec inviderim ; quippe 
apud ipsos, ut dicam sincere, occultatur veritas, 
proditur mendacium. Testabuntur id libri ibidem 
excusi ; in quorum translatione e graeco, pro libitu 
addebatur, subtrahebatur. Patebit hoc ad oculum 
unicuique veteres et novas editiones graecas cum 
istis conferenti. 

« At missa ea faciamus. Quis hic genuinam Ves- 
trae Reverendissimae Paternitatis et nimis potentem 
non advertat vocationem? Sane aequiparare eam 
ausim, ne dixerim anteferre , divi Pauli vocationi, 
praeillustris in ecclesia Dei facis. Illic enim turbavit 
ligavitque equi pedes, ipsum dejecit sessorem ; hic 
vero Vestrae Paternitatis peracrem ligavit intolle— 

ctum, illustre ofiuscavit ingenium, refragantem 
toties repressit voluntatem. Denique externis cum 
illo mediis, cum Vestra Dominatione agit Dominus 
internis. 

« Sed obtendet Vestra Reverendissima Paternitas: 
Fac intelligam, quid me vis agere? Dixi a primor- 
diis, me nihil hic eorum, quae mea sunt, sed quae 
solius Dei quaerere. Et dum Dei honorem quaero, ani- 
marum salutem quaerere teneor et quaero, quantum 
in me est, meam meorumque. Assertum enim est : 
Qui intereuntem, dum potest, non juvat, interimit. 
Codices vero sacri, longe asperius : Anima tua pro 
anima ejus : scilicet qui tibi subjectus fuerit. Et 
iterum : Unicuique mandatum est de proximo suo. 
Vereor itaque ne mihi dicatur : Lac (ovium) comede- 
batis, et lanis operiebamini. Pastores autem, qui eas ad 
pascua aconito non imbuta deducerent, qui eis escam vitee 
ceternce, non venenosae hoeresis, non infecti schismatis, 
in sempiternam detrudentis perditionem, porrigerent, 
non providistis (Ezech. 34, 3). Ea propter libens 
vellem Vestram Reverendissimam Dominationem, 
quae jam veritatem agnovit, eamque, me praesente 
duobusque aliis, sponte professa est, esse mecum in 
gremio sacrosanctae matris ecclesiae. Cum enim 
perspiciam animae ejus salutem multum ecclesiae 
Dei profuturam et multarum animarum, ne dicam 
millenarum, lucro futuram, idcirco eam integritati 

vilaeque proprias (Deus mihi et sacrosanctum ejus 
corpus, quod indignus sumpturus sum, testis, quod 
non mentior) anteponere me sciverit. Ordinate si- 
quidem in amore procedendo, teneor honorem Dei 
ante omnia, salutem deinde proximi praeponere 
vitae meae, corruptibili, fluxae et caducae. Quod si 
vero tanti aestimanda salus cujusque hominis, quanti 
Vestrae Reverendissimae Paternitatis, quae summe 
proficuum potest esse ecclesiae Dei instrumentum ? 

« Verum iterum mihi Vestra Reverendissima ob- 
trudet Paternitas : Jam me tibi declaravi, jam me 
propalavi agnoscere meos errores : laborare velle pro ec- 
clesia, et destructa resarcire. Atque hic inprimis orare 
mihi Vestram Reverendissimam Dominationem in- 
cumbit, uti qua par est oro, quatenus Vestra Domi- 
natio meae parcere simplicitati et sinceritati velit, 
si quid ex meis dictis ejusdem palatui non arriserit. 

« Reverberabar sane et abstrahebar abinde, quod 
libere et sine adulatione veritatem dicentes gra- 
tiam non habeant apud homines. Quoniam haec est 
conditio veritatis, ut eam semper inimicitiae perse- 
quantur ; sicut per adulationem perniciosae amicitiae 
comparantur. Libenter enim quod delectat audimus, 
et offendit omne quod nolumus. Verum, e contra, 
illud me animat : qui corripit hominem, gratiam 
postea inveniet apud eum magis, quam ille qui per 
linguae blandimenta decipit. 

«Certe non arrogaverim mihi (quis enim sum?), ut 
corrigam hominem ingenii magni, lectionis multae, 
quod ex scriptis patet. Sed in re proposita dicendo 
aliqua attigerim. Declaravit se mihi Vestra Reveren- 
dissima Paternitas, ita est. Dato verbo, manum dare 
nobis parata fuit, verum est. Ipsi etiam illustrissimo 
metropolitano Kioviensi, Josepho Rutscio, daturam 
se manum communionis asseveravit, non eo infi- 
cias. Verum meminisse suorum velit verborum, se 
non a sexennio, sed plus quam a decennio agnovisse 
errorem : non spiritum Dei in se operatum, cum 
pestilens scripsisset Lamentum; sed spiritu, pace 
ejus dixerim, ambitionis, spiritu haereseos, quem 
in scholis attraxisset haereticis. Ecquid ergo Vestra 
Reverendissima Paternitas alios procudit libros? in 
quibus ea quae in Lamento continebantur, confir- 
mabat, collaudabat, et revolvere cuique suadebat. 
Non putarim Vestram Reverendissimam Domina- 
tionem asserturam, in illis nomen suum non exsi- 
stere; quod in postremo scripto suo, ad relegendum 
illud stimulando, propalare voluit. Nam in illis, 
eadem verba et litterae, tanquam tessera librorum, 
a Vestra Reverendissima Dominatione Dobromili 
excusorum, nempe D. D. reperiuntur. Exquibuscui- 
libet colligere integrum fuit, ea tela ejusdem fuisse 
officinae. Neque etiam existimarim, Vestram Reve- 
rendissimam Paternitatem dicturam , editos esse 


/ 


Digitized by Google 



— 50 — 


illos, antequam caelitusad resipiscendum vocaretur; 
postea malum perspexisse, ideoque palinodiam ceci- 
nisse. Eam, mi pater Reverendissime, non video. 
Ac proinde eorum virus librorum, quod plures in- 
fecit, per alios non est exsorptum. 

«Disceplantvarii, inter aliosPineda, de Salomone, 
quem Majestas sempiterna, super filios hominum, 
divino sapientiae decoravit munerataque est lu- 
mine, quonam locorum versetur animae sua. Patro- 
cinantur alii et bene sperantes de illa ratiocinantur. 
Nihilominus polior pars asserit, legi aliorum ca- 
sus et flagitia regum ; reperiri tamen et resipiscen- 
tiam et poenitudinem ; Salomonis vero sola scelera 
numerari. Invectus est calamo in ecclesiam Dei 
D. Augustinus manichaeo; enimvero libros etiam 
Retractationum divulgavit. Non pauca Vestrae Reve- 
rendissimae Dominationis monimenta legere licet. 
Quae (ut mihi condonare velit) adeo virulente sanctam 
Romanam adoriuntur ecclesiam, ut nullum unquam 
os haereticum virulentius. Accepto Lamento, rarum 
videre est verbum sine scommate. In quo (sit venia 
verbo!), sicut et in aliis, sedulo pensanti occurrunt 
etiam contradictionessibimetipsis apertae. Verificatio 
non dissimilis. In Elencho, partu suo anni 1622, non 
solum illorum, quae in Lamento anno 1610, quae in 
Defensione veri/icationis anno 1621 scripsit, non so- 
lum, inquam, illorum Vestram Reverendissimam 

Paternitatem non piguit, pcenituilve; verum etiam, 
postposita sua Palinodia, Spiritu sancto instillante 
exarata, maledicentiae suae colophonem, ut ajunt, 
imposuisse visa est. Nolim ipsa adducere verba; 
recentia sunt : meminit eorum Vestra Paternitas, 
quae fol. 17, 18, 19 scripserit. Et quomodo D. Gre- 
gorii Magni dicta , patriarcham perstringentia By- 
zantinum, non pontificem Romanum, ultra mentem 
ejus et fidem historicam, homines inter disperserit? 
Judicet ipsa Paternitas Vestra, quid folio 46 novum 
esse in ecclesia proclamat. Ubi etiam quicquid 
boni est, livido lacerat dente, genuflexiones et alia 
humilitatis signa. Cur ergo nos noster docuit Sal- 
vator, quod procidens orabat, non erectus? Ergone 
Vestra Paternitas, de ecclesia Dei illas tam gravos 
suas et frequentes cum genuflexione exterminat 
adorationes? Quid ad fidem Calendarium, inventum 
humanum, cum quo in medium prosilit? Ergo et 
vos sacrilegi estis, dum sub utraque tantum specie 
unum Christum agnoscitis ?Caeterum in Cathechismo 
suo, Lamento illi annexo, sub una specie infantibus, 
propter inhabilitatera, distribui mandat. Quid, per 
Deum, momenti confert ille sepulchri Domini ignis, 
quo cum tantopere exsultat , de quo nec conceditur? 
Reminiscatur, quaeso, colloquii sui mecum hac super 
re habiti. Quin etiam frequentatio illorum locorum 
contrarium nostrae affert notitiae. Ea videlicet omnia 

fieri arte et ex industria , ad incutiendam infide- 
libus reverentiam, ad excitandam majorem in cor- 
dibus fidelium devotionem. Sane id totum nihil 
aliud est, ut ignoscere velit, quam apud levem ple- 
beculam auctoritatem sibi conciliare, illiusque ani- 
mos in ecclesiam Romanam exacerbare. Enimvero 
etiam Vestrae Reverendissim® Paternitati nihil inde 
promanabit. Quoniam laudari a viris laudatis, lau- 
dabile : a mobili et illaudabili plebe, potius vitupe- 
rabile. Illius vero exacerbatio contra ecclesiam 
Romanam, cui obesse nequit, jure merito cani in 
lunam plenam latranti aequiparari potest : quae ejus 
latratu neque lumen perdit, neque cursum cohibet 
suum. 

« Iterum folio 22, 23 et 24 jam apostatas, jam se- 
ductores unitos, et sexcenta in eos, pontificemque 
Romanum congerit commenta : quorum et alia 
scripta Vestrae Reverendissim® Paternitatis sunt 
plenissima. Addatur, quod etiam sacramenta itera- 
tioni non subjecta , ab unitis collata, Kiovi® non 
sine aperto iterantur sacrilegio. 

«Necmirum: quia Vestra Reverendissima Paternitas 
in sua Verificatione, fol . 32, laico3, homines simplices, 
nostros pr®latos esse censet et ita traducit, atque ab 
illis consecratos mere non consecratos reputat. Me- 
lior scilicet et verior, ab aliquo impostore vago et 
extra suam dicecesim facta consecratio, quam no- 

sirorum in facie ecclesiae illustris. Scriptura vero 
quid asserit? Qui male agit, odit lucem. yEquius sane 
dixerim vestras Reverendissimas Dominationes, a 
Theophane Hierosolymitano inauguratas, non posse 
legitime inauguratione sua et missione gaudere. Et 
quod inde sequitur, sacerdotes, a vobis initiatos, pu- 
ros putosque esse laicos. Atque ita asseruerim et re- 
spectu conferentis, et respectu illorum, quibuscon- 
ferebatur. tonferens certe illegitimus fuit collator. 
Nam et apud vestras Reverendissimas Paternitates 
canonibus sancitum : quemlibet episcopum in suo 
episcopatu episcopalem jurisdictionem exercere 
debere. Is autem Theophanes numquid in sua 
dioecesi (si verum egit patriarcham, quod ambigi- 
tur : forsan enim alius est superstes) officium juris 
patriarchalis exercuit? Dixerit sane Vestra Pater- 
nitas, a Constantinopolitano eum facultatem ha- 
buisse. Hic ego proprio Vestrae Reverendissimae 
Paternitatis in eamdem utar telo, quo nostros inique 
impetit pastores. In ecclesia Romana numquam le- 
gitima defecit successio, unde legitima quoque con- 
tinuata missio, et consequenter nostri, qui ab eadem 
sunt missi, legitime missi sunt. Ait Vestra Paterni- 
tas, neminem posse dare , quod non habeat. Patriarcha 
vester Cyrillus haereticus est, quod ipsi certo cer- 
tius patet, et mihi ab ipsa . non est igitur in gremio 
ecclesiae Dei. Quanam ergo ratione, cum non sit ec- 

clesiae membrum , cum sithaerelicus, dare poterat al- 
teri erroni vestras Reverendissimas Dominationes 
initiandi auctoritatem , quam non habuit ipse? Deinde , 
vestrae ipsae Dominationes, existentibus aliis vivis, 
non poterant licite initiari. Habentur vestri cano- 
nes : Episcopus consecratus in episcopatum, superstite 
alio, anathema sit. Toleravit patriarcha Constantino- 
politanus per tot annos eos, quos Sedes apostolica 
in gremio habet suo et sinu fovet materno, epi- 
scopos, in suo patriarchatu (ut etiam modo vestrae 
Paternitates Reverendissimae, in regno Poloniae, 
quoad sedem, ad eumdem recurrunt ; nec ultra pos- 
sunt : quantumvis in suis tradiderit monumentis, 
majorem esse sub pontifice Romano, quam Turcico 
tyranno servitutem) : toleravit, inquam, Constan- 
tinopolitanus ; dominus vero Theophanes, Hieroso- 
lymis prorumpens, orbe lustrato, hospes cum sit, 
in aliena domo disponit. Et quod paterfamilias to- 
lerat, hospes curiositate, an nequitia et ambitione 
sua tollit. 

« Et si Vestra Reverendissima Dominatio nostris 
legitimis denegat auctoritatem, quia a patriarcha 
Constantinopolitano abscesserunt; quid sentiendum 
de vestris Dominationibus, qui inaugurati estis ab 
isto multivago errone, incertum, an auctoritate sui 
patriarchae, etquidem haeretici, obedientiae fideique 
desertoris? Ac proinde, qua conscientia vestrae 

Reverendissimae Paternitates, absque licentia ejus, 
cui incumbit , illustrissimi archiepiscopi Russi® 
metropolitani, legitimi pastoris, episcopalia exercere 
possunt, non capio, non sapio. Quod autem vestrae 
Reverendissimae Paternitates nostrorum presbyte- 
rorum iterant consecrationem; censuerim satius, 
illas ipsas iterum consecrandas : vel ad minimum 
impositionem, ab habente auctoritatem super eas 
renovandam, quatenus exercendi pontiGcalia ha- 
bere possint facultatem. 

«Sed unde digressus sum, redeo. Scripta illa, in- 
quiet Dominatio Vestra, enixuram, ut oblitterentur : 
quemadmodum etiam sese recepit facturam, subse- 
quentibus scriptis. Facile id crediderim, et sic exi- 
stimarim, conscientia Vestrae Paternitatis saepe sae- 
pius, immo assidue, ad id stimulante. Sentire me 
eam animi Vestri resolutionem jubet modus voca- 
tionis ejusdem a Deo Domino singularis ; cujus al- 
tius memini. Nec minus illud : Vermis eorum non 
morietur. Verumenimvero liceat mihi cum Vestra 
Reverendissima Dominatione libere agere. Lamentum 
V. R. Dominatio 1610 evulgavit anno ; quantum 
vero in eo ecclesiam Dei et vicarium ejus conviciata 
sit; quot et quanta haeretica, ausim dicere prope 
universa, cum ipsa etiam religione graeca plene 
pugnantia, introduxit, meminisse non est opus. 
Quia ipsa Paternitas Vestra perbelle agnovit, agno- 

scitque male esse seripla. Esto Vestra Dominatio 
superadjecerit, id volumen prius editum graece, 
translatum postea slavonice, et tandem polonice : 
in quod tamen nemo unquam (licet plurimi littera- 
rum studiosi, nec non haeretici, graves ecclesiae 
Romanas impugnatores fuerint) incidit. Sed ut in 
capite polono Vestrae Dominationis, ex lectione 
haereticorum, ex corde suppurato et malevolentia 
in Romanam ecclesiam incalescente, partus iste 
viperinus prognatus est, ita etiam polonica lingua 
in orbem prodiit. Qui in capite Dominationis Ve- 
strae conceptus, utinam fuisset abortivus, nec visus 
hominum hspexisset illum! Et quidem, accepto re- 
sponso, diu luctata Paternitas Vestra, cum nihil ob- 
trudere posset, ut supra dictum, vertit folium, ce- 
cinit contrarium. Sed cum fumo concentus iste in 
igne evanuit. At enim viderit Vestra Reverendis- 
sima Paternitas, qualem iterum in ea inimicus homo 
spiritum contradictionis agnitae veritatis conciverit. 
Siquidem, perspecto malo, sciens et volens, iterum 
ad ccenum rediit, iterum in eosdem errores et bla- 
sphemias recidit, cum anno 1 621 Verificationem in- 
nocentia et Defensionem, ejusdem extradidisset, 
anno vero 1622 Elenchum, librum non librum, 
sed scommata, quibus in ipso inferno pejora con- 
cipi procrearique nequivere, parturivisset. Et ta- 
men ab annis sedecim, verba sunt ejusdem, jam 

Veslra Dominatio perspexit et indoluit, scribendo 
talia, tam profunde se cecidisse! multosque in rui- 
nam detraxisse! Verumtamen iterum atque iterum 
ea resumpsit et resorbuit venena. Et quasi gloriose 
in malo triumpharet, praedicavit. 

«Quoniam itaque ambulatoria est. voluntas humana, 
ut jura loquuntur, usque ad mortem ; libens vellem, 
propter cordis mei pacem (non quod diffidam Ves- 
trae Reverendissimae Dominationi , absit !} habere 
certitudinem in scripto. Sine quo, ofr praecedentia, 
trepidabundus semper haerebo, an consequar finem, 
Deus testis, quod non mentior, vita cariorem. 
Magnus ille et doctrinae ac virtutum fidei Christianae 
vere plenus philosophus ait Seneca : Diversitas est 
signum vacillantis animi, ac nondum habentis vigorem 
suum : dum non proponit sibi, quid velit ; nec si pro- 
posuit, perseverat in eo, sed transilit. Nec tantum 
mutat, sed redit, et in ea quae deseruit, ac damnavit, 
revolvitur. Et ulterius : Quid est sapientia? Semper 
idem velle atque idem nolle. Non potest semper idem 
placere, nisi rectum. Variatur quotidie judicium, et in 
contrarium vertitur; ac plerisque agitur vita per usum. 

Est etiam aliud, cur characterem Vestrae Reveren- 
dissimae Paternitatis obsidem desiderem ; imprimis 
tamen supplex exoraverim, ne Vestra Revendis- 
sima Paternitas, sinceritate mea laedi se existimet. 
Semper Russia in schismate degens, regia coram 

majestate 1 qumsta, episcopos nullius possessionis, 
ignaros, alterius districtus, unitos conferri. Nun- 
quam tamen majestatis jura, ipsa per se eligendo, 
et episcopos conferendo , adorta est ; cum videret 
omnium episcopatuum, amplitudinum, officiorum, 
in Polonia, collationem esse juris regii : exceptis 
illis, quae jura nostra specialiter de manu regia 
exemerunt. At recens vestrae Reverendissimae Do- 
minationes, potentia ignobilium et plebis insolentis 
fretae, in jura majestatis irruerunt; dum per se ipsas 
clandestine nunc primum , in archiepiscopatus, 
episcopatus , initiatae , titulos sibi, alii vero , ut Bo- 
reccki, etiam vitulos arripuerunt. Quod certe nemo 
civis bonus, et amans patriae legum, laudare pote- 
rit, tam respectu personarum, quam respectu rei 
ipsius. Viderit tandem Vestra Reverendissima Domi- 
natio, quo deventum : ita enim haec insolentia in 
altum processit, ut plebs vestras habens Dominatio- 
nes sic electas, audacter de rebus insolentioribus 
meditari coepit. Nobilitatem posthabere, invadere, 
opprimere, trucidare : et quod amplius, novam 
rempublicam moliri usque adeo, ut sanguine (rem 
miseram, qui ejus incentor fuerit !) christiano per- 
fusi erubuerint campi, quia dominus in subditos 
illud coactus strinxit ferrum, quo simul cum illis 
patriam tueri debuit. Sed quid agendum superfuit, 
cum subditi domini sui jugum refractarie excus- 

sissent? Quod nunquam eos facturos fuisse constat; 
nisi vestrae Reverendissimae Dominationes, tam 
gloriose consecratae , venerandam orthodoxiam 
suam proclamare, veterem conculcare coepissent. 
Ex eodem fomite usurpatorum tam insolenter epis- 
copatuum, quale, quantumque in Russia excitatum 
incendium ? Cujus incensorem , an incentorem , 
Vestram esse Reverendissimam ajunt Dominatio- 
nem , testimonio ejusdem litterarum convincente. 
Quae gravissimo coram judicio, a sacra regia ma- 
jestate destinato, et in libello de martyrio viri Dei 
Josapliati memorantur. Iis quippe Vestra Reveren- 
dissima Dominatio archipraesulis hujus, a sanctimo- 
nia probatissimi, obsequium eas oves excutere, 
seipsum pro pastore habere jubet ; coque imma- 
nitatis et ferociae inibi progressum, ut oves pas- 
torem, filii parentem optimum, horrendum in modum 
trucidarint. Proin tanquam perduelles capti, judi- 
cati poenas dedere. Porro , inter facientem et 
occasionem facti praebentem, quis culpandus? Leges 
nostrae, de extinctionc candelae nos edocent. Hinc 
facile colligere ipsi licuerit, quomodo majestas regia 
eidem sil addicta? de cujus affectu, jam tum, ante 
effrenem Vitebscensium licentiam subdubitavit, 
quando Roreccius cum Vestra Reverendissima Do- 
minatione Varsavia, licet nihil metuendum cral, 
quasi declinato evaserit corpore. Ponderet ergo, quo 

animo etiam meam regia majestas, uti senatoris, 
cum Vestra Reverendissima Dominatione continuam 
accepturus esset consuetudinem ? Respondissem 
sane : « agnovit ecclesiam, resipuit a malo. » Certo 
certius convenisset me, unde haec mihi patuissent; 
certo certius ad illustrissimum metropolitanum, 
dominum et amicum meum, remisisset me. Qui 
dubio procul regessisset : « toties me cum Reveren- 
dissima Dominatione anois contulisse retrolapsis; 
sed quid postmodum egerit videre, quid scripserit 
legere ; et quod ea omnia, quae in rem nostram visa 
est facere, expiscandi nostri gratia fecerit. » Scripto 
vero Dominationis Vestrae praemunitus, prolato eo, 
actutum iram saevientis leonis, domini mei clemen- 
tissimi, placaturus essem. 

Ulterius tamen opponet mihi V. Dominatio R.: er- 
gone me vult esse unitum? Non alium certe, nisi uni- 
tum. Quod ipsum Dominatio quoque Vestra me co- 
ram, et R. P. Cassiano, et D. Bojarscio spoponderat. 

« Verum iterato Vestra Dominatio mihi obtendet: 
« ergo me apertum vult habere unitum ? Sane id mal- 
lem potius et peroptarem. Quid enim prodest, te 
vidisse veritatem, quam nec defensurus es, nec 
secuturus? Quia tamen respicio, ne scripta Vestrae 
Reverendissimae Dominationis minus accepta sint 
schismaticis, ideo malim et desiderarim, ut cum se 
merum et sincerum probaverit unitum, schismatis 

seipsum veste obvelare velit. Non enim obfuit Nico- 
demo occultas discipulatus Christi. Neque apostolis : 
non statim post Ascensionem Domini praedicavisse ; 
sed propter metum Judaeorum sese occlusos te- 
nuisse, usquedum sanctus super eos descendisset 
Spiritus. Vestra porro Dominatio non metu id 
laceret, sed quia ejusmodi ratione plures in viam 
salutis deducere posset. Uti verus auceps verum 
non exuit hominem, si refugientes speciem huma- 
nam aves assuetasque animalibus, tectus alicujus 
animalis velo, sese illis immisceat, et ad se pelli- 
ciat. Atque adeo super Vestram Reverendissimam 
Dominationem minime illud caderet : qui me nega- 
verit coram hominibus, et reliqua — Addo, quod nec 
illud tandem aufugeret, ut Vestra Reverendissima 
Dominatio manifestam se faceret juxta oraculum 
S. Pauli : Corde creditur ad justitiam, ore autem 
fit confessio ad salutem. Et credere mihi velit, eam 
hominum de se opinionem non evasuram. Mons- 
travi epistolam ad patriarcham scriptam Retuli, ut 
prascaverem, quid pars adversa sentiat. Recensui 
quid auribus meis ipse exceperim, existens Luceo- 
riae, in coena apud illustrissimum loci episcopum, 
regni procancellarium. Ubi ad ducentas nostrum 
numeratae personm, dum illustrissimus castel- 
lanus Kioviensis edixit, Vestram Reverendis- 
simam Dominationem ex illis regionibus cum 

peroptalis rebus et diu desiderata remeare con- 
cordia. Illud insuper ob securitatem meae adje- 
cerim conscienti* : exoptare me a Reverendissima 
Dominatione longe certissimum fieri, quod velit 
in gremio matris ecclesiae comperiri. Quando- 
quidem haeret in excommunicatione juridice ab 
illustrissimo metropolitano Russiae, uti contra con- 
tumacem lata : nobis vero catholicis cum excom- 
municatis et denuntiatis participare non licet. 

« Atque hic tandem simplicem sed sinceram, et 
de amore procedentem intimo (cujus rei cordis hu- 
mani Servatorem appello testem) coronare epis- 
tolam necessum ; simulque Vestram Reverendis- 
simam Dominationem, uti a Deo Domino, prae- 
cellenti mentis judicio decoratam obsecrare : 
dum tempus est, operetur bonum. Noverit tam sin- 
gularis vocationis suae gratia uti; utendo, quo Do- 
minus vocat, sequi ; sequendo tot palantes in schis- 
mate animas lucrari. Et quas universitatis Creatori 
doctrina perversa et admodum virulenta, blando 
tamen delibuta sermone, eripuimus, quantum in 
nobis est, ex ipsis plane orci faucibus revocare ad- 
nitamur. Permisit Deus Vestram Dominationem 
cadere, tanquam Petrum, ut conversus confirmes 
fratres tuos. Potens enim est Dominus virtutem ex 
alto tribuere. Verumtamen Vestra etiam Dominatio, 
brachia intellectus et voluntatis suae manui ejus 

porrigat; qui talibus tantisque eam mediis trahit ad 
se, ut demonstret, quod non sit oblitus tui, licet 
projectus retrorsum a te. Heu! quam felices se alii 
censerent, si tantopere illorum Deus intellectum 
illuminaret, voluntatem moveret, cor pulsaret! 
Aperiat igitur cor suum pulsanti Deo : et erit ille 
Deus tuus et omnia, ut verbis sancti utar Francisci. 

Si qui menti obvolvuntur respectus, exulent. Quid 
prodest homini, si totum mundum lucretur, animce vero 
suce ditrimentum patiatur ? quippe mundana ista om- 
nia fluxa sunt, omnia sunt caduca. Et pluris aesti- 
manda , quae magis onerant, quam honorant in vita. 

Id enim quod in praesenti est momentaneum et leve tri- 
bulationis nostrae onus, supra modum in sublimitate 
aeternum gloriae pondus operatur in nobis. Non contem- 
plantibus nobis, quae videntur, sed quae non videntur ; , 

quae enim videntur, temporatia sunt; quae autem non 
videntur, aeterna sunt. Vixdum nosmetipsos circum- 
spicimus, et ecce omnia, quae in mundo vivunt vigen- 
que, et nos ipsi, quasi manu stipulata evanescimus, 
ut reputationes, amplitudines, coronae: quarum 
causa saepcnumero illam homines consectantur 
sententiam, ne sibi minus constantes videantur . 
etiam in male coeptis honestior est perseverantia, quam 
pernitentia. Verum Christiano homini aliter sentien- 
dum : Ecce mundus qui diligitur, fugit. Sancti flo- 
rentem mundum mentis despectu calcaverunt. Erat 

vita longa, salus continua, opulentia in rebus, fae- 
cunditas in propagine, tranquillitas in diuturna 
pace, et tamen cum in seipso floreret, jam in eorum 
cordibus aruerat. Ecce jam in seipso mundus aruit, 
et adhuc in nostris cordibus floret. Ubique mors, 
ubique luctus, ubique desolatio. Undique percuti- 
mur, undique amaritudine replemur ; et tamen 
caeca mente amaritudines ejus amamus. Fugientem 
sequimur, labenti inhaeremus. Et quia labentem re- 
tinere non possumus, cum ipso labimur, quem 
cadentem tenemus. Quando majestas aeterna de 
caelo sancto suo nos vocat, properemus : quando 
passas extendit manus, curramus, immo volemus. Ne 
postea dixerit : Vocabam, remisti; volui, noluisti; 
cum etiam voles, ego nolam, et in interitu ridebo tuo. 
Perbelle hominem Bernardus alloquitur : ■praestat 
teipsum cognoscere, quam si, te neglecto, siderum cursus, 
vim herbarum, hominumque ac omnium terrestrium, 
pariter et caelestium naturam tenueris. Redde igitur te 
tibi, corrige gressus tuos, statue te (o verba auro no- 
tanda) ante te, tanquam alium. 

Nolo amplius molestus esse Vestrae Reverendis- 
simae Dominationi, sed solum ex intimis eamdem 
praecordiis, ejusdem sancti paulum alloquar verbis : 
Spiritus sanctus det tibi pignus salutis, robur vita, 
scientiae lumen; pignus salutis, ut ipse reddat testimo- 
nium Spiritui tuo, quod filius Dei sis; robur vitee, ut 

quod per naturum tibi est impossibile, per gratiam ejus, 
non solum possibile, sed etiam facile fiat; lumen scien- 
tiae, ut cum omnia bene feceris, servum te inutilem 
putes; et quidquid boni in te inveneris, illi tribuas, a 
quo omne bonum est. In tribus istis doceat te Spiritus 
sanctus omnia quae pertinent ad salutem. Hoc precor 
intimo, Christiano, paterno corde Vestrae Reveren- 
dissimae Dominationi. Datum Dubnae raptim, 19 fe- 
bruarii 1627. » 

Libellum istum sane praelongum, sed animae fluc- 
tuanti pernecessarium, e polonico in latium idioma 
sincere translatum et propriis, non aliunde petitis 
peristromatibus exornatum proposui : ut et memo- 
ria doctissimi, deque unione meritissimi ducis, et 
conversio gravissimi persecutoris ecclesiae, Smo- 
triscii, serae posteritati magis inclarescat. 

Quem posteaquam februarii 22 accepisset, tota 
die et nocte consequenti volvit revolvitque. Seque 
ipsum in eo, velut in tersissimo saepius ac iterum 
inspexit respexitque speculo, inhaerentes maculas 
eontemplans obtutibus, irrorans lacrimis, detergens 
propositis! Nec mora; in se reversus surgit ; ducem 
in crastinum adit, corde et ore et oculis, poeni- 
tentibus, orantibus, plorantibus perorat. 

Atqne imprimis, duci ipsi ferventiores, quam 
fusiores, pro ardente sua, ob amorem Dei et ec- 
clesiae, cura salutis, gratias agit. Dein omnia, 

quaecuraque exarasset, veriora veris edicit. Neque 
deliraretur, se tam acrem ecclesiae sanctae Ro- 
manae fuisse inimicum, cum de parentibus ejusdem 
hostibus prognatus, uberibus hostilibus altus, vivida 
demum in juventute vigorem, de haereticis haustum 
palaestris, innatae affudisset malitiae. Quod a sancta 
toties descivisset fide, nihil sibi mirum videri; cum 
se hominem sciret ; sed miserationem Dei, qui tam 
longe devium, tam perspicacem veri, toties pecca- 
tum suum, toties errores damnantem, iterumque ad 
eos relabentem ad se pertraheret et susciperet, ni- 
mium suscipere! Agnoscere scelus suum; catholicam 
profiteri ecclesiam. Laborare se velle ; atque adju- 
tore Deo, pro virili, dispersa collecturum, dissuta 
resarturum, destructa reparaturum. — Etsi crude- 
lissimam oppetiisset mortem, creatori suo nequa- 
quam satisfacturum. Assensus etiam succensuram 
duci regiam majestatem, graviter a se laesam, si 
sub alas eum suas, non ejurato suscepisset schismate. 
Eumdemque senatorum sensum aliorum futurum 
fuisse. Proin rogavit ducem, ut eo sese interpo- 
nente, a Josepho Rutscio, vero Kioviensi archie- 
piscopo metropolitano , in gremium sanctae susci- 
peretur ecclesiae. Cui, ut pastori, manus vinctas 
daturum se recepit et sanctissime pollicitus est. 
Nec velle se diutius cum remorsibus luctari con- 
scientiae, sed quantocius iis mederi. 

Super his el similibus non minus fideliter , 
quam ardenter egit cum duce Smotriscius, quia 
semotis arbitris. At vero dux Zaslavscius, zelo 
ejus animadverso, Josephi etiam Rutscii litteras, 
super rationibus cum eo procedendi, eidem mon- 
stravit; quibus lectis omnia probavit : saepius- 
que ac iterum principem exoravit, ut a Rutscio de 
ejus salute, quam ipse toties desideraverat, quam 
posset acceleratius ageret. Qui per litteras, 23 fe- 
bruarii datas, universa Rutscio retulit : epistolam 
superiorem, ad Smotriscium directam, transmisit : 
ac proficisci eum Kioviam nuntiavit. Unde post- 
quam rediisset, eidem delaturum et rogaturum, ut 
nullo conscio, salutem ejus procuraturus, Dubnam 
descenderet. Administrabat id temporis, vacantem 
in unione Chelmensem episcopatum Josephus Rut- 
sciusmetropolitanus, et de villa ejusdem episcopatus 
Bialopolio, 2 martii anno memorato, ad superiora 
duci rescribit: Delibutum se intime tam egregio 
ejus epistolio. Agnoscere gratiam Dei locutam in 
ipso et per ipsum. Nec ulterius defuturam singu- 
lari ejus pietati zeloque catholico divinam majes- 
tatem ; sed spem certam concipere finis desidera- 
tissimi. Se nihil superaddere velle, nec posse. So- 
lumque desiderare jussa exequi. Et venturum ocius 
quo ipse innueret. Monendum porro Smotriscium 
persuadet, unionem quo serius, eo verius amplec- 

teretur ; fidei professionem omnino emitteret ; et ut 
alacrius emitteret, seipsum praeiturum. Quam ubi 
manu sua munitam sibi traditurus fuisset, absolutio- 
nem a schismatis vinculo, censurisque ecclesiae 
accepturum. Nec recusaret , conditionate saltem, 
in gradibus status sui, propter tam graves ducis 
rationes, initiari. 

Interea Smotriscius, de voluntate Rutscii edoctus, 
non alacrior modo, sed etiam animo longe quietior, 
Kioviam concessit ; ubi dum rebus suis cum fructu 
unionis incumbit peragendis, conventus episcopalis 
Kioviaea Boreceio metropolitano pro Natali Virginis 
anni ejusdem instituendi, cum aliis auctor fuit. Et 
post festum Sanctissimae Triadis Dubnam versus 
remeavit. 

Atque hic incipiet Smotriscii , post primam a 
Deo aversionis via conversionis altera, qua me 
quoque, ubi per primam et felices ejus accessus 
ad alteram decurrissem, processurum promiseram, 
ut cum cum persimilem declaraverim Saulo, non 
dissimilem etiam commonstrem Paulo. 

PARS SECUNDA. 


DB MELET10, PAULO UNIONIS. 


CAPUT I. 

MELETI l'S REDIT AD SANCTAM ECCLESIAM. 


Posteaquam Meletius Dubnam rediisset, continuo 
dux ab Ostrog Zaslavski Josephura Rutscium lit- 
teris suis monet, movetque properaret, ut receperat. 
Lublini, supremis tribunalis regni Poloniae judiciis 
intentus erat Rutscius, cum nuntius advolassel. 
Quocirca sepositis negotiis, relicto comitatu, nemine 
conscio, submissum cum auriga currum tectum et 
quadrijugum, ut ipse ante a duce petierat, religioso 
uno et puero adjunctis, absque mora conscendit; 
et per triginta sex leucas, ocius Dubnam appellit. 
Ut enim quaerere errantem ovem, pii pastoris, sic 

alto in silentio rem agere tantam, prudentis fuit. 
Sexta Julii anni currentis affulserat, et Dubnae Jo- 
sephus, illucescente comparuit sole. Confestimque 
ad certum ducis conclave ita introductus est, ut 
penitus disunitos lateret, esto complures ea in aula 
versarentur. Eodem invitatus supervenit Smotri- 
scius, familia ejusdem de Rutscio perquam ignara. 
Ut ventum in conspectum, Rutscius Smotriscio sa- 
lutem more impertiit cbristiano. Nec quidquam eum 
disquirere voluit, nisi fidei primam sanctae Grego- 
rianam pro Graecis tesseram edidisset. Proposuit 
ille quidem sui quosdam animi morsus et ambigui- 
tates; sed sacramento praestito super eo, quod a 
vero, licet non legitimo, initiatus fuerit pastore, 
fidem catholicam, ad praescriptam normam, non 
morando professus est. Conscientiae insuper naevis 
eidem universe denudatis, cum summe seipsum 
demisisset et animum dolentem in lacrimas solvis- 
set, cum ineffabili cordis serenati amaenitate, tum 
a vinculis ecclesiae per Rutscium exsolutus est. 
Eam fidei contestationem, manu describere et sub- 
scribere jussus propria, Rutscio tradidit in archivo 
ducis perpetuo servandam. Tum litteras conversio- 
nis suae et obedientiae testes, ad summum ecclesiae 
sanctae praesidem Urbanum VIH exaravit, uti etiam 
ad sacrum Officium quaedam petita, et ad protec- 
torem Russiae cardinalem Bandinum, cum litteris 

direxit. Velle supremi pastoris , dictaeque sacri 
Officii Congregationis sensum, in omnibus pro Dei 
voluntate habiturus. Donec autem petita sua firma- 
rentur, vel infirmarentur, Josephus Rutscius, unio- 
nem simulato schismatis pallio, pro animarum 
bono utili, involvere ipsi concessit. Nec titulum 
archiepiscopi Polocensis, indisunione collati, adime- 
rere voluit. Quinimo, ut Dermanense illi monaste- 
rium pro majori a schismaticis securitate conferre- 
tur possidendum, duci auctor fuit; et factum est. 
Cum vero sit moris, consecratorem et pastorem 
suum in multis ecclesiae orientalis actibus memo- 
rari, patriarchae quoque Hierosolymitani memoriam 
agere permisit : non ut ea ratione pro superiore 
illum agnosceret, sed ut gratiam resipiscentiae ad 
fidem sanctam a Deo ipsi, ut consecratori suo, pos- 
tularet. 

Atque ita demum Smotriscium ex lupo rapaci 
mansuetum agnum, ex perfido Saulo Paulum fide- 
lem, ex truculento ecclesiae impugnatore zelosum 
propugnatorem factum, unio laetanter vidit, Sedes 
apostolica abunde probavit. Attexere hic placuit 
nonnullas ejus aliorumque ad sancti Petri Sedem 
datas epistolas ; sicut etiam suo loco, ab ipsa ad 
illos directae proponentur : ut non minus magnitudo 
viri conversi, quam laetitia sanctae ecclesiae de illo 
concepta, perspici valeat. 

Urbano VIII Pontifici maximo Meletius Smotriscius, 
nuncupatus apud schismaticos archiepiscopus Polo- 
censis, archimandrita Vilnensis. 

« Solare illud lumen, universam hanc mundi mo- 
lem suis collustrans radiis, videtur his deploratis- 
simis temporibus esse ecclesiae Dei felix Beatitudinis 
Vestrae pontificatus ; eo splendidior, quomagis tot 
hacresum et schismatum nubibus obtegitur ; ita ut 
de illo dicere debeam : non est qui se abscondat a calore 
ejus. Ecce et ego in ultima peccantis terrae appen- 
dice situs, in schismate velut ex necessitate natus, 
in eodem per annos 50 ex voluntate volutatus, eo 
beneficiorum et affectus Beatitudinis Vestrae erga 
Ruthenam ecclesiam radiis, ex miseriarum lacu 
extractus, attrahor, ut pedibus manibusque revin- 
ctis, ad genua Beatitudinis Vestrae cum lacrimis 
prosternar, et ejus pedes humillime deosculer. Et 
quoniam omni verborum ambage reposita et haeresi 
schismatica abjurata, illi obedientiam reddo, nil 
amplius dicere possum, quam illud : Pater, peccavi 
in caelum, et coram te. Non sum dignus vocari filius 
tuus. Tu vero, Beatissime Pater, dimissis mihi om- 
nibus, qnaecunque contra Te, sanctamque Petri Se- 
dem, acsanctam fidem romanam catholicam, mente, 
ore et calamo peccavi, et quse omnia sine pudore, 
Deo juvante, retractare volo, ut in me occidendo 

peccatam quod meum fuit, in Te, Beatissime Pater, 
consequar gratiam et vitam, quae Dei est; facere 
me digneris sicut unum de mercenariis Tuis. Hoc 
unum opto, ut sicut ex corde cum Davide peccatore 
dico : peccavi, Domine, ita et cum eodem, a Te, Bea- 
tissime Pater, audiam : Dominus transtulit a te pec- 
catum tuum. De quibus omnibus fusius, credo, illu- 
strissimus meus pater et pastor Beatitudini Ves- 
trae perscribet. Interim, quae mihi in his initiis 
unionis occurrebant, sacrae congregationi sancti 
Officii proponenda, aliis meis litteris ad eamdem 
directis, expressi, me in omnibus pure pute, Tuae, 
Beatissime Pater, voluntati subjiciens. Deus glorio- 
sus faciat me facere quod jubes. Tu vero, Beatissime 
Pater, jubeas me facere quod vis. Iterala demum ad 
pedes Beatitudinis Vestrae provolutione benedictio- 
nem pro me Beatitudinis Vestrae humillime peto. 
Quam Deus ecclesiae suae sanctae et reipublicae Chri- 
stianae quam diutissime servet incolumem. Dubnae, 
julii 6, anno 1 627. » 

Urbano VIII Pontifici maximo Josephus Rutscius, 
archiepiscopus Russicc metropolitanus . 

« Reddit Beatitudini Vestrae, per me ac suas lit- 
teras, obedientiam Reverendissimus Meletius Smo- 
triscius, nuncupatus archiepiscopusPolocensis.schis- 

malicorum in septentrione facile princeps. Cujus 
ego reditum soli Deo glorioso et sanguini martyris 
Josaphat adscribo. Enimvero quod Paulus fuit Sle- 
phano, id Smotriscius Kuncevicio. — Quidni ergo, 
sicut conversionem Pauli adscribimus orationi Ste- 
phani, ita conversionem Smotriscii Kuncevicio ’ 
tribuamus? Conclamatum quippe est, Reverendissi- 
mum Meletium schismaticos parricidas, tum scriptis 
tum dictis, contra pastorem suum concitasse. Obse- 
cro itaque humillime Beatitudinem Vestram, ut 
eumdem inter suos Ruthenos jam abhinc recipere 
dignetur; sperans eum in agro Dominico ex illo 
fructum, quem a viro poenilente expeclare posset. 
Interim occultum esse illi unitum aliquo tempore 
persuaserunt rationes, ab illo ad sanctum Officium 
missae. Ego vero allissimae Beatitudinis Vestrae tru- 
tinae subjicio, an hoc illi et unioni expediat, et 
quamdiu. Itemque, cum certo sciam illum conse- 
cratum fuisse in schismate episcopum, consilium 
humillime peto : an illi apud serenissimum aliqua 
cathedra procuranda ; an alicujus cathedrae suffra- 
ganeus constituendus; an titulo aliquo in partibus 
infidelium donandus. In omnibus Beatitudinis Ves- 
trae praestolans resolutionem, oro Deum, ut eam 
ecclcsiaesuae sanctae quam diutissime servet incolu- 
mem. Ejusdemque benedictionem pro me et ovibus 
meis humillime deposco. Dubnae, 10 julii 1027. » 

Urbano VIII Pontifici maximo Alexander, dux ab Ostror/ 
Zaslavshi, palatinus Braslaviensis. 

« Rutheno progenitus sanguine, affectum erga 
ejusdem homines nationis nequaquam exuere pos- 
sum innatum; hinc, quantum tenuitas fert mea, 
omnes lucrifacere, etiam vita? cum dispendio pro- 
priae vellem. Contracta notitia cum Reverendissimo 
Meletio Smotriski, eumdem ecclesiae sanctae catho- 
, licae membrum efficere vivum curavi. Is vir, quot- 
quot in hoc regno schismatici sunt, princeps et an- 
tesignanus, nemine contradicente cui notus, facile 
dici potest. Is verbo, in quo potens, et calamo, iu 
quo fervens et suavis, plurimas in ovili Christi oves, 
alias in errore schismatis confirmans, aliis virus hoc 
contra sanctam ecclesiam romanam radicitus inse- 
rens, mactavit. Hanc ferocissimam, Deo sic ipso 
volente, feram, jam cicuratam, uti praedam vena- 
tionis, Sanctitati Vestrae adduco, offero; una et ipse 
provolutus pedibus Sanctitatis Vestrae, eos humillime 
deosculando, rogo, quo dignetur SanctitasVestraRe- 
verendissimum hunc brachiis ecclesiae sanctae, uti 
prodigum filium, e longinquo reversum, paternecom- 
plecti, strictoque amplexu eidem sacrosanctae matri 
inserere et incorporare. Iterum iterumque quam 
humillimo deosculando pedes Sanctitatis Vestrae, 

sanctam ejus precor benedictionem, qua adjutus, 
etiamsi infirmum et indignissimum sim instrumen- 
tum, possim et aliis(si ita Deo Optimo, Maximo visum 
fuerit) ansam convertendi dare schismaticis. Quam 
Deus ecclesiae sanctae etc. Die 1 0 julii, Dubnae. » 


Cardinali Bandino, protectori Hussice, Meletms Smo- 
triscius. 

« Benedictus sit Deus noster, Deus misericordia- 
rum, qui misericordiamvultetnon sacrificium. Hanc 
vero voluntatem illius in me ipso ut certe agnosco, 
ita dulce experior. Multorum enim annorum schis- 
maticum, quin schismaticae phalangis ducem, alios 
ad inferos, doctrina, scriptis, et exemplo provo- 
cantem, nil aliud nisi hujus saeculi et futuri poenae 
manserunt. Verum enimvero, opitulante ejus gra- 
tia, qui segregat suos ab utero matris, cooperante 
illustrissimo meo pastore, totius Russiae metropoli- 
tano, qui a multis hinc annis meae saluti inhiabat, 
allaborante denique excellentissimo duce domino 
Alexandrojde Zaslav, palatino Braslaviensi, qui a 
prima mecum notitia modos et media salutis meae 
procurare dignatus est : hodie primum, ejurato 
schismate, S. D. N., patri orbisuniversi etPetrisuc- 
ccssori, reddens obedientiam, ac in manibus illus— 

trissimimetropolitani juramentum professionemque 
deponens, eidem scribo. Et quia scio Dominationem 
Vestram illustrissimam ecclesiae nostrae Ruthenae 
esse protectorem, ejusdem etiam manum humillime 
deosculor. Obsecro, ut abhinc inter suos me etiam 
habere dignetur clientes, sancteque per eumdem 
S. Sediapostolicae promitto, me omni quo potero stu- 
dio, damna per me illata ecclesiae Dei, eodem adju- 
vante, reparaturum. Atque utinam per effusionem 
sanguinis mei possem eidem qualecumque semen 
mandare. Oro itaque Eminentiam Vestram, ut quae 
ad sacram Congregationem sancti Officii scripsi, pa- 
terne examinare dignetur ; demum, quodcumque me 
facere oportebit, mihi libenter perscribere. Cum id 
unicum jam in votis mihi sit, ne ad latum quidem 
unguem discedere a voluntate sanctissimi D. N. et 
Dominationis Vestrae. Die 6 julii anno 1627. » 
Reliquae epistolae Smotriscii aliorumque ad Rus- 
siae protectorem, ad S. Officium, ad sacram de pro- 
paganda fide Congregationem, reticentiae deman- 
dari voluit brevitatis studium. 

CAPUT II. 


MELKTIUS ZELAT UNIONEM; AD PATRIARCHAM CONSTANT INOPOLITANUM SCRIBIT. 


Porro excelsi vir animi et zeli pastor demirandi, 

t 

Josephus Rutscius, Meletium Dermani manentem 
sollicitare non desiit, quin assumptam unionis stre- 
nuetueretur spartam. Proinde zelosum ille indutus 
Paulum, in Volhyniae Russiaeque regionibus, qua 
civium sodalitia, qua nobilium domicilia, qua mo- 
nachorum coenobia, visens et revisens, patriarcham 
Cyrillum haereticum propalat, cum magna omnium 
ab eo aversione. Cum vero Lueeoriam, principem 
Volhyniae locum, accessisset, clarissimum illic e no- 
bilitate schismatica virum, cumque senatorium re- 
perit, idemque ei retulit. Qui post multa, haesitans 
quid agendum esset, Smotriscium consulit. Cui ille, 
ne repente unionem suaderet, se omnino tali non 
velificaturum pastori. Perplexi itaque animis com- 
plures haerebant; incerti quid agerent? ignari quo 
se verterent? Litteras deinde ad Cyrillum de contro- 
versis fidei in Russia articulis concepit, ut obside 
responsi ejus manu, relata felicius urgeret. Quas 
hic strictissime et quasi in indice ponere perneces- 
sarium consuerim. 

Litterarum Smotriscii ad Cyrillum, patriarcham Con- 
stantinolopolitanum, compendium. 

A quo Constantinopoli cessisset, dolore se confici 
gravissimo : quod exantlatis terra marique pericu- 
lis, onus animae, fidei dubiis pressae, apud eum non 
deposuisset. Ad propria vero reversum, majora odia 
inertium et malevolentium, quam favores prome- 
ruisse. Et ni intemerata conscientiae integritas, et 
sperata salus Russiae in patria eum detinuisset, 
malorum pertaesum, ad eum ipsum et sacra loca 
remeaturum fuisse. Regredi nihilominus litteris, ut 
oneratam allevaret ejus animam. 

Patriam suam esse amusam. Illos in ea doctiores, 
qui nihil sciant. Nec pati alios. Atque in eo ipso, 
quod scire se putant, neminem cum alio concordem. 
Nihilominus dicere se unanimes in domo Dei, cum 
sint confusi, ut turris Babel aedificatores. Causam 
si quaereret, esse praesumptionem de scientia, quam 
nullam haberent. Ex ea prognatam divini verbi fa- 
mem, mentium confusionem, credentium diminutio- 
nem. Hinc se ad cum tam arduum iter suscepisse : 
et post multa de Gennadii Scholarii, patriarchae 
Constantinopolitani , scriptis adversus quinque dis- 
sensiones cum Latinis , Meletiiquc Alexandrini , 
postea Constantinopolitani, libris de dogmatibus, 

ac de Cathechesi ab ipso recens edita quaesivisse. 
Ut tanquam discipulus ejus quondam, collato etiam- 
num vivo cum eo sermone, de rebus fidei in his 
libris contentis, in patriam rediret quietus, et suos 
contribules de iis edoceret. Quod cum non conti- 
gisset praesenti, absenti fieret, per litteras orare. 

Dubia fidei, cor suum graviter praementia, crea- 
visse epistolam ejus ad Demetrium Sulikovium, 
archiepiscopum Leopolilanum, 4 januarii anno 1 601 
datam. Ante cujus notitiam, quis fuerit, Lamentum 
suum ilii notum testari; quod virulentis LutheriCal- 
vinique assueret dogmatibus. At epistolam ejus to- 
tam catholicam esse ; in qua adventus sui in Rus- 
siam explicans rationes, asserat : Scire se probe et 
patriarchas suos, a quibus in Poloniam missus esset, 
evangelicorum dogmata et actiones non solum ec- 
clesiae orientali et occidentali turbationes et perni- 
ciem excitasse, verum etiam morum corruptionem 
induxisse. Et post pauca : Haereticos Europaeos, 
odio Romanae ecclesiae saepius tentasse concordiam 
cum orientalibus, nec susceptos; cum illi tantum 
in fide cum Graecis, quantum Judaei et Mahometani 
coalescant. In capitibus vero fidei, ordinis videlicet 
antiquitate, traditionibus, Patrum auctoritate, ca- 
nonicis scripturis, observationibus, justificatione, 
missae sacrificio, Sanctorum et reliquiarum Beatae- 
que Virginis veneratione, et aliis dissideant. Quae 

vero inler orientalem et occidentalem ecclesiam 
disceptabilia viderentur, indoctiorum quidem illu- 
sionem videri, inter doctiores vero facile eumdem 
ex iis sensum elici. Non detestari Graecos Petri Se- 
dem, sed debita veneratione prosequi, primamque 
et tanquam matrem agnoscere. Unam utriusque ec- 
clesiae esse fidem, unum baptisma, unam in Triade 
sancto naturam, omnipotentiam, divinitatem, unam 
spem vocationis et caritatem; communes orationes, 
eadem sacramenta, evangelia, caeterasque scrip- 
turas ; eamdem Patrum utrobique auctoritatem elc. : 
ut merito in fundamentis doctrinae Christianae, non 
tam controversia aut contrarietas, quam diversitas 
quaedam nationum, graecae et latinae, et peculiaris 
observatio et usurpatio fuerit. Haec insuper in eadem 
addere epistola : Se obedientem regiae majestatis 
admonitioni , ex hoc regno discedere et ad suos 
regredi; et ita profiteri, nihil se agere aut conari 
voluisse, quain ut inter eos, qui unitatem cupiunt 
ac profitentur, atque illos qui in ea non sunt, et pie 
se facere credunt, et summa illa capita sua respi- 
cientes, inter seipsos non conveniunt, et potius hae- 
reticis erroribus consentiunt, pax aliqua et sym- 
phonia institui potuissent. Quae epistola, si citius 
sibi innotuisset, nunquam Lamentum suum in lucem 
proditurum fuisse. Atque adeo cum scripta Gen- 
nadii non superesse, Meleti» igni tradita, Catheche- 

siin illius, quam sibi Constant inopoli porrexisset, 
huic epistolae suae e diametro oppositam adver- 
tisset, in voraginem se opinionum incidisse; et ad 
truculentam cordis, conflictatione cogitationum dis- 
cerpti, lanienam descendisse. Insuper rememorari 
Lamenti sui illud punctum, a quibusdam e Russia 
ad eum ante aliquot annos missum : Peccata purgari 
gratia et gratis, absque meritis. Quod illum ipsum 
hisce refutare voluisse : Bene est notatum in sche- 
dula, quod hoc punctum sapiat lutheranismum : magna 
quidem est Dei erga homines misericordia ; at vce iis, 
qui sine operibus se putant salvari posse. Et ne ulterius 
me occupem, plena est Scriptura, pro veritate nostra, 
plena Patrum scripta. Quodsi ad destruendum purga- 
torium romanum conatus fuit forsan Orthologus illud 
asserere, non laudatur. Nam non debemus conscientiam 
nostram offendere, ut una adversarios nostros offenda- 
mus. Ecclesia nostra non cum Luthero credit in hoc 
articulo, sed cum Romanis convenit, salvo igne materiali 
purgatorii. 

Quae universa cum ipsis oris ejus verbis Con- 
stantinopoli prolatis, de purgatorio tollendo, ora- 
tionibus pro defunctis supprimendis, confessione 
auriculari eliminanda, conferentem, maxime dis- 
cruciavisse et nunc discruciare. Nec Constantinopoli 
de tantis rebus solide cum eo conferre potuisse ; 
immo nec ausum, cum multi et perdifficiles suborti 

fuissent obices. Tandem in Palaestinam abiisse ; et 
reversum, ut eadem super re conferret, peste pro- 
hibitum. 

Proinde tanta opinionum discerptum farragine 
ad eumdem scripto remeare : ut quandoque iis ex- 
tricetur, et quid sequendum foret, erudiatur. Po- 
tissimum de illis, quae ejus memoraret epistola : 
utrum videlicet servum, an liberum esset arbi- 
trium? quid de originali et actuali peccato, gratia, 
fide, justificatione, operibus, providentia, prae- 
scientia, praedestinatione, ecclesia, sacramentis, 
scriptura, traditionibus, slatuque hinc exeuntium 
animarum sentiendum? An Tridentinae synodo, an 
adversariis subscribendum ? Cum enim ejus adstri- 
ctam obsequio Russiam carere certa nossel catechesi , 
seipsum, Deo adjutore, eam contexuisse et Constan- 
tinopoli habuisse. Quia tamen ejus dispectio non 
unius diei esset opus, et varia praepedimenta fuis- 
sent, nequaquam ipsi monstrare potuisse. Verum 
ea pluribus innotescente, qui extradi stimulent, et 
propter Lamentum suum haeresibus scatens, ad quas 
revocandas damnandasque conscientia adigeretur, 
cupere se ejus auctoritate in memoratis fidei rebus 
certificari ; uti etiam in illis quae orientalem ab oc- 
cidentali in haec usque tempora misere scinderent 
ecclesiam : videlicet in processione spiritus Sancti 
et a Filio, in purgatorio, pane azymo, animarum 

beatitudine, demum ia communione speciei alter- 
utrius. Primum enim conciliatu facile, ex ore ejus 
percepisse. Secundum ex praenotato ejusdem res- 
ponso, idem Graecis et Romanis, salvo igne mate- 
riali, patuisse (I). Quartum quotidianis ecclesiae grae- 
cae hymnis omnimode consonum. Quintum nostris 
jam temporibus in dissensionem receptum, non sine 
concomitantia ; ut fatetur in epistola sua 
ad Hypatium Pociey, episcopum Vladimiriehsem et 
melropolitanum Kioviensem memoratus Meletius 
Alexandrinus. Doceri igitur velle, nonne etiam ista 
dogmata facile essent concilianda ; et diversitatem 
solum inter Graecos Romanosque ratione horum 
esse, non contrarietatem , ut in epistola sua de 
aliis fassus esset ? 

Quibus sic habitis, duo hic in epistola supra po- 
sita consideranda sibi videri. Alterum, ne illa, quae 
inter orientalem et occidentalem ecclesiam aliquam 
disceptationem tenere viderentur, indoctiorum sit 
illusio. Alterum, eum ipsum in Russia, nihil agere 
aut conari voluisse, quam ut inter eos, qui unitatem 
cupiunt ac profitentur, atque illos, qui in ea non sunt 
et caetera, ut supra declaratum, pax aliqua et sym- 
phonia institui possit. Ideoque, suasore ipso, caven- 
dum Russiae, ne imperitia sua aut eam illusionem 


(I) Tertium in apographo, quo usus sum, desideratur. Nol. edit. 

incurrat, aut unionem Romanam respuat. Quo vero 
felicius id evitari valeat, vel perbrevi suo pastorali 
perstringeret scripto : et ex amore paterno, nil mo- 
rando Russiae opitularetur, concordemquein iis, qui- 
bus salutis appenderetur momentum, eam efficeret. 
Se quidem unicum ea postulare, sed talem unicum, 
in cujus archiepiscopali dioecesi animae dinumerari 
nequeant. Omnes quoque aliarum dicecesum, utrius- 
que status viros clarissimos, nec non universam 
Russiae ecclesiam, cum infinita populorum multitu- 
dine, in se ora oculosque convertere : qui eo duce 
et naufragari et ad salutis portum appellere va- 
leant. Nec ut glorietur haec asserere ; sed quia eum 
caeci, estomonoculum, regem suum putant, idcirco 
si repulsam ab illo, quam non existimat, patiatur, 
quae suae conducerent animae, aggressurum. — 
Et jam scribendi finem imponere voluisse, cum in 
oriente olim audita menti succurrissent, continuo 
vero cor ejus, satis arrosum, ut tineae quaedam 
magis arroderent. Et quoniam occasionis alius fu- 
turae longe incertus esset, etiam istos nunc morsus 
eidem proponere leniendos. Quorum primum esse 
combustionem librorum De fidei dogmatibus, Meletii 
Alexandrini, postea Constantinopolitani patriarchae. 
Altorum, combustionem lucubrationum metropoli- 
tani Myrensis, Matthaei. Ad haec, confessionem 
Gabrielis, archiepiscopi Philadelphiensis, in agone 

mortis latino coram monacho faciam. Denique, 
lumen illud magni sabbati Hierosolymis, ad scjpul- 
crum Salvatoris. Quas tineas prima fronte modicas 
videri, sed pensiculate inspicienti immodicas. Inge- 
rere enim sibi suam conscientiam, imo sole clarius 
demonstrare, utramque combustionem et causa et 
fine peractam eodem. Quod attineret postremam, ex 
qua secula prima, seConstantinopoli, auscultantibus 
quam plurimis metropolitanis, ex ore viri probitate 
conspicui , Theodosii ,' archiepiscopi Sozopolitani , 
illius Mupatwv discipuli, accepisse. Insuper Hiero- 
solymis, ex ore Theophanis, loci patriarchae, cui in 
Moldavia, postquam eo ex Russia deflexisset, ille 
ipse metropolitanus Myrensis Matthaeus, ore ad os 
causam combustorum a se scriptorum explanaverat. 

Nimirum cum is, ratione quinque dogmatum 
Graecos inter et Latinos controversorum, effrenata 
usque et usque ecclesiam Romanam insectaretur 
licentia, ecce tibi pomeridiane vigilanti, an dor- 
mienti ignorabat, divum Petrum comparentem, ac 
hisce eum compellasse : Matthcee, frater, quid male 
de te sedes merita est mea, quod in eam tam ignominiose 
inveharis? desinas moneo te. Atque illo evanescente, 
isto perhorrescente, et quid ageret haerente, iterum 
ac tertium Christi vicarium, eadem per eadem inso- 
nantem ac intonantem, apparuisse, adjecisseque ; 
nisi a ccpptis desieris, ad tremendum et illud urepo- 

amoyr,r.Tov, sive mn respicientis personas , judicis 
tribunal cito, coram quo rationem istius ut reddas teme- 
ritatis, obstringo. Perterritus ille et exsanguis, excu- 
tere oscitationem, domesticos accire, tertiatam 
exponere visionem, opus suum execrari, colligere 
scripta, rogum exstruere, ignique spectantibus e fa- 
milia universis immolare, ne aeternis post fata ae- 
stuaret flammis. Eoque inductum, ait Smotriscius, 
idem de Meletio sentire se patriarcha : eum videli- 
cet, suosquatuor de dogmatibus fidei libros vulcano 
litare, eadem ex causa jussisse. 

Qui qualis, quantusque fuerit Romanae hostis ec- 
clesiae, ex epistolio, adHypaliumPociey, episcopum 
Ruthenum Vladimiriensem et metropolitanum in 
unione Kioviensem, anno creati mundi 7108 (sa- 
lutis 1600), Byzantii dato, liquido constare. Placuit 
videlicet etiam Meletio malefidis potius ignem prae- 
sentem aluisse libris, quam sempiternum animo et 
corpore alere suo. Nec leviter arrodere cor suum, 
depurationem conscientiae coram latino sacerdote 
a moribundo factam Philadelphiensi, quod e gravi- 
bus Hierosolymis et Constantinopoli audisset viris; 
corpusque ejus, ut honorabile permanere Xei tyxvov. 
At a Ruthenis disunitis, numquam ad tale munus 
latinos adhiberi sacerdotes : quos potestatem etiam 
solvendi ligandique habere pernegant. Quam gra- 
vibus denique tenebris lumen illud sepulcri Do- 

mini sese offunderet, illum ipsum probe nosse 
cum ex eo inquireret, ecquid Meletius, contra cor- 
rectum scribens calendarium, tot miracula, sed 
exsoleta, ad probandum vetus coegisset, hierosoly- 
mitanum praeteriisset? et ipsum sibi, tot viris dignis- 
simis adstantibus, retulisse : c si id unicum in ecclesia 
nunc haberetur orientali miraculum , omnes fere 
Tureas posse fieri crederet Christianos. »Quid vero 
certi cum isto illic fiat igne, ex patriarcha hieroso- 
lymilano Theophane postea cognovisse ; qui primus 
illum et perciperet, et porrigeret aliis. Verum quia 
Rutheni eum ignem artificialem pro caelesti mordi- 
cus credunt, et in erroribus suis pervicaciter hae- 
rent, ideo pernecessarium esse, qui etiam de illo, 
ejus ipsius pergravi informentur epistolio. 

Hasce igitur quatuor mordaces cordis tinea3, in 
orientalibus acquisitas plagis, remorsibus adjungere 
prioribus, et eidem eruendas transmittere. Ex qui- 
bus duas primas, quasi voce quadam, diu noctuque 
sibi inclamitare : Meleti, Meleti, vide quid egeris; quee 
Lamenta scripseris ; quos Elenchos, quas Verifcationes, 
quee alia volumina edideris? quantum pontificem, fidem 
catholicam, ecclesiam latinam Iceseris? Alii liussice 
perversi scriptores graviter eam, sanctumque ejus pa- 
storem perstrinxerunt ; sed tu pree aliis longe gravis- 
sime vulnerasti? Matthoeus ille Myrensis, Meletius 
Alexandrinus et Constantinopolitanus, lucubrationes 

suas in herba, et in lumbis suppresserunt : tu tuas per 
orbem Polonum longe lateque disseminasti ; et plurima 
viperarum genimina orco generasti . Illi horrore manus 
Dei viventis, et tremendi ejus judicii, ignisque sempi- 
terni, cum neminem suis scriptis succenderint , igne 
eadem delevere ; tu cum Russiam totam tuis incenderis, 
et ad perpetua innumeros incendia detruseris, eadem 
terribili manu, judicio, igne permotus, non delebis ? — 
Et quidem deleturum subito, atque ab ipso tale 
fuerit in ea latum decretum, quale in virulenta Ste- 
phani Zizanii tulisset opera. Existimare se insuper, 
pari plectendos decreto jam dudum fuisse Philale- 
tum calvinum, cura suis blasphemiis, Clericum Os- 
trogiensem, cum suis mendaciis^ ignominem Aza- 
riam, cum sua Antigraphe : si etiam ipsi secum, 
probe jam sibi noto, enotuissent. Jamque ex parte 
se ejusmodi passum edictum ; desiderare tamen, ut 
patiatur ex toto, cum se totum foedissimum agnoscat 
lutberanum. Eoque gravioribus excruciari tormen- 
tis, quo eum suavioribus verborum incantamentis, 
ut Orpheus Euridicen, cum suis haeresibus ab inferis 
evocaverit. 

Quapropter iterum atque iterum, ad pedes ejus 
Beatitudinis accidere, et humillime exorare, ratio- 
nem sui pueri et universa) gentis Rossiacae, imperio 
devinctae suo, haberet. Quae deplorandae proxima 
ruinae, id ipsum sollicite suspiraret , ipsius que opem. 

submisse imploraret. Teneret ruentem, salvaret 
pereuntem : ut ille qui et cadere ipsam, et stare, si 
velit, permittere, facereque possit. Cadere, si nul- 
lam ipsius rationem duxerit; stare, si curam ejus 
pastoralem egerit. Et cum dicatur cadere, non 
modo animarum intelligi casum, sed etiam alium, 
scilicet vel invitam Kussiam ab obedientia ejus 
posse abscedere. Patere oculis, quid Moschus egerit; 
quantum dominium, cum populis ac nationibus, ab 
incunabulis fidei ejus obsequio adstrictis, ita avul- 
serit, ut nullum ulli statui commercium cum sede 
Constantinopolitana habere liceat. Et Polonum quis 
talia prohibeat? potissimum ob tyrannum Turci- 
cum, rebus Christianorum inhiantem? Quibus inten- 
siore qua par est perpensis mente, velit impendentia 
Russiae amovere mala. Nec ullo id meliore praesti- 
turus esset modo, quam si omnibus id remis velisque 
in praesens promoveret, quod antea duorum in Rus- 
sia nuntius patriarcharum. Nimirum, ut verba ejus 
sonant, inter eos, qui unitatem cupiunt ac profiten- 
tur, atque illos qui in ea non sunt, et reliqua, pacem 
aliquam et symphoniam institueret. Illum quippe 
esse caput suum, quod respicientes multi Rutheni, 
in unione neque sint, neque esse velint : idque pie 
se facere credant. Ideoque inter se non conveniant, 
immo potius haereticis erroribus consentiant : ut 
ipse ad Sulikovium fatetur archiepiscopum. Quod 

si divina adjutus manu, hoc desideratissimum in 
Russia efformaret unum ; non modo tot et tantas 
animarum miriades caelo, ut gloriosum victorem, 
ul triumphantem pastorem adducturum , verum 
etiam universae mala Russiae sublaturum, bona 
longe copiosa propagaturum. Hisce pro modulo ex- 
positis, seipsum tandem, submissaque officia sua, 
cum humili pedum ejus osculo, paternae gratiae 
pastoralique ejusdem benedictioni addicere. — 
Dermani, 21 augusti anno 1 627. — 

Litteras hasce, in quatuor et amplius extensas 
philuris, hic compendio pressas, per Andream Kra- 
sovscium, Ruthenum Leopolitanum, ad Cyrillum 
patriarcham Smotriscius misit et saepius; responsum 
petente Krasovscio, id tantum ab eo retulisse, deli- 
berate ad eas esse respondendum. Et tamen cum 
post discessum internuntii, annum deliberaret 
alium, nihil respondit, ut Smotriscius ad sodali- 
tium scribens Vilnense ait. Unde se collegisse, res- 
ponsum ejus, vel in illud desiturum : parturiunt mon- 
tes ; vel ad graecas, ut ajunt, futurum calendas. 

CAPUT III. 


MP.LITIl» M-VLATOS UISUN1TOS AD UltlONIU DUUT. ROJUA DE EJUS UORVERsIORE 
LAETATUR. PRf LATI MKOBUU KtBICURT. 


Tandem termino conventas episcoporum Kiovi® 
affluente, pro munere suo, comparuit Sraotriscius. 
Nec defuit Boreccius; alii vero praesules desiderati. 
Quo congressu a Boreccio, aliisque primas ibi tenen- 
tibus, atque a Petro Mohila adhuc laico, petitus 
SmotrisciusCatechismum, quo cum in orientales pro 
censura ejus peregrinatus fuisset regiones, Ruthe- 
norum majorum censori® subjiceret virgulae ; quo 
absque mora luci traditus, serviret ecclesiae. Perli- 
bens annuit ille ; prius tamen expetiit , qui Conside- 
rationes sex, de discordibus inter orientalem et 
occidentalem ecclesiam, fidei sanet® dogmatibus 
promulgaret, quo facilius et felicius dicta Cate- 
chesis censorium subiret stylum ; assensum pr®- 
buere omnes, cessatumque a consiliis. 

At Meletius serenam nactus horam, cum Petro 
Mohila, pr®nobilis Moldavi® ducis Jeremi® filio, 
ad Peczarensem Kiovi® jam tum adspirantem ar- 
ehimandriam, decem diebus de bono Russi®, unio- 

nis commodo, fideique amplexu romauae perquam 
solide contulit. Nec vero incassum ea suscepta mo- 
limina : cum ille consultis favens, in hujusmodi pro- 
ruperit : quid propter summum esset Deum, quod 
Ruthenos in tantum a Romanis disterminaret? Epis- 
tolam etiam superiorem, patriarchae Constantinopo- 
litanoCyrillo directam, ei commonstravit, quam ad 
minimum comprobavit iota. Auctor quoque eidem 
fuit, ducem ab Qstrog Zaslavsckim viseret, gloriose 
super Ruthenorum desudantem concordia. Visit, 
non vidit. Quippe Dubna ad diversas in Ukrainam 
possessiones ea mente secesserat, ut Kioviam des- 
cenderet : atque illic agendi cum Boreccio, schis- 
matis archiepiscopo, ansam arriperet. Quin etiam 
eumdem Petrum Mohilam Smotriscius eo induxit, 
ut factus postmodum archimandrita, in Volhyniam 
Grodecum, oppidum monasterii Peczarensis dotali— 
tium, dictum Boreccium et adversae partis episco- 
pos, aliosque negotio unionis tractando addictos, 
excitare certo pollicitus sit. Ipse vero ad Considera- 
tiones praedictas concinnandas totus incubuit , ut 
cum memorati episcopi Grodecum confluxissent, 
quasi cum paratis armis in aciem prodiret. 

Dum haec in Russia agerentur, Romae circa initia 
mensis octobris, anni ejusdem, conversio Smotriscii 
sanctae enotuit ecclesiae. Et mirum quantum eam 
de filio converso matrem vidisses laetantem. Etenim 

frequente purpuratorum c6rona , cujus summum , 
Urbanus VIII, decore, amplitudine, pietate, sapientia 
gloriose illustrabat, lectae Smotriscii litterae. Tan- 
tumque momenti hoc in sacro habuere areopago, ut 
non modo eas in publico consessu avidissime om- 
nes audiverint, verum etiam sigillatim quisque non 
sine singulari animi sensu relegerit. Dein ad sanctum 
remissae Officium, haud dispari cum jucunditate, 
animorumque diffluentium teneritudine, exceptae. 
Nec alia mens, patrum gloriosissimi patris, ac utri- 
usque amplissimi consessus fuit, quam celebrem 
Meletii conversionem sanguini martyris Josaphat 
deberi ; cujus ille profusi crudelis extitisset exac- 
tor. Quae vero super hisce rebus sancta mater ec- 
clesia rescripserit, paulo post videre licuerit. 

Jamque aderat tempus, quo Petrus Mohila recens 
creatus Peczarensis archimandrita , Grodecum 
primos ecclesiae disunitae evocaturum se receperat 
praelatos. Et quidem evocavit, sexta hebdomade 
quadragesimali, anno 1628. Convenere Boreccius, 
eorum metropolitanus, Isaias Luceoriensis, Paisius 
Chelmensis, disuniti episcopi, et dictus archiman- 
drita. Auxerunt numerum alii. Sed momentum 
adjecit universis, cum ipse monitu eorum affulsis- 
set Smotriscius, quippe solus inter omnes praeclara 
conspicuus eruditione. Et quidem eollatis de nego- 
tiis ecclesiae capitibus, visum omnibus, synodum 

provincialem , pro celebritate Assumptionis in 
caelum Virgineae, anni currentis, ecclesiasticis pari- 
ter atque laicis de nobili civilique statu indicere. 
Quod etiam ab illorum consensu, divina sic perur- 
gente poena , dependerent. Quandoquidem enim 
sacratum ecclesiae abegerint caput, a laicis ut re- 
gerentur, necessario apud eos invaluit. Pro qua 
synodo Boreccius metropolitanus, litteras ad omnes 
status transmittere decrevit invitantes. Smotriscio 
vero, de consensu omnium, demandavit, ut ea 
conscriberet, quibus omnes persuaderi et accedere 
ad synodum possent. Eo potissimum fine, ut in 
amore fraterno, pacisque dulcedine, dispicerent 
modum universi, quo illaesis juribus, privilegiis, 
fideque, ut ajunt, orthodoxa, divisa inter se 
Russia uniretur. Indeque ab omnibus eidem con- 
cessum, ut cum Boreccius suis synodum indice- 
ret litteris, ipse causas synodi conciperet : et sex 
inter ecclesiam utramquedifferentias, totidem con- 
siderationibus comprehensas, jamque bene in eo 
consilio pensatas, et facile inter dissidentes catho- 
licosque Ruthenos conciliandas, divulgaret. Quibus 
statutis, in unione animorum non ficta conventum 
solvere. 

CAPUT IV. 


MELETIUS CAUSAS SYNODI CONSCRIBIT ; SCRIPTORUM RUS6IJE ET SUAS IISRESCS 
REPUTAT. 


Haec omnia excerpta ex Apologia Meletii. Caete- 
rum Smotricius mox a Paschate, commisso sibi 
operi, temporibus subsecivis, et cum a muneribus 
monasterii sui vacaret, sedulam et solerlem adhi- 
buit manum, atque circa Pentecosten coronidem illi 
imposuit. In quo descripta sacrorum locorum visi- 
tatione, expositis rationibus, quibus eas inductus 
reviserit regiones, quae jam tempori accomodata 
supra recensuimus; malefidos Russiae theologos 
et quidem suo quemque dignum mastige, pulsat 
versatque. Quorum primum Stephanum Zizanium, 
vel ipso cognomento absonum, Ruthenum quidem, 
sed qui calviniaum Vilnae agens catechistam, ejus- 
dem sibi collegerit zizania. Edidit iste justum 
volumen rutheno-polonicum, anno Domini 1596. 
Quo cum Calvini lolium in agris Russiae insontis 
disseminasset, Graecorum etiam errores assevit. 
Sed a Smotriscio cum suis loliis et Graecorum erro- 
ribus, in memorata gloriose contusus confususquc 
Apologia. Alter fuit Christophorus Philaletus, qui 

vero cognomine lucem non ausus aspicere, cum 
caeco et ficto Philalelo, seu amante lethum, caecam 
Apocrisin objecit luci 1 597 anno. Calvinus is, nec 
gente Ruthenus ; immo idiomatis Rutheni ignarus. 
Satis bene tamen vidit, cum Basilio duci Ostro- 
giensi, palatino Rioviensi Rutheno, pro oppido sibi 
et aliquot villis usque ad fata sua collatis, caecam 
Apocrisin vendidit. 

Licitator, an veterator iste, multa memoratu in- 
digna, in ruthenam ex Calvino induxit ecclesiam. 
Interque alia sacram irrisit transubstantiationem, 
calumniatusque Graecos, quasi in glorentina synodo 
eam non susceperint. Verum etiam isti a Smotriseio 
in eadem Apologia, cum haeresibus suis perbelle 
ventilato, malevolum eos obturatum. Nec erubuit 
quidam anonymus clericus Ostrogiensis, doctorum 
Russiae ordine tertius, insanas de synodo Florentina 
ingerere fabulas ; quem gymnasii ejus civitatis, su- 
perstile Basilio duce, praecipdum fuisse ajunt di- 
dasealum. Quasi in ea, nihil Latinos inter Graecos- 
que libere conclusum. Omnia violenter acta ; omnia 
cum truculentis sancita tormentis. Sed piget non 
modo longe impiae, sed plus quam impudenti immo- 
rari falsitati. Quam Smotriscius egregia sui Apolo- 
getici convulsit concussitque veritate. 

Denique, ut mittam Basilium Surazski, Zacha- 
riam, Antigraphes auctorem, Ruthenos, Zachariam 

Gerganum, lutheranogr®cum, quos cum pari de- 
pressisset et conculcasset dexteritate Smotri scius, 
non immemor fuit sui. Etenim assumptum Theophili 
Orthologi nomen et agnomen, quia personata erant 
ornamenta, in Apologetico suo palam sibi detrahit. 
Errores et blasphemias suas humiliter recenset, 
graviter refellit, feliciter condemnat. Adeo ut quem- 
admodum ex Russi® matheologis nemo illo pe- 
jus in angularem offenderit lapidem, ad Petri aeter- 
nam impegerit petram ; ita etiam seipso neminem 
exercet melius. Et potissimum de Lamento suo edis- 
serit, in fundamento ejus esse jactum odium, in pa- 
rietibus fixum falsum, in tecto repositam calumniam. 
In verbis mordax, acre, intolerabile : et ubique 
servire iniquitati :omni demum ex parte partum esse 
haereticum. Tota proinde anima indolescere, et ar- 
dentius quam concipi potest, Deum Dominum de- 
precari, ignoranti® su®parsum velit. Aegrimoniam 
et dolorem, transcendentes modum, eum subire mo- 
dum, ut torpescere hominem faciant, vocem interci- 
piant, lacrimas inhibeant. Qu® omnia in seipso 
gravissime persentiscere. Agere tamen infinitas 
Deo grales, quod sui in tantum misertus esset, ut 
sceleratam vivens vidensque offensam agnosceret 
et poeniteret. 

Sane mirum dictu, quam acriter seipsum flagellet, 
cum rogat, quisnam esset Theophilus Orthologus? 

et sibimet respondens ait, Lutheri esse discipulum, 
in academia Lipsiensi et Vittembergensi ad scrobem 
ejus sepulcralem , male sanis, quia hcereticis, juventu- 
tem studiis impendisse ; impiarum nidore afflatum, in 
Lithuaniam rediisse; Russiamque iis let haliter infecisse. 
Atque dum ad osculum pacis cum S. R. E. Russiam 
invitat et incilat, blasphemias suas convellit et con- 
demnat ; caelo coram et terra Saulum se Paulus iste 
confiteri non erubescit. Fuisse ait tempus, quo su- 
pra modum persequeretur ecclesiam Dei, et expu- 
gnaret illam, et proficeret in Rossiaca perfidia su- 
pra multos coaetaneos suos, in genere suo abun- 
dantius aemulator existens, non legis divinae aut tra- 
ditionum paternarum, quae castae, sanctae et imma- 
culatae sunt et fuerunt ; sed ecce talium errorum et 
haeresum, per istos Zizanios iu ecclesia ruthena 
insitarum. Ad quarum agnitionem et rejectionem 
labore permaximo, pro tuendis illis suscepto, et 
munificentissima miserentis Dei gratia devenisse. 
Tantumque profecisse, ut nec quidquam contra ec- 
clesiae veritatem scribere potuerit : nisi perfractis 
conscientiae repagulis, errores, haeresesque dictas 
audacter ambire et insolenter amplecti, proque filio 
ecclesiae orientalis nunquam agnosci statuisset. 
Cui synteresim conscientiae suae, mulloties quasi 
cum vocatione numinis procaciter colluctatam, sin- 
gulari ejus miseratione, nullatenus assentiri potuisse. 

Proque eo viventi in ®ternum Majestati, mortem 
peccatoris nolenti, a se tanquam misera ejus 
creatura, aeterna grati memorisque animi figere 
monimenta. Qua coram, ut etiam sancta coram 
ecclesia, anima tota, corde toto, omnes minores 
majoresque errores, et perfidas haereses Zizanii, 
Philaleti, Orthologi, Clerici, et similium Russi® 
doctorum, execrari se, abjurare, condemnare. Ite— 
rumque tota anima, coram eodem Dominatore Do- 
mino, sanctaque ecclesia contestari, se esse verum, 
illius ver® orientalis ecclesi®, qu® ab occidentali 
non scindebatur, filium. Cum hac sancta catholica 
ecclesia se colligere et emori velle. Idque unicum 
precari, ut ille Dominus et Deus suus, hac super re 
sibi ferat suppetias. 

Eodem post in opere, quod Apologeticum voca- 
vit, pr®latos ruthenos, ecclesi® sanet® adver- 
sarios, ut solide, sic fervide, non minus fusa, 
quam fluida cohortatur oratione. Dissensionibus 
Russi® consulerent : cum fratribus ejusdem gen- 
tis veris episcopis labenli ecclesi® su® manus 
porrigerent. Laboris sui apud posteros, gratam ha- 
bituros memoriam ;aDeo nunquam inlermorituram 
laturos mercedem. Incuria infamiam apud eosdem, 
poenas apud Deum demeritutos. Respicerent, qua 
doctrina gregem pascerent. Patrum ne antiquorum 
cibariis, an recentium Zizaniorum toxicis? Quippe 

quae ovium sunt exigere, aeternam vero eas in per- 
niciem propellere, non pastoris, sed mercenarii 
esse munus; immo lanionis et latronis sempiterni. 
Nec minore ardore, cultuque sermonis, nationis 
ruthenae principes, magnates, equites, commone- 
facit. Utpotc quibus natura inesset generosior, 
majorque honesti ac utilis dignoscendi ratio: quive 
eo suas cum sanguine profunderent vires, ut pares 
inter pares fruerentur patriae praerogativis. At 
vero id, brevi post alienatos a fide vera animos, 
summe mutatum. Non regiae majestatis aversione, 
quae audentibus paria, nescii reddere nisi paria; 
sed nutu ejus, qui in excelsis residens, corda regum 
in manu retinet, summisque ima permiscet. Agnos- 
cerent malum, causamque mali. Ex eodem oraculo 
Dei procedere benedictionem et maledictionem : 
illam, si quis mandatis ejus obsecundaverit; hanc, 
si ab iis deflexerit. Floruisse Russiam in mandata a 
Deo flde ; admissis novatoribus, plurimum deflo- 
ruisse. Eos igitur conculcarent ; fidem patrum re- 
sumerent, et pretioso eam caritatis unione, foede- 
rati catholicis coronarent. Mox inde utramque pro- 
fluxuram visuri felicitatem. 

Talia ex Saulo Paulus noster, in fonte polonico. 
Eidem Apologice a se elucubratas conjunxit Consi- 
derationes de sex differentibus Grcecos inter et Latinos 

fidei articulis. Nimirum de vivifici Spiritus ab ut- 

roque processione, de purgatorio, de Sanctis in 
caelo regnantibus, de pane azyino, de commu- 
nione sub una specie, demum de sanci® Ro- 
man® ecclesi» primatu. De quibus omnibus 
et singulis eo disseruit acumine, quod a maximo 
desideraretur ingenio; ea vi argumentorum, qua 
majorem postulare nequeas ; ea testimoniorum 
efficacia, quam hostium nemo superaverit. Pecu- 
liare tamen iis adnotaveris Considerationibus, ac- 
commodate eas Smotriscium, ad emolliendos et 
pertrahendos fratrum in schismate suorum animos 
proposuisse. 

Atque ita confutatos eos errores, conscriptasque 
ruthenico stylo Considerationes, in librum Apologia 
insignitum coegit. Et tanquam causas peragend® 
synodi, primis junii diebus, typo ruthenice man- 
danda, Dermanio Kioviam, cum litteris ad Borec- 
cium Mohilamque transmisit. Quarum utramque 
adstrictius ponere visum ,ut nec deflueret quidquam , 
nec superflueret veritati. 

Litterarum compendium ad Boreccium. 

«Qu®ad excitandam, utdormientem in malo, na- 
tionem ruthenam, scribere mandasset,jam perfecta 
ad typum transmittere. Sperareque brevi hujus im- 
pressionem operis terminandam vulgandamque ; ut 

ante synodum clare omnibus colligere liceat, qua- 
nam laborent aegritudine? quo mederi ipsi possit 
antidoto? Nec humanis ea, sed divinis pensaret 
rationibus. Miseros esse qui dicant bonum malum, 
et malum bonum. 

« Aegritutinem gentis suae lethalem, seriam ab 
ipsis ut medicis curam postulare ; cum in ea salutis 
cardo vertatur. Quarum perniciem a Deo de mani- 
bus pastorum, plus quam severius, exigendam. 
Eumdem insuper tam gravem morbum, acriore 
egere medela ; quae morbidos ad ipsum cogeret 
pernoscendum. Et licet eum aegri neque noscerent, 
neque ei curando medicos admitterent ; ipsis tamen 
uti medicis et dignoscere tam arduum medicatu 
malum, et radicitus eruere, esto refragantibus 
aegris, necessum. Quod si cuipiam de ea valetudine 
et pharmacis aliquid displiceret, in animam id 
suam assumere ; coramque illo ipso litteris iis cor- 
dium spectatore Deo abluere se manus ; et ab ulte- 
riore ignorantis eoque ipso pereuntis gentis suae 
occisione, purum contestari. Ne illud quandoque 
sibi opponatur : Vce vobis legisperitis, quin tulistis 
elavem scientiae : ipsi non introistis, et eos qui intra- 
bant, prohibuistis. Peroptare demum orareque, ut 
ipse Altissimus futuram synodum pro nominis sui 
gloria, pro unione ecclesiae ruthenae, quam optime 
nosset, dirigere vellet. » 

Talia Smotriscius ad Boreccium metropolitanum 
Quae vero sequunlur, ad Mohilam archimandritam, 
ducis Moldaviae filium. 

« Injunctum sibi et jam perfectum mittere opus: 
in quo ita se elaboravisse, ut Russiae labentis tem- 
pus et salus postulasset. Et certum esse, quemlibet 
Dei, proximi, salutisque amantem su®, ita malo 
Russi® compassurum, ut mederi illi velit. Alto eu® 
prognatum sanguine, alto muneratum judicio, longe 
altiora parantem, ad satis altam Russi® amplitudi- 
nem, Deum Dominum sublevasse : ut ex alto lon- 
gius prospiceret. Neque alicujus privati, sed totius 
nationis bono consuleret. Proin conscientia duc- 
trice, quam amore divino puram in anima gestaret 
pura, id ageret, ut eos qui Deo et veritati oblucta- 
rentur, compesceret. Esto inveterata valetudo, 
aliquid laesis maI®volorura obtenderet oculis, et 
tueri se quapiam niteretur ratione. Si quid in eo 
falsum esset opere, in ejus rueret caput ; si totum 
verum, defensorem ejus ageret. Gentem suam 
lethaliter laborantem, nisi ejusmodi ferro ab ul- 
ceribus ossa exedentibus compescatur, sensum 
nunquam habituram ; sed de die in diem, ve- 
lut zostere incisam consumendam, et cum ma- 
litia sua extinguendam. Totam enim internis no- 
vorum theologorum obsitam vomicis, f®ditatisque 
su® penitus ignaram , et insuper de eadem , 

quasi dc quadam laetantem venustate, citius ad 
interitum descensuram, quam interitum sensuram. 
Quae omnia, utpote intime sibi commendata, dili- 
genter dispiceret, solerter corrigeret, fortiter 
protegeret. » 

Ad quae Boreccius- cum Mohila, Smotriscio de- 
nuntiavere : lecto ejus labore, sensum suum apertu- 
ros, et exacte responsuros. Cum vero ille responsum 
sat longo praestolaretur tempore, niliilque sinistri 
fore perpenderet, irnmo placuisse illis censeret : 
eumdem laborem, e rulhenico stylo polonice ver- 
sum, Rutscio, unitorum metropolilano, direxit ap- 
probandum, ut in lucem quantocius etiam polono 
prodiret idiomate. Nonajulii redditum opus Rutscio, 
qui postposito seuio, oculorumque a puero debi- 
lium aegritudine, licet catarrho obnoxius ideo factus 
sit, verum tamen sex supra viginti philuras, una 
eademque luce, paucis in aliam remanentibus, per- 
volvit. Festinandum enim fuit, ut opus pro Assump- 
tione Virginea Kioviae in synodo praelo donatum 
compareret. Stupuitque Rutscius, se omni studio 
Smotriscii conversionem celavisse, Romamque super 
eo scripsisse ; illum vero ipsum in Apologia sponte 
sua unionem depraedicare, salvum neminem sine 
illa fore, se eam profiteri, schismati maledicere, 
scriptores ejus cum haeresibus condemnare, Lamen- 
tum suum lamentari , ovesque exorare suas , ne 

crederent illud collaudanti, sed ejuranti ! Ita Rut- 
scius ad Raphaelera Korsacium, metropoli* sua; 
suffragatorem. 




CAPUT V. 


3IKLK1II MhMB OPUa TURBATUR. RuBA SCRIBIT CKATULAKS DK EJUS CONVER- 
SIONE. AD SYSODUM VADIT, SUCCUMBIT, RESURGIT. 


licce autem immortalis generis humani hostis, 
aeternae Ruthenorum invidus prosperitatis, Isacium, 
ut ferunt, Kopinscium, Premysliensem adversario- 
rum episcopum , facibus plane tartareis excivit 
accensum. Trans Borysthenem is, in longe abstru- 
sis Ukrainae partibus versabatur ; et in bonis ducis 
Visnioviecii quinque monasteria sub regimine tene- 
bat suo. Qui posteaquam de tali Boreccii, Smotri- 
sciiet aliorum consensu certis auctoribus percepis- 
set, cornua sibi Sedecia assumens plane ferrea, 
quasi tuba ex alto canere, ventilare cornibus Rus- 
siam, terram pedibus quatere, omniaque miseran- 
dum in modum miscere occoepit. Formales episto- 
las, quoquo se protenderet, in spatiosissimis regni 

Polonise ot Lilhuaniae natio ruthena regionibus, 
dissipavit. Caverent, a Boreccio ; Smotriscium fuge- 
rent ; alios suspicerent episcopos. Constare sibi de 
eorum proditione. Conspiravisse cum apostata 
Rutscio, ut orthodoxiam eliminent, et inimicam 
orthodoxi* unionem hostiliter introducant. Si 
quando infelix, tum praecipue inhorruit et mentis 
inops constitit Russia. Obmutuit Boreccius. Mohila 
animosior, sed non diu ; collapsi caeteris in pedes 
animi, inscio tantae incostantiae Smotriscio. Patuit 
incentor malorum Rutscio, litterasque ejus tam in- 
fanda canentes contuitus est. Nec latuere Smotri- 
scium. Ambo vero duci ab Ostrog Zaslavski, uti 
negotii tam sancti promotori, communicavere. Et re 
in consilium accita, censuit Rutscius, ducem Vis- 
nioviecium, tum in Volhynia degentem, compel- 
lare. Cui indicato flagitio evicit, ut ditionibus suis 
receperit se ejecturum Isacium. Ejecerit sane : 
verum tamen manu cosacorum eum tenente, inva- 
lescens nequaquam sopitum incendium. Est tamen 
quod mirere, eumdem post aliquot annos, quasi 
laneis in ultionem pedibus arrepente ultionum Do- 
mino, ea excidisse. Cum enim in metropolitanum 
Kioviensem per cosacos electus, in Ukraina similes 
cieret motus, Mohila, per regium evecto brachium, 
apud eos sese interponente, ut vitam ab iratis ser- 
varet, ad Rutscium profugit. A quo humaniter ac- 

ceptus, dum in ulramque provide claudicaret par- 
tem, improviso interiit fato. 

Affulsit interim rerum notitia Roma : nimirum, 
quem interius tegeret, exterius profiteretur unitum 
Smotriscius. Sed jam ipse sua mentem Apologia 
romanam praeverterat. Allatae ad ipsum et varios 
gaudii refertae litterae de conversione ejus concepti; 
quarum nonnullas legendas objicio. 

Ludovicus Ludovisius Cardinalis Meletio Smotriscio. 

l 

Illustrissime el Reverendissime Domine. 

« Conversionem D. T. sancta Congegatio de propa- 
« ganda fide tanti fecit, ut non solum illustrissimi 
« ej us patres pl u rim u m de il la gav isi fuerin t , sed spem 
« non modicam conceperint, residuum Russiae, ab- 
« jurato schismate, sanctae romanae ecclesiae gra- 
« tiamet communionem opera tua esse expetiturum. 
« Certe si a Ruthenis schismaticis diligenter factum 
« hoc tuum examinetur, fieri non poterit, ut non 
« magnopere commoveantur : dum animadvertent 
a doctissimum virum , renuntiatis omnibus, ad salutis 
« portum sanctae romanae ecclesiae transivisse. Quod 
« attinet ad Dominationis tuae petitiones, latissime 
« per hunc veredarium scripsimus ad metropolita- 
« num Russiae, a quo D. T. scire poterit, et quae ad 
« eas responsa dederit sancti officii Congregatio et 

« plura alia simul intelliget, quae non modicam ei 
« allatura esse consolationem speramus. Interim of- 
« ficia nostra paratissima D. T. offerimus, cupi- 
« musque, ut si quid aliud a sancta Congregatione 
« desiderat, illud nobis significet, quia nulla in re 
« partibus nostris deerimus, ut cumulatissime tibi 
« satisfaciamus. Vale. » Romae, die 6 aprilis 1628. 


Idem duci Alexandro Zaslavski, palatino Braslaviensi, 
post Kioviensi. 

Illustrissime Domine, 

« Litterae illustrissimae D. T. in Congregatione 
« sancti Officii coram Sanctissimo habita, relatae 
« fuerunt ; et ex iis Sanctitas Sua et illustrissimi 
« patres magnam animi de conversione Meletii 
« Smotriscii consolationem perceperunt. Nam cum 
« ille ex tua attestatione antesignanus esset schisma- 
« ticorum Ruthenorum, non modicam conceperunt 
« spem, plurimos eorum magistri exemplum se- 
« quentes, gratiam et unionem cum sancta Romana 
« ecclesia esse petituros. Et quam illustrissima D. T. 
« (sicut metropolita in suisad S. Congregationem de 
« propaganda fide litteris testatur) maximam in Me- 
« letii conversione tulit partem, Sanctitas Sua jussit 
« zelum ac diligentiam tuam plurimum, prout prae- 

« sentibus facimus, commendari. Idque certum red- 
it dere, nihil ex istis partibus Sanctitati Suae signi— 
« ficari potuisse gratius, quam conversionem Me- 
« letii. Reliquum est, ut sicut illustrissima Domina- 
« tio tua bonum opus incoepit, illud totis viribus 
« prosequatur ac perficiat. Et ut quamprimum Me- 
ti letius ad apertam fidei catholicae confessionem 
« prosiliat, omne studium ac diligentiam adhibeat, 
« Nam ab ea multorum salutem pendere, certissi- 
« mum est. Et cum his meliora de Meletio exspec- 
« tantes, D. T. illustrissimae cuncta prospera, a 
« Christo Domino precamur. » Romae, die C aprilis 
anno 1628 . 

Ipse vero summus orbis Christiani pastor, in 
Brevi quodam, quod nunc ad manus deest, sed in 
concione sua Kortiscius memoratus citat, talibus 
eum compellat : Doctrinam Fraternitatis tuce antea 
hostilis impietas, tanquam proprium fulmen, ostentavit 
etc. Et paulo post : Singularis tua pietas esse nunc in 
semptentrione praedicatur, tanquam columna illa ignis, 
dux peregrinantis populi, quae non solum oppugnatam 
religionem fulcit ; sed etiam velut praeclarum ardentis 
zeli exemplum, caeteris praelucet ambulantibus per de- 
serta ista, variis hceresum monstris obsessa. 

Hisce Smotriscius perceptis et lectis, eximie con- 
solatus, affluente synodi termino, Kioviam petiit, 
ratus eo celebrandam fine, quo Grodeci statuta 

fuerat. Eversa autem dictarum consilia personarum 
nec mentem illius subiere. Subsequenda ex Protes- 
tatione Meletii decerpta sunt. 

Kioviae, \ 3 augusti veteri stylo, ad Peczarense (1 ) 
non admissus monasterium, in sancti Michaelis 
claustro, quod Boreccius possidebat, subsistere de- 
buit. Ecce tibi vestigia ejus prementes, de synodo 
Peczarensi, quatuor presbyteri supervenere. Quo- 
rum primus, protopresbyter Slticensis Muzylovski, 
aliqua in eum praefatus est sensum : quaerere ex 
ipso synodum, esset ne suae tenax Apologice, nec 
ne? Et post multa referente Smotriscio, synodum 
se accessurum, et praesentem Apologice rationes da- 
turum. Sed ille, non prius accessurum quam res- 
pondisset, Tuere se illam respondit, ut nihil fidei 
sanctae contrariam. Subdidit quaesitor, synodum a 
capite ad calcem censere eam contrariam et im- 
piam. Nec plura dicentem, alio Smotriscius mora- 
tus sermone, in omnibus dogmatibus tueri se illam 
retulit. Si quae autem fragilitatem orientalis tange- 
rent ecclesiae, medelam posse adhiberi. 

Vesperascente die, famulitio Smotriscii ingerere 
varii minas, convicia, digitisque monstrare : en 
perfidos, en unitos, mactandos, demergendos. Quibus 
gubernio commissis supremo, postridie, quae 1 4 


(I) Scu Cryplcnsc. 

erataugusli, Smotriscius summa luce ad Boreccium 
metropolilanum, germanum ejus Porphyrium, dia- 
conum, cum litteris hisce direxit : 

« Absente patrefamilias, panem ejus desipere. 
Si casu id fiat, esse tolerabile ; si ex consilio, in- 
juriosum. Jussu ejus commune accessisse consilium. 
Si quae ab immerito minus paterna esset aversio, 
facilius eo, infectis rediturum rebus, unde venisset, 
quam quo venisset. Nullam se ejus contemptus 
ansam praebuisse, nisi forte quia haereses scripto- 
rum Russiae denudasset, aut modum fratribus con- 
ciliandi cum fratribus indicassel. Tertium non re- 
periri. Quod si excessisset, medelam non in aestu 
et odio, sed in caritate omnia aedificante quaeren- 
dam. Ea quippe ratione non sanari, sed exulcerari 
morbos. Et cuilibet decreto causam judicemque 
justum adesse debere. Sine quibus reum judicatum 
indemnem haberi. Rogare insuper, ne ita laedatur, 
ut laesio medicinam respuat. » 

Abeunte cum litteris diacono, serpere inter ejus 
famulitium novi rumores, dominum eorum et omnes 
cum eo, excommunicatione crastino feriendos. Et 
non unum Slavutam (sic Boristhenem illic vocitari) 
bibiturum. 

Sub meridiem germanus Boreccii, Andreas co- 
mites e clero Smotriscii accedens : per Deum, in- 
quit, integritati suce consulat archiepiscopus ; disce- 

denti enim per villam nwnasterii evenit, ut in magnam 
cosacorum incideret colluviem ; qui nihil eum in consilio 
veriti suo, in vitam ejus conjuravere, si de unione eum 
convinceret synodus. Quibus acceptis , Smotriscius : 
in res turbatas, ait, se incidisse; et facile vincen- 
dum talibus argumentis. Quid vero agendum esset, 
velut inter sacrum et saxum haerere. Declinaret 
aliquo a temerariis et duro de robore natis, sed nec 
locum, nec modum adesse ; ad arcem deflecteret, 
vicepalatinum abesse; rediret in Volhyniam, insi- 
dias structas audisse ; concederet in urbem, ad 
claustrum aliquod latinum, sed magis exulceran- 
dos, cum et ante illic latere ipsum sparsissent ; et 
si velit, vix permissuros, tot potissimum divagan- 
tibus sub nundinas hominibus licentiosis. Quare 
iteratis Boreccium compellat litteris : 

«In ejus praesentia aliorumque de rebus ecclesiae 
collaturum se speravisse, non per inter nuntios. 
Ideoque pro designato istuc accessisse tempore, 
nihil ex se in ecclesia, multo minus contra eccle- 
siam, statuere cogitantem. Quippe in ea se perop- 
tare fasciis involvi feralibus, in qua ex aqua et spi- 
ritu regenitus esset. Proinde orare, ne amplius 
despectum culpa graviorem pateretur : hoc enim 
esset unguem ulceri apposuisse. Quod typo factum, 
infectum fieri non posse. Si tamen aliquid medica- 
tione egeret, consilio medicandum. Quod ut felici 

coronetur exitu, eum ipsum velint ad suorum ad- 
mittere velitationem consiliorum. Sin minus, de- 
sertum se ab iis, non eos deserentem judicandum ; 
et vulnus istud in corde suo difficile sanandum. 
Illiusautem esse, vulneratum suis inserere humeris, 
non deserere. » 

Eam lacrimis irroratam epistolam per suum 
transmisit Smotriscius diaconum ; certoque existi- 
mavit, multos libenter se justificantem audituros, 
si vel decem infirmasset su® puncta Apologice ; 
quorum centum quinque contra suam notasset ec- 
clesiam. Et sic omnia Achitophelis consilia, qui 
jam suo seipse, uti sorex, prodiderat indicio, in 
ejusdem caput ruitura. Sed ille, cum suis, omnibus 
connixus est viribus, ne ad synodum Smotriscius 
admitteretur : cum de vita agi sua, certo colligeret. 
Et vero cum plurimi istis permoti litteris admit- 
tendum , et audiendum Smotriscium urgerent , 
Boreccius ab inimicis fidei et Smotriscii stimulatus, 
inclamavit : sathanam cum eo, non synodum con - 
ferre debere. 

Post modicum a transmissa epistola tempus , 
cosacus eum Kioviensis Solenik cum alio comite 
convenit, et pr®longa peracriqueei, more suo, tra- 
dita lectione, adjecit : se suosque ea sacra sanguine 
comparavisse, sanguine etiam tuituros : non suo dun- 
taxat, verum etiam eorum, qui ea vel despicerent, vel 

desererent. Smotriscius talia revolvens cum clero, 
ajebat secum : die prceterlapsa, difficile fuisse nego- 
tium; cum istis fore longe difficilius : proin pauca iis et 
permodesta reddidit, lis vero recedentibus, quasi 
ex composito, mox Boreccius cum tribus episcopis, 
de Peczarensi ad sancti Michaelis accessit monas- 
lerium, et ad ecclesiam recta perrexit. Secutus 
Smotriscius, nec fraterno salutatus more. Et jussis 
cedere variis, obluctantibus cosacis, vix cedere 
persuasit Boreccius adjicientibus : cuderent sane 
fabam istam. Tros Rutulusve fuat, nullo discrimine 
habendum. At Boreccius conclusis januis, rem ab 
oratione exorsus, minus orationi consonum in Smo- 
triscium strinxit aculeum : In ea Apologia , quam 
divulgasset, tumore inflatum, et malignum spiri- 
tum locutum per eum. Quod clare ex ipsoejus initio 
colligi licere : cum seipsum ex eo depraedicet, quod 
sacris in locis nationi suae unionem precatus esset, 
eoque fine litasset; quid crederet, nescivisse eum. 
Et alia id generis, a Smotriscio in Apologetico ad- 
notata, immodicis cribravit sarcasmis. Et cum ni- 
mium se in scommata effudisset, grande adjecit 
epiphonema : per hanc impiam Apologiam in eccle- 
siam suam velle eum inducere maledictas haereses 
latinas, Manicheorum, Sabellianorum, Appollina- 
ristarum, aliasque. Et hic dicendi finis. Obriguit 
Smotriscius, talia virum Belial loquentem audiens, 

ex quo ante, quatuor annorum fluxu illi convivens, 
nullum acre de sancta romana ecclesia accepisset 
verbum. Nec haeresis ullius unquam eum notavisse; 
de concordia Russi® semper probe locutum, faci- 
lem unionis modum identidem monstravisse; dum- 
modo calendario moderamen adhiberetur, quod 
alliciend® ad unionem gentis su® simplicitati inac- 
cessum videretur. Indeque anno 1625 in modera- 
mine ejusdem laborasse, modumque facilem inve- 
nisse et pluribus vulgasse. Magnam igitur hujus viri 
intuitus methamorphosim, fari quidem voluit ali- 
qua, sed oleum igni affundere nolens, stupefactus 
dixit tandem : 

« Semper filium se ecclesi® orientalis fuisse ; et 
toto vit® cursu, juxta vires suas enisum, qui eo 
occuparetur labore, quo sui ante se majores, filii 
autem ejusdem ecclesi®. Nec quidquam magis ab- 
horruisse, quam animi nefandam elationem : inde 
sibi adscriptam ab eo, quod salutare Dei unum, 
genti su® in iis precatus esset locis, in quibus Ser- 
vator discipulis illud impertiisset, et sub dispendio 
salutis colere injunxisset. Humiliter se id cum 
humili fecisse Christo. Atque ut in corde arrogan- 
tiam, cum hoc ageret, sic in scriptis, dum iis in- 
cumberet, nec habuisse, nec habere ullam. Pari 
ratione sicut memoratas h®reses, in ecclesia ro- 
mana non reperire, ita etiam in ruthenam minime 

introducere. Quod vero quid crederet nescivisset, 
verum esse. Testari id Lamentum, Elenchum aliaque, 
in quibus id scripsisset, quodcredidisset: illud autem 
haeretice, idcirco haeretice et credidisse. Atque 
ideo, ut ejusmodi orthodoxa esset fides , putavisse, 
non certo scivisse. 

Et cum fusius de his ageret Smotriscius, ad 
conclave Boreccii quadam ex causa omnes con- 
cessere Ubi iterato Smotriscius, quoniam illis 
suum non arrideret scriptum, scire se velle in 
quo? Tum protopresbyter Slucensis Muzylovski, ex 
Apologia Leopoli allata, folia revolvere, titulos rele- 
gere, de judicio particulari, animarum beatitudine, 
poenis inferni , aeterno Christi sacerdotio , pane 
azymo, Petro universi pastore , ecclesia super cum 
fundata, demum, ut alia missa faciam, quod jure 
divino et humano appellationes synodorumque in- 
dictiones ad romanum pontificem pertineant. Et 
cum post quodvis punctum graviter Smotriscium 
inerepitasset, clauso libro, cum furore intulit : mo- 
dica ne sibi haec viderentur in ecclesiam orientalem 
convicia et blasphemiae ? Quod audiens Smotri- 
scius, et corde studiosae condolens caecitati : con- 
tenta, ait, sub titulis legeret, et visurum ea esse 
fidei dogmata orientalis, non blasphemias? Et quo- 
niam sic se rem habere adverteret, oravit, ut vel 

privatim vel publice in synodo de iis loqueretur ; 

alias et in se, et in illis remorsum conscientiae 
inhaesurum, si talia et tanta indiscussa, rejecta 
fuissent. 

Tum idem protopresbyter , deprompta e sinu 
charta : hcec secum privatim et publice synodum agere, 
nec ultra : si in gremio ejus esse velit, sacramento ob- 
firmaret, se nunquam ecclesiam ruthenam, ore, calamo 
turbaturum, aut ab ea recessurum. Apologiam ab- 
negaret, et quod sibi, in damnationem ejus praescribe- 
retur, ex ambone legeret. Dermanum non rediret, sed 
Kxovice subsisteret. Regerente Smotriscio, poenam 
sibi culpa majorem impositam : conclamavere 
omnes, totam ab eo laesam ecclesiam ; poenitendum 
igitur tota coram ecclesia. Sed ille non de conditio- 
nibus placandi rem se cum illis habere; sed ut ab 
omnibus audiatur et praesens judicetur, orare. Tum 
Deo volente, clare visuros omnes, utrum ipse ru- 
thenam laesisset ecclesiam : an vero ipsi inique 
illum laederent. 

Hisce tractatibus ex condicto, distinctim tamen, 
supervenereStephanusLitinski, JoannesStelkievicz, 
castellani Novogrodensis germanus, e nobilitate tum 
praesente praecipui, armisque eloquens notarius co- 
saticus. Et quivis eum graviter adhortatus, an con- 
viciatus. Et licet perbelle sciret Smotriscius , se 
illos, non illos ipsum, debuisse instituere; tamen quia 
plectente Deo, eam ecclesiam non regere laicos, 

sed regi a laicis invaluisset, in cassum verba pro- 
fundere abnuit. Adjecit tamen, graves illas condi- 
tiones non exigerent ; neque se ultra meritum, na- 
tionis opprobrio exponerent. Posse scriptum suum 
a divulgatione retineri : et interea, in synodo punc- 
tatim de eo discurri ; ac in quo devium esset, cor- 
rigi. Sed cum surdis fabulam, declinante die, nec- 
teret ille, grave aliquid frendentes, minantesque 
abiere isti ; Smotriscius vehementiore perculsus 
metu, quid consilii in ea caperet arena, ambigebat; 
immo animo linqui videbatur, cum nullus effugii 
superesset locus. 

Ecce autem , elapso horas spatio et prima vespera , 
abdicandae modus Apologice, ipsi in scripto allatus ; 
cui si consensisset, synodum accederet. Ille vero, 
hinc in monasterio sancti Michaelis ob multa 
quiescere pertimescens, inde praesentia sua leniri 
adversarios posse confidens, missam ad se abdica- 
tionis chartam a pluribus crassioribus limavit erro- 
ribus; adhuc tamen animae noxiam suae, descriptam 
non subcriptam , per internuntium remisit. Quem 
et ipse ad monasterium Peczarense, pro nocturnis 
Assumptionis Virgineae vigiliis secutus. In ecclesia, 
atque intra adyta consistenti, eadem subscriptum 
mittitur charta, et ut jure jurando obstringeret se, 
Dermanium non abscessurum. Quocirca iterum ille, 
quaqua poterat ratione, instare, deprecari, obtes- 

tari , ne suae tam grave imponerent onus conscien- 
tiae. 

At Mohila, Peczarensis archimamdrita , nimium 
quantum excandescens, immemorque loci sacri, 
sub orationes concentusque ecclesiae, verbis eum 
non furibundis modo, et tori honestati injuriis, ve- 
rum etiam impiis et vim necemque spirantibus, in- 
volare, conviciari, proscindere: maledicum, blas- 
phemum, haereticum; discerpendum, caedendum, 
mergendum. Tantusque clamor excitus, ut et illi, 
qui intra adyta, et illi qui extra adyta propiores 
erant, quasi ad vim vel inferendam, vel prohiben- 
dam, vociferantes accurrerint! Interruptae oratio- 
nes. dirempti cantus. Etiam illis, qui spatiosam 
replebant ecclesiam, in adyta sese ingerentibus, ut 
cleri scelus restinguerent, vel succenderent. Haec 
inter, magis perfidi, quam fidi amici Smotriscii 
urgere, subscriberet sane et pergrave temporis vi- 
taret momentum ; minorique praecepto motu majo- 
rem sopiret, mutaturus alias, quod nunc subscri- 
beret. 

Smotriscius impos sui, etincertus ubinam gentium 
esset, sanguinique non tam suo, quam suorum ni- 
mis confuse prospiciens, immo aliorum, ut in tumul- 
tibus nocluque exortis tumultibus fieri assolet, 
refugiente manu, tremebundo graphio subscripsit; 
nec Dermanium discessurum reluctante ore confir- 

mavit. liem quis tantam avertit gloriam? aut tam 
nobilem submovit coronam Smotriscio? An quia 
sanguinis Josaphat reus fuerat, sanguinis pro fide 
fusi gloria majestas aeterna noluit eum coronari? an 
quia toties vocantis Dei consilia respuerat, posuit 
eum in manu consilii sui, ut humiliatus in fortitu- 
dine carnis suae non gloriaretur? an vero servari 
eum decrevit, ut quandoque tandem opiniones pes- 
simi schismatis haereticas propalaret? et quasi vir 
fugiens pro confirmandis fratibus iterum pugnaret? 
cujus rei vel ipse finis ejus clarissimum daturus est 
documentum. Sane tum primum demiratus secum 
Smotriscius, archimandritam Mohilam, adeo in se 
consurrexisse ! qui antehac de salutari negotio Apo- 
logicc et senserat recte et dixerat; qui litteras etiam 
ad Cyrillum, tanquam epitomen Apologice sibi ante 
monstratas, collaudaverat! quiGrodeci, in conventu 
episcoporum, opus ejus catholicum de sex differen- 
tiis Graecorum cum Latinis sincere amplexus fuerat! 
Sed haec est mentium humanarum damnosa volubi- 
litas, ut quae nunc probaverit, brevi improbet ; et 
probet, quae improbaverit ' Quin etiam illud suspe- 
xeris , Mohilam , jam Kioviensem in schismate 
melropolitanum, in rebus fidei suae titubantem, 
toties e clero saeculari, toties e regulari, latinum 
sacerdotem suis clam confessionibus adhibuisse ! 
Eamquc in extrema vitae periodo consuetidinem 

pari actu comprobavisse ! sed fortasse, nequaquam 
eam corde visus est credere veritatem, colere pieta- 
tem, quam ore coram populis sibi commissis, non 
confessus est ad suam, eorumque salutem. 

Enimvero superiore peracta tragoedia, cum nihil 
futurum ampliussuspicaretur Smotriscius, egredien- 
tem postmodum eorum cumulavit et ipse processio- 
nem. Quin etiam ad sacra festiva cum amaritudine 
accessit liturgiam.Etecce lecto Evangelio, Vilnensis 
archimandriae et Smotriscii vicarius cathedram as- 
cendere : praesules et clerus ex adytis in medium 
ecclesiae prodire . chartas Apologice et cereos accen- 
sos archimandrita distribuere : in cathedra vicarius 
ille abdicationem Smotriscii praelegere : chartam 
Apologice lacerare, projicereque : Boreccius vero me- 
tropolilanus humero tenus altius aliis, cum Luceo- 
riensi consistens episcopo, Apologiam, et Cassianum 
archimandritam Dubnensem, recens unitum, Smo- 
triscii cooperatorem, anathemate percellere, char- 
tas discerpere, cereum restinguere. Idem ea prae- 
eunte executi alii. Sic victa veritate, stupuit op- 
pressa fides ! laetata perfida improbitas ! triumphum 
pater haeresum occinuit orcus ! Russia vero ortho- 
doxa exutam se fide, et firmate indutam haereseon 
demirata! Atque ita demum Zizanii, Philaleti, Or- 
thologi, Clerici aliorumque salutifera commenta, 
praeclarae blasphcmiae, nimium proficuae haereses, 

pro fidei capilibus in ruthenam, Gergani in grae- 
cam, receptae ecclesiam ! catholica vero dogmata, 
quibus eas Apologeticum Smotriscii generose con- 
quassavit, miserum in modum profligata, concidere ! 

Et quidem id facinoris paucorum perfectum arte. 
Quippe Boreccius et Mohila, post transmissam sibi, 
septem ante synodum hebdomadis, a Smotriscio 
ruthenice conscriptam Apologiam, accitis Zyzanio 
monacho, primo Russiae haeresiarcha, inveterato in 
malis sene e monasterio Koreccensi, Muzilovio 
protopresbylero, e civitate Slucensi, adversariorum 
fidei catholicae antesignanis, mense integro ante 
synodum, consilia inter se miscuerunt, et agenda 
in synodo sanxerunt. In pervigilio tandem As- 
sumptae in coelos Virginis, negotium hoc centum 
quinque distinctum capilibus, unius horae fluxu, 
tribus episcopis, qui die illa ad monasterium appu- 
lerant Peczarense, sat mature pensandum explana- 
verunt. Et Boreccius quidem metropolitanus, ut 
suam in synodo edixit sententiam, eumdem etiam 
esse episcoporum sensum, Zizaniusvero presbyte- 
rorum, concluserunt. Hisce eos compellantes : ita 
ne sancti patres ? ita ne Reverendi Domini ? Et sancti 
patres, nec non Reverendi Domini, neque scientes, 
de quo rogarentur, divino suo oraculo ita universa 
firmaverunt. Ideoque manifestam vel inde collegeris 
aversi a Deo schismatis poenam, quod in ea synodo 

presbyteri dogmata dispescerent et firmarent fidei, 
episcopi vero eorum invisa caelo exequerentur 
sancita , contra omnem veneratione dignissimae 
morem et ordinem antiquitatis. 

Exacto conciliabulo, diffluentibus nundinis, ab- 
scedente Kiovia incondita cleri laicorumque multi- 
tudine, solutus metu Smotriscius, contra principes 
tumultus, Boreccium et Mohilam, palam et ubique 
conqueri : oppressum se et violentia gravi necisque 
timore, ad abdicandam inductum Apologiam; proin 
receptui canere, ac omnia infecta profiteri. Et licet 
eum multifariam lenirent, Leopolim profectus, Pro- 
testatione; seu publica querela, cuncta conventus 
Kioviensis acta, hicstrictim explanata, Septembris 
die septima anno \ 628 typo donata, revelavit. In cu- 
jus fine superadjecit : «Quandoquidem sibi, glo- 
riose immori veritati tuendae, altissimo Dei judicio 
non obtigisset : quoadusque vita superaret sua, di- 
vinam injuriam, qualicuerit ratione, propulsaturum. 
Nimirum, ut rerum ignara; genti ruthenae clare 
pateat, Zizanium, Philaletum, Orthologum, Cleri- 
cum et ejusdem faecis homines esse virulentos ec- 
clesiae orientalis hostes blasphemosque haereticos. 
Et quas sanctae Romanae ecclesiae haereses, longe 
procaci, effrenato et coeli vindictam provocante affin- 
gunt ore, esse summe translatitium. Cujus respectu 
veritatis vita superslite propugnandae, etiam vitae, 

quamquam male, pepercisse suae. Tum denique, co- 
ram universa gente ruthena protestatur, quidquid 
adversi sanctae fidei in illo hominum concursu Ki- 
oviae, in illa synodo latrocinali, in scripto dedisset, 
subscripsisset, dixisset fecissetque, omnia se lace- 
rare, abnegare, ejurare, annihilare. Peccatumque 
suum, Deo coram, uti coelorum terrarumque Do- 
mino, et tota sancta ecclesia confiteri, ingemiscere, 
lacrimari ; atque in amaritudine cordis sui sacri et 
regalis sacerdotii, omniumque Christi fidelium 
orationes pro se implorare. Insuper, caput suum 
concernenti potestati, ut tanto solvatur scelere, de- 
misse substernere; atque pro discernenda causa 
sua, ad synodum universae geniis ruthenae provin- 
cialem provocare. » 

Huic libello Smotriscius, sub praefixo Protestatio- 
nis titulo, illa elloquii sacri, non sine digito Dei, 
affixit edicta : Tu quis es, qui judicas alienum servum? 
Domino suo stat, aut cadit ; stabit autem ; potens est 
enim Deus, statuere illum. Et aliud : Et egressus fo- 
ras flevit amare. Quibus innuere visus, se, ut magna 
illa et prima cecidisset cum columna, ita sane cum 
eadem, peccatum suum amare deflevisse. Et vere 
potenter statuit illum Dominus : quia conversus, et 
vivens et moriens, fratres suos in sancta fide mira- 
bilibus Dei magnalibus confirmavit. 

Abeunte Smotriscio Kiovia , venerandae synodi 

ultimae quisquiliae, ia Apologeticum ejus, librum 
quemdam, vulgo Pohibel, laline Perditionem indigi— 
tatum, ruthenice conscripsere. Sed cum ea Perdi- 
tione, ipsi magis perditi, vix. salutarem lucem con- 
spexere, an caeco aliquo eam in angulo perdidere. 



CAPUT VI. 


MELETI US VILNENSES ET RUSSIAM PAR.ENES1 AD UNIONEM INVITAT. EX QUA 
SEQUENTIA DECERPTA. 


Porro die 13 augusti, synodum praecedente, anno 
supradicto, Kioviae, redditae fuerant litterae Smo- 
triscio, a Vilnensi sodalitio, monachisque loci ejus- 
dem. Quibus eum, ab aliis dici unitum, ab aliis novi 
quid molientem, et tertiato Russiam scindere in- 
tendentem, referebant. Simulque postulabant, ut 
eam de se rescripto suo obliteraret opinionem. Et 
quia, turbatis tum rebus, pauca iis respondisset, 
fusioribus eodem anno supra millesimum sexcen- 
tesimum vigesimo octavo, die decembris \ 2 Der- 
mani scriptis, typosubsequenli anno, julii 29, Cra- 
coviae promulgatis, illos compellat. Ut autem non 

duntaxat Vilnensibus, verum etiam omnibus com- 
peteret Ruthenis, Paraenesis ad nationem ruthenam 
nomine eam donavit epistolam. Atque imprimis 
memorat quae ante rescripserat : ne metuerent vi- 
delicet, ut tripartito dispertiretur Russiam, cujus 
bipartitae unionem peroptaret. Male esse bipar- 
tienti; quod solalium futurum, tripartito dividenti? 
Sed illos tum forsan curaturos divisae unionem, 
cum uniri non poterit. At se enixe orare, ut su- 
prema caeli terraeque majestas, juxta velle suum, 
eos ad unum, pro salute omnium, disponeret. 

Caeterum in dicta Paraenesi, cujus hic usque et 
usque modicum pono succum, respondet : « Nec 
quaesituros eos, nec miraturos, cur ipse unionem 
amplecteretur, si aeque aliorum Russiae doctorum, 
atque sui ipsiu3 novam theologiam, e typo ipsorum, 
ad extremam Russiae perniciem prodiisse perpen- 
derent. Quod se ipsum, quibus debuirset, etiam 
privatum , saepius instillavisse. Factum archiepis- 
copum, longe clarius pluribus monstravisse. Inde- 
que de eo, dividendae bifariam aut trifariam Rus- 
siac, ortam suspicionem. Quid tamen certi hoc in 
negotio egisset, Apologiam canere ; quid cum Apo- 
logia esset actum, querulari Protestationem. Quae 
autem illa Perditio Kioviensis, seu ut dictum Pohibel, 
de eo sinistre ipsis detulisset, ea esse Protestatione 
variisque ejus deleta probationibus. 

« Sed ea minus curantem, de praeclaro eorum so- 
dalitio sollicitari ; ex quo jam dudum nominati pro- 
deuntes theologi, et Russiam haeresibus infecere, et 
illud ipsum illi Salvatoris edicto : vce per quos scan- 
dala fierent, obnoxium reddidere. Illud igitur allo- 
qui, ex quo malum promanasset. Cui ut mederetur, 
Apologiam scripsisse. Videret, quis illi injuriosus? 
ille ne, qui mala ejus revelasset? an synodus Kio- 
viensis, quae tantum obfuit, ut revelata per Apolo- 
giam reprobasset, ut potius illam ipsam damnasset? 
proinde non amplius ea toleraret, sed abjiceret; 
legeret Apologiam, et verum dignosceret. Spera- 
reque se, ut et haeresiarchas a se, Russiaque propel- 
lat, et desideratam in eam pacem introducat. Sane 
vellet secum irati Numinis plagas discutere; nimi- 
rum Ruthenos, quamprimum a pastoribus recessis- 
sent, in haereses incidisse. Et qui dictitarent malle 
sejugo premi ottomanico, quam romana obedientia, 
corporibus brevi suis, e Russiae provinciis per Tar- 
taros raptis, Turciam opplevisse. Nec minorem Dei 
poenam inde quoque colligeret : quod cum ipse loti 
Russiae per sua Lamenta aliaque haeretica commenta 
virus propinasset, omnes excepisse; cum vero sa- 
lutare poculum in Apologetico porrexisset, omnes 
abjecisse. Ex quo deduci, illud suae esse noxium 
ecclesiae, hoc proficuum : cum contra illud orcus 
nec mussitarit, ut reprobaret; in istud vero os suum 

aperuerit,* ut absorberet. Recognosceret ea, quae 
Apologeticum contineret, orthodoxam sentire ec- 
clesiam ; quae perfidi scriptores ejus invexerint, 
lethiferas Lutheri et Calvini esse haereses. Nec 
amplius illi competere, quod sanctam orien- 
talem profiteretur fidem , cum eorum sequeretur 
perfidiam. Utarchimandritam monasterii Vilnensis, 
et sodalitii ejus principem , operis principium se 
dedisse, cum didascali Ostrogiensis figmenta com- 
pressisset; cumZizanii, Philaleti, Orthologi haereses 
contrivisset. Praeeuntem igitur sequerentur omnes 
ducem; assentirentur filii patri, fratres fratri; cre- 
derent archiepiscopo catholicam veritatem profi- 
tenti, qui laico ip6i falsitates haereticas credidissent 
disserenti. 

« Scriberent sane, mortem se potius, quam muta- 
tionem suam speravisse; obtruderent avaritiam, 
ingererent superbiam, inurerent inconstantiam; 
Dermanium sibi placuisse et fidem docuisse ; mons- 
trare se aliquid in gente sua voluisse ; in senio a 
fide impudenter recessisse. Coram Deo se cordium 
scrutatore dicere, non avaritia, non superbia, non 
mundi gloria ductum, sed veritatis, caritatis, sa- 
lutis amore unionem amplexum, a perfidia reces- 
sisse. Apud ipsos plura, quam Derman, majorem 
honorem, quam in unione, gloriamque sub caelos 
ferentem habuisse. Nunc autem omnium inviden- 

tiam, maledicentiam, opprobria, quae praeviderat, 
ipsis unitis majora incurrisse. Scirent majores suos, 
Kioviae in synodo, praeter alia identidem sibi sug- 
gessisse : ab illis ad quos declinaret, inferius detru- 
dendum, ex archiepiscopo formandum episcopum, 
idque alicujus evanidi tituli episcopum. Et tamen 
non adeo se emarcuisse, ut bonum malumque non 
sentiret; ut aetatem suam eos inter traductam et in 
laboribus usque ad canos deductam, non perspice- 
ret ; ut partum amorem, comparatas divitias, acqui- 
sitas amplitudines, non adverteret. Cum etiam effi- 
giem ejus certatim omnes in domibus suis coluissent 
oculisque circumtulissent. Sed sperare se in Domino, 
eumdem amorem in gente sua pro revelatis fidei 
malis habiturum, quem pro invectis habuisset Sin 
minus, eligere se potius abjectum esse in domo Dei 
sui, quam habitare in tabernaculis peccatorum. Et 
salubrius sibi videri, in catholica ecclesia esse lai— 
cum, quam in schismate archiepiscopum. Nec aeta- 
tem effoetam huic obesse mutationi quae ex desi- 
derio salutis, Deique dilectione, tum provenisset, 
cum oculus Dei omnia videntis miseranter eum res- 
pexisset. Atque ex eo ampliores ejus Majestati agere 
gratias, quod super infirmum corpore et mente se- 
nem tandem respexisset. Satis esse sibi, quod resi- 
puisset; serius vero an citius, nihil sua referre. Sat 
tamen cito, quod tempore vitae. Eum sero resipis- 

cere, qui post fata resipisceret. Qua mutatione ne- 
que ecclesiam se, neque fidem deseruisse orienta- 
lem; sed in tali permanere, et ad sepulcrales usque 
permansurum fascias, in quali majores in Russia 
sui geniti fuissent. Eos solum deseruisse, qui ipsam 
fidem ecclesiamque deseruissent. Atque ideo nullo 
suffundi rubore, cum a malo ad bonum, ab haeresi 
ad fidem catholicam, effetis licet viribus, transierit. 
Nec Dermanium de ea se erudiisse, sed eum cujus 
esset donum. Incassum etiam mirari eos, se in dis- 
unione quid crederet , nescivisse. Csecos quippe 
secutum ductores:et ipsos quo tenderent ignoravisse, 
et se quo eos sequeretur. Illos ad lapidem offensio- 
nis impegisse, et ipsum post eos : illos in foveam 
haeresum incidisse, et ipsum post eos. Si nosset, 
quid crederet, sequeretur ne tam longe Zizanium? 
auscultaret ne tamdiu Philaleto? crederet ne tam 
firmiter Clerico? scriberet ne tam foedas in Deum 
blasphemias? minime gentium. Ad haec proin mala 
inductum fidei ignorantia. 

« Quinimo neque ipsum in gente ruthena primum 
princepsque sodalitium, quid crederet, quid impri- 
meret, vulgaret, scivisse. Si enim probe patentes 
sibi errores, blasphemias, haereses crederet, impri- 
meret vulgaretque, in Spiritum sanctum irremisse 
peccaret: igitur quid crederet, imprimeret et vul- 
garet, nescivisse. Proinde, ut ipsum quoque sese 

colligeret, et corrigeret toto exhortari pectore. Nisi 
magnis ejus devinctus fuisset benefactis, nisi ejus 
monasterii egisset archimandritam , nisi ruthenae 
ecclesiae archiepiscopalem tenuisset teneretque 
potestatem, silentio talia involuturum fuisse, aut 
modice curaturum. Sed hisce obstrictum vel in- 
vitum orare, suadere, commonefacere, noverca- 
lia suorum abjiceret doctorum venena, materna 
catholici lactis sequeretur ubera. Et cumprimis 
caveret sibi a recentibus pseudosynodi Kioviensis 
edictis, quae si suam Apologiam articulatim consuis- 
set, nequaquam in sententiam duorum, vel potius 
unius, quotidie a faecundis calicibus facundam, 
ivisset. 

Inducit deinde in hac eadem Paraenesi Smotris- 
cius, laetatam fuisse Russiam, cum anno 1 623 divi- 
sae ejus partes ad concordiam fluere coepissent. Sed 
ecce, inquit, tales humilitatis suasores, suis tumen- 
teshumoribus, ejusmodi matris demersere conatus. 
Arsisse idem cum omnibus Ruthenis et Yilnensem 
sodalitatem anno 1626; sed uno solo unitorum 
verbo, quod haeretico patriarchae, cum discrimine 
suarum obtemperare nollent animarum, eum igni- 
culum extinctum. Verum age, ait Smolriscius, quod 
malum inde tibi, o Russia, oboriretur, si patriarchae 
Constantinopolitani missum faceres obsequium ? Exuit 
se illo penitus Moschovia: Valachice et Moldavicearchie- 

piscopi melropolitani pallia ab ipso non requirunt : non 
Cypri et Iberioe archiepiscopi accipiunt : non Serbice, 
non Illyrici, aut Achridenses ea sibi dari ab eodem po- 
stulant, nec ulla hi omnes singulari obedientia ad pa- 
triarcham Byzantinum referuntur, sed ecclesias suas per 
se regunt : et quid nocumenti patiuntur ? Sed sileantur 
externa. Ecce Russia anno 1051 a Michaele Cerullario, 
schismatis coryphceo, consecrationem sui metropolitani 
noluit Hilarionis. Et ut illum id temporis, sic anno 1 1 46, 
relicto patriarcha, Clementem; anno 1417, Gregorium 
Cemivlacum, per suos episcopos ; Gregorium tandem, 
monachum Constantinopolitanum, per Pium II, pontifi- 
cem romanum, in archiepiscopos initiavit. Et quale inde 
tulit detrimentum? Idem futurum, ait, si peculiarem 
sibi vel archiepiscopum, vel patriarcham Russia as- 
sumeret. Quinimo pace cum S. R. E. et cunctis in 
regno Poloniae ejus filius inita, innumera ejus sta- 
tibus, juxta utrumque hominem, secutura bona. At 
per tot saecula obedientiae Constantinopolitanae, 
quid boni comparavisset? benedixisse quidem 
Deum Russiae, sedi memoratae obsecundanti, sed eo 
in tempore, cum et illa obsequeretur Romanas. 

In praesens autem neque huic, neque illi, in ullo 
caelorum Dominum benedicere. Exulare divinas 
humanasque artes, deesse divini verbi praecones, 
desiderari in spiritu patres, extinctam in monaste- 
riis disciplinam, objectam a pastoribus animarum 

sollicitudinem, neglectam a subditis legum obser- 
vantiam. Ubi scientia fidei? ubi decor ecclesiae, sed 
christianae? Hisce vero omnibus non duntaxat in 
Hussia, verum etiam in aliis longe lateque dissipa- 
tis ejusdem ritus gentibus, per ipsam Russiam me- 
dela praesentissima posset adhiberi, si peculiarem 
sibi a Constantinopolitano deligeret patriarcham. 

Ad haec, Smolriscius gravissimis ibidem rationum 
momentis rejicit, maledice, impudenter et calum- 
niose objectas S. R E. haereses. Quibus refutatis, 
nimis malitiosum, longe amarum et plusquam Va- 
tinianum schismaticorum in sanciam romanam ec- 
clesiam pluribus exaggerat odium. Ostenditqueeos, 
cum manifesto exuere se schismate non possint, 
haeresesobtrudere Latinis, et suum a capite ecclesiae, 
quasi justum adornare abscessum. Unionis etiam 
longaevam in Russia vetustatem historice deducit : 
vanos de amittendo per unionem ritu timores ex- 
cutit, calendarii difficultates lenit, et corrigendi 
ejus, ante aliquot annorum centena, Graecorum ip- 
sorum conatus commemorat. 

Et postquam se sodalibus Vilnensibus unitum esse 
certum proclamasset : de unione firmiter edicit, pro 
certo se illis denuntiare, esto sane gravissimo quo- 
quemodo unioni contrairent, serius aut ocius futuram 
Russiae nationem in ea sancta unione. Opus quippe 
istud esse divinum et in dies procedere. Viderint 

proinde, quid sibi agendum ? Gamalielis consilii me- 
morentur, non posse illam per ipsos destrui : ideo 
nec contraveniendum. Impugnantes ipsam Deum 
impugnare, qui nullo negotio suos evertit, conterit 
et everrit hostes. Nec crederent eama suo sc hismate 
quandoque devinci posse. Somnium id esse inimi- 
corum fraternae charitatis. 

Demum, vindictae divinae pedetcntim schismati 
arrepentis effectibus ad oculum propalatis, dum 
varia ad sanctam unionem exhortatione utitur, etiam 
adhibito compulsu ad introitum, suam sat amplam 
concludit Parcenesim. 

Cui haec manu propria adscripsit verba : Pacem 
Christi mitto vobis, fratres : quam si receperitis, mane- 
bit vobiscum; si non receperitis, revertetur ad me. Fos 
autem scitote, quia non fuistis ea digni. Ego etiam 
exiens de domo vestra, excutiam pulveres de pedibus 
meis, in testimonium contra vos, indic terribilis judicii 
Dei. 

Eidem Vilnensi sodalitio (cui praeter cives prae- 
cipua nobilitas sua inscripserat inscribitque nomina, 
et ab eo alia quam plurima ruthena derivantur so- 
dalitia) epistolam suam ad Constantinopolitanum 
directam patriarcham, e latino in polonicum idioma 
versam, impressamque cum Parxnesi transmisit: 
ut viderent, qualem pastorem haberent. Sed frustra 
pervicacibus animis etiam angelica verba dederit : 


Digitized by Google 



— 136 — 


in suo quippe obstipo proposito, eo usque non Vil- 
nenses modo, sed universi quoque schismatici per- 
mansere, multaque mala patriae et unioni dedere. 




CAPUT VII. 


MELETIANA APOLOGI A ANTIDOTUM OPPONITUR. ISTI KXETIIESIS. SYNODIS LEOPOLt 
CONVOCATUR. 


Interea Kioviae quidam monachus Gizel, saxoni- 
carum academiarum studiosus, totusque Socinus, 
immo Socino virulentior haereticus, Apologice Smo- 
triscii impressum opposuit Antidotum. In quo esto 
alia, potissimum Considerationes Smotriscii de Spi- 
ritu sancto a Patre et Filio procedente, de primatu 
pontificis romani, de purgatorio, de pane azymo, de 
animarum praemiis et pcenis aeternis post mortem , 
de communione sub una specie, plusquam haeretico 
impugnavit modo. At Smotriscius in eum anno 1 629 
Exethesim conscripsit vulgavitque, ubi novas et 
novas auctoris haereses toti polono monstravit orbi, 
schismalicosque adeo pressit, ut eos sui Antidoti et 

puderet et pcenileret. Coactusque Mohila, eorum 
metropolitanus, infamia gentis et conscientia perur- 
gente, sui theologi, non Antidotum, sed aconitum, 
vulcano publice adolere. Quem cum pro aequitate 
coercere vellet, indignatus ille monachum exuit, 
misereque postmodum, nullius sectator religionis, 
extra religionem vixit et periit. 

Exelhesis ea partus est praenobilis Smotriscii, qui 
dum dictas tuetur Considerationes, fortissimis eas 
fulcit argumentis ; rerum autem veritatem et vim 
rationum splendida exornat eloquentia : ut recte 
. a gravissimis viris ob eam Exethesim, Cicero polonus 
dici meruerit. Atque ut alia catholica opera, Apolo- 
giam nempe et Considerationes, Protestationem et Pa- 
rcenesim, sic etiam Exethesim polonico idiomate vul- 
gatam, suae praecelebri Eminentissimus cardinalis 
Franciscus Barberinus apposuit bibliothecae. Ea 
quoque scriptorum Smotriscii celebritate commoti 
varii S. R. E. cardinales, frequentibus litteris 
virwn singularis doctrince, virum doctissimum eum 
appellavere. Litteris etiam secretariae apostolicae 
Meletius summae esse doctrinae perhibetur, roga- 
turque , ut quae polonico idiomate pro sancta et 
orthodoxa scripserat unione, in latinum traducta, 
Sanctissimo olim Urbano VIII , optimo maximo 
unionis patrono, transmitteret. Et Meletius quanto- 
cius transtulit et misit. Tantoque ea longe glo- 

riosae recordationis pontifex dignatus est honore, ut 
in mundum descripta , simul cum originalibus 
manuscriptis Meletianis, in castro sancti Angeli, in 
selecta bibliotheca apostolica reponi mandaverit. 

Sed meminisse hic juverit mirabilis cujusdam 
eventus, de quo in Exethesi sua sic Smotriscius : 
« Ecce jam solus Deus inter me et vos discernit, 
quis innocens. Rem exponam admiratione et con- 
sideratione dignam, non propter te, qui hoc spe- 
ctasti (alloquitur Antidoti auctorem) ; sed propter 
illos, qui non audierunt. Et contigit anno praesenti 
1 629, prima dominica quadragesimae, in cathedrali 
ecclesia Kioviensi. Cum enim clerus vester, cum 
suo metropolitano ad feriendum unitos anathemate 
confluxisset, et sacrificio peracto, unus eorum sug- 
gestum, ingentem eo congregatum informaturus 
populum, ascendisset : ecce tibi, medias inter de 
aliis invectiones, cum meipsum gentis judaicae 
hosti Aman compararet, Russiae persecutorem, 
ecclesiae orientalis desertorem appellaret, de media 
multitudine puer quidam magna exclamat voce : 
Expecta, falsum dicis, mentiris. Continuoque Deus, 
ita os mendacis hujus obturavit, ut eo plane divino 
conterritus oraculo, ab incoeptis destiterit , et tan- 
quam mutus de ambone descenderit. Terribilis 
inde factus populi motus. Hi et illi, quis inclama- 
verit vestigare, rimari, percontari. Intrepidus in 

medium tumultuandum prosilire puer, respondere, 
dicta fateri ; sed rogantibus, unde sibi id venisset, 
nescire. Inquirere tandem alii, cujus esset? et ex- 
pallescens retulit metropolitanus, esse suum. Conta- 
buere tum omnes et quasi exanimes coudcuere. » 
Quibus superaddit Meletius : « Ecce igitur habetis 
prodigia, habetis miracula, habetis Danielem, ex- 
cusantem innocentem Susannam. » 

Enotuit interea Romae, quomodo Meletius in Kio- 
viensi conciliabulo timori succubuerit. Et solando 
ipsi, sacra propagandae fidei praesidens Congregatio, 
quaedam perscribi curavit. 

Caeterum sua inter decreta anni 1629 die 8 Maii, 
hoc monumentum reliquit : Sacra Congregatio hu- 
mance fragilitati compatiens, ad exemplum sancti Petri 
apostoli et sancti Marcellini, papae et martyris, ani- 
mum convertens , spem magnam concepit, eumdem 
Meletium optimum deinceps fore catholicum, et pro 
sancta unione propaganda strenue laboraturum. Proin 
et ipse postquam hisce summe consolatus fuisset, 
memor Dominicae magis quam suae injuriae, anno 
elapso Kioviae illatae, in id omnibus incubuit viri- 
bus , ut schismatici sanctam roraanam ecclesiam 
haeresum arguentes et populum simplicem sedu- 
centes, in synodo rationem suae daturi fidei com- 
parerent. 

Res ea per ducem ab Ostrog Zaslavscium, pala- 

tinum Kioviensem, praeclarum Smotriscii patronum , 
unionis eximium promotorem, aliosque regni se- 
natores, in aulam memoriae serenissimae Sigismundi 
111 penetravit. Actumque potenter et perfectum, 
ut de consensu reipublicae, diplomatibus regiis, 
peragendae synodi moniti essent. Uniti vero parati 
fuerunt, de licentia suorum eos audire superiorum. 
Mense igitur augusto, anno praesente, Kiovi® schis- 
matici synodum suam peculiarem habuere. Calcar 
illis adhibuit legatus regius, vir magnus, Adamus 
Kisel, caeterique su® nobiles religionis ; in qua 
pr®paratus conventus communis, Leopoli cum unitis 
futuri, jacere debuerant. Nec uniti segniores, Yla- 
dimiri® in Yolhynia suum privatum egere conci- 
lium. Adfuit tempus designatum, in octobri pera- 
gend® Leopoli partis utriusque synodi . Cura 
securitatis protectori et parenti Russi®, memorato 
ab Ostrog duci, per regiam majestatem demandata. 
Uniti omne studium ad bonum ejusmodi promoven- 
dum adhibuere. Et Leopolim metropolitanus Kio- 
viensis Josephus Ilutscius, vacantis sedis Chelmensis 
administrator, Antonius Sielava Polocensis, Leo 
Creusa Smolenscensis, archiepiscopi , Joachimus 
Morochovius Vladimiriensis, Hieremias Poczapovius 
Luceoriensis, AthanasiusKrupeccius Premysliensis, 
Raphael Korsak Pinscensis, episcopi, mature, a du- 
centis nonnulli advenere leucis . omnes doctrina et 

virtute praesignes. Exciti religionis Basilianae prae- 
cipui et e clero primarii, non minus eruditione 
quani pietate conspicui. Numeroque ad centum ca- 
pita universi censebantur. Meletius etiam Smotri- 
scius, slrenuissimus futurae synodi pugil, adversa- 
rios perquam avide praestolabatur. Verum enim- 
vero tam magnae regiae curae, tantus virorum prae- 
cellentium concursus, tam longi itineris exantlati 
labores , tot et tantae effusae impensae , incassum 
abiere, non comparentibus clamosis in suo luto 
ranis. Soli Vilnenses, sed minoris auctoritatis mo- 
nachi et e sodalitio nonnulli, causas providae suo- 
rum absentiae texentes, adfuere. Nimirum qui male 
agit, odit lucem : et non venit ad lucem, ut non ar- 
guantur opera ejus. Rutscius autem metropolitanus, 
in cathedrali archiepiscopi Leopolitani lalini basi- 
lica, die synodi incidente, quae festiva fuit, eximia 
cum majestate assistentium praelatorum, cultu sacri 
ornatus pretiosissimo , cleri sui copiosa frequen- 
tia, nec non musicorum in voce humana concen- 
tuum suavi cum modulatione, divina operatus est. 
Auxit decorem operantis numerosa multitudo et 
frequens nobilitas , permixtim lalini ruthenique 
partis utriusque. E sacris rostris, vir societatis Jesu 
longe clarissimus, Matthaeus Bembus, ad populum 
sermonem praecellentem habuit. Cui, per typum in 
lucem tradito, nomen indidit : Invitatio nationis 

Iluthenie ad sanclce ecclesia unionem. Tandem Rut- 
scius, aliquoties episcopo Leopolitano disunito ejus- 
que asseclis, caeterisque omnibus, ad synodum per 
tabellarios invitatis, et solemni in absentes facta 
protestatione, conventum solvit. Caelerum summus 
dolor plurium inde secutus etiam schismaticorum, 
quod sui primores pacem gentis suae desideratam 
prae manu habentes pacem, ut impii, contemp- 
serint. 




CAPUT VIII. 


MELETII VITA PRIVATA ET VIRTUTES, EX JOSEPH1 METROPOLITANI LITTERIS 
ET CONCIONE KORTISCII, SOCIETATIS JESU, UECERPTJE. 


Ad sua sese Leopoli recipientibus aliis, Smotriscius 
iterum Dermanium concessit. Monasterium id, ducum 
liberalitate Ostrogiensium erectum, in successorum 
etiamnum manet potestate. Silvas et montes inter 
petrosos situm ; muro contra levioris armaturae hostes 
sat munitum. Amoenitatem caeli et ubertatem soli, 
aliis Volhyniae partibus facile praeripit. Fructuum 
praestantium varii generis et vini, non alia pars ejus 


Digitized by Google 



— 113 — 


feracior. Ea quippe est istic soli natura, ut etiam loco 
silvestrium arborum fructiferas ferat. Et silvas ejus, 
quaquaversus ad multas leucas protensas, recte uni- 
cum dixeris pometum. Solitudini vero animae locus 
genuine accommodus. Hic ille enormia schismati- 
corum evitans odia, sese conclusit, ut reliquo vitae, 
non modo monasterii rebus bene regendis, verum 
etiam suae saluti totus incumberet. 

Lignea istic religiosorum fuere habitacula, qui- 
bus dejectis, e cocto latere universa, tam privata 
quam communia, aedificia, fieri curavit. Quae non 
minus numero et commoditate sufficienti, quam or- 
natu et pretiomulto, constare censueris. Refectorio 
late patenti commodum adjecit sacrarium, ut in eo, 
intensis hiemalibus frigoribus, suae religiosi vaca- 
rent devotioni. In puteum jugis aquae, lateritio 
eductum muro, super monte, in quo monasterium, 
pares fere impensas ipsi monasterio effudit. Abbatiae 
aulam itidem lateritiam, amplitudine, cubiculis, 
coenaculo, sacra aedicula, libraria cella, aliisque 
commoditatibus adornari fecit. In quibus religiosus 
decor et decorus splendor elucere videtur. Libra- 
rium sacris codicibus et interpretibus, synodorum 
conciliis, sanctorum Patrum latinorum graecorum- 
que lucubrationibus, ecclesiasticae historiae volu- 
minibus, praecipue cumulavit. In quae non solum e 
peculio monasterii, sed etiam proprio, mullum aeris 

appendit. Ecclesiae imagines, altaribus vasa sacra, 
sacerdotibus ornamenta, splendidiora quam debuit, 
cum dispendio indigentiae suae contulit. 

Ipse adeo vili contentus vestitu, ut viliorem mo- 
nachorum ejus nemo tulerit. Amica ipsi fuit usque 
ad extremum vitae spiritum vestis, quam sutan- 
nam dicimus, e pilis contexta ; paratu facile et e 
corio cingulum, et prorsus nihil in toto curiosum 
vestitu. Famulitium nullum, nisi cantui ecclesiae 
cl scriptioni ejus necessarium. Hinc abunde super- 
fuit, ex quo monasterium aediliciis, ecclesiam sacris 
cumularet ornamentis. Subditis nunquam gravis, 
sed magis lenis, unde et amabilis semper fuit. Et 
si quid iis accidisset mali, ita indolescere visus, 
ut mater filiis. In oratione pernox et perdius. Et 
secreto quidem meditabatur, et scopebat spiritum 
suum. In publico vero cum religiosis in aede sacra, 
divinis praesens semper officiis, mente in Deum fixa, 
arden te spiritu, moderato ore, voce sonora, Deo Do- 
mino psallebat . Idque non solum , ut mentem in caeles- 
tibus suam suaviter occuparet excoleretque; verum 
etiam ut errabundae Russiae divinam majestatem 
propitiam redderet : ratus vel eo ipso id perfectu- 
rum, quod laboriosis non perfecisset concertationi- 
bus. Amor quippe ejus in maximos sui insectatores 
schismaticos, quasi parentis optimi in prodigos fi- 
lios, fuit. Nec frustra intimus ejus amicus, a confcs- 

sionibus perfrequens, et in funere ecclesiastes Kor- 
tiscius, eura Hieremiae aequiparat prophetae, cum 
dicit : Hic est fratrum amator et populi rutheni : hic 
est qui multum orat pro populo. Unde etiam a pri- 
mordio suae ad matrem ecclesiam ex Saulo in 
Paulum conversionis, quasi anathema fieri pro fra- 
tribus cum divino peroptavit apostolo : quando 
latere inter eos, si sedes permisisset apostolica, ut 
schismaticus voluit : qui eos in nassam lenius pelli- 
ceret ecclesiae. Cujus rei nobile argumentum in 
scriptis ejus idem reperit Kortiscius. Nam rationes 
latendi describens, hoc adscripsit acroama : feram 
formam peccatoris, sine peccato. 

Integro vero suae conversionis septenario, domi 
et foris, continuo labore, planeque nullis perrupto 
intervallis distinebatur ; ita ut etiam cibo vires re- 
sarciens debiliores, et gravissimo affectus morbo, 
quae suae salutis et Russiae forent, meditaretur 
scriberet, edissereret. Et cum illum sub ultimam 
potissimumaegritudinem moneret Kortiscius, eo sane 
improbo labore vitam diminuendam, assensus qui- 
dem dicenti, sed consumi satius maluit, quam la- 
borem non sumere et in otium degenerare. Labo- 
riosiusque sibi censuit omni labore vacare, quam 
laborare. 

A quo religiosum induerat, etiam in schismate, 
longe austeris suam frenavit carnem jejuniis ; qni- 

nimo totum ejus vitae curriculum magnum et so- 
lemne fuit jejunium . cum et cibus ejus non cibi 
nomen, sed jejunii promeruerit. Carnium quippe 
esu penitus abstinuit et sola simplicia tota in vita 
olera exiguique pisces maximo illi obsonio fuere. A 
regressu ad sanctam ecclesiam, ad extremam vitae 
aegritudinem, vino vix unquam usus. Et persuasus 
a Korliscio, ut in extrema invaletudine, mane et 
vesperi, quidpiam illius, quasi medendo corpori 
fatiscenti sumeret, obtemperando satius confessori, 
quam serviendo valetudini, aliquoties sumpsit et 
recusavit : quod majus inde animi gravamen senti- 
ret poenilentis, quam afflicti impendio corporis leva- 
men. Caeterum, toto septimano annorum poeniten- 
dum Dermani studio, nullo alio patriae usus potu, 
nisi cervisiae : et quidem singulis diebus, tertia 
tantum parte ollae, quae puerum non reficeret. 

Quandoque autem totis jejunans diebus, etiam 
isti remittebat portioni ; praecipue sacro magnae 
quadragesimae tempore. At vero ejus initio, cum 
dominica, more veteri, suis valedixisset lacticiniis, 
nihil cibi potusque sequentibus lunae, martis, mer- 
curiique diebus sumebat, nisi jovis die. Et cum 
Palmarum luce importunam refecisset an exacuisset 
esuriem, aliis jejune traductis, in Ccena Domini tan- 
dem modice refocillabatur : iterumque eam, conse- 
quente Passionis luctu, ad laetum exercebat Pascha . 

Lineum indusium tota vita religiosa non induit, 
sed cilicinum. Sutannam, quam pilosam communi- 
ter gestabat, etiam cum somnum caperet, nunquam 
exuit, nisi semel in hebdomade, cum cilicium mu- 
tandum foret; eamque vix in eo quo lelhaliter de- 
cumbebat morbo, tribus ante suum occasum diebus, 
persuasus leniore et breviore mutavit, ut commodius 
decumberet. Et tum demum in cilicio visus, humi- 
liter suis confidentibus fassus, ex quo monachum 
induisset, linum nudo in corpore non portavisse. 
Ut vel exinde brevissimi eum semper fuisse somni 
collegeris, quem mollia conciliant strata, admor- 
dentia interrumpunt cilicia. Flagrum, quo saepe 
saepius abscondite suum castigans corpus, ut Paulus 
alter, in servitutem redigebat, horrorem menti 
memoria incutit sua : quod oculos quondam om- 
nium perculit spectatorum , cum pro rostris ab 
Alberto Korliscio in funebri Meletii encomio pro- 
ductum fuisset. .Erant quippe aliquot funiculi, et in 
eis stamina ferrea super duplici loro contorta, eadem- 
que in fine nodis durioribus densius amentata. 
Quod flagrum inventum post eum defunctum, sub 
dura culcitra , in qua aegrotus ipsa affligebatur 
quiete. Nec immerito inter multa praeclara, pro 
concione de eo dicta, exclamavit Kortiscius : Vi- 
sumne usquam cuipiam nostrum ejusmodi flagrum ? 
quis nostrum sibi tam graves unquam inflixit poenas ? 

horret profecto aspectus ad istam funium torturam, ad 
hosce nodos horrendum in modum intortos ! 

Neque solum ad enumerata severae probitatis 
opera animum ille et corpus inducebat suum, 
verum etiam ad inimicorum moderate ferendas in- 
jurias. Non mihi sane tot verba suppetierint, quot 
illi probra, quot contumelias, quot convicia intulere 
schismatici, quod ab eorum recessisset concilio ? Et 
tamen nullus cum dicto factove expertus vindicem, 
sed ut converterentur, apud Deum continuum exo- 
ratorem. Saepe irrisus, proscissus, despectus, non 
minus suavibus eos emolliebat concionibus, quam 
studio quaesitis devinciebat sermonibus, ut tandem 
matrem recognoscerent ecclesiam. Plurimi pro suis 
in eum illatis malis, non exiguam probavere libera- 
litatem : magnosque in tales effudit sumptus, non 
alio praetentu, quam ut sanctae eos, quoquo modo 
posset, lucrifaceret unioni. Nec raro ab aliis quoque 
permoleste et injuriose tractatus, esto integra sibi 
vindicandi ratio superesset, eum monstravit ani- 
mum, ut illa tractatio quempiam satius alium, non 
illum afficere videretur. 

Innocentiam vitae, cum integris testaretur ser- 
monibus et inculpatis praeferret moribus, tum vero 
etiam verecundis spirabat oculis et venerando lo- 
quebatur vultu : ut etiam in silente lividus nihil 
adnotare posset oculus. Atque ut in lubrica, extra 

statum religiosum juventute, in aulis maxime prin- 
cipum, sic in eo usque ad summam aetatem et ex- 
tremum lucis vitalis diem, illaesum servavit pudo- 
rem, signis virgineae castimoniae in corpore et post 
fata florescentibus. Et tamen in hoc praecellentium 
virtutum cursu submissionis non immemor, de se 
vilius, quam quisque vilissimus censuit. Eamque 
in victu et amictu, verbis factisque, non interpellato 
ab eo servatam tenore, nihil certius est. Nec dubi- 
tavit seipsum, ut altius memoravimus, blasphemum, 
ecclesiae persecutorem , contumeliosum Saulum , 
Paulus iste, cura illo gentium doctore, vocitare; et 
coram tota rerum universitate errores, blasphemias, 
haereses suas, impressis confiteri libris, ingenuo 
revocare calamo. Fuerat saepius, ut amoris cum 
suspiriis, uberibus cum lacrimis, compluribus in- 
clamaret auscultantibus : 0 me maledictum ! 0 me 
execrandum Dei et ecclesiae persecutorem ! Tali nimi- 
rum ille lavacro suas emundabat humiliter macu- 
las, ejusmodi oris confessione suam protestabatur 
demissionem. Et cum frequenter Albertum Kor- 
tiscium Soc. Jesu ad secretum depurandae negotium 
conscientiae a tribus leucis, ex Ostrogiensi Der- 
manium acciret collegio, exacta licet exomologesi, 
non prius ab ipso recedebat , quam submisse 
manus ejus, sententiam exequentes caelestem, ut 

Christi Domini dissuaviaretur, et renuentem, per 

<o 

amorem Christi Jesu obsecrans, velificari in eo 
sibi, etiam cum rubore ejus, adigeret. 

Et vero nihil in nota ignotaque super seipsum 
exercita severitate et toleratis adversitatibus, nihil 
in tot tantisque, pro sancta ecclesia exhaustis labo- 
ribus, nihil in omnibus factis, dictis, cogitalisque, 
pro sui et proximorum salute susceptis, intendit 
Meletius, nisi solum et unicum Deum, bonaque 
sempiterna. Argumento illud clarissimo fuerit, 
quod libris a se editis, eam seraper aut polonice, 
aut latine praefixerit tesseram : mece vitee spes unica 
Jesus Christus. Quorum verborum priore quidem 
littera suum nomen, posteriore cognomen celando 
exprimebat. Ut liquido pateret, Melctii Smotriscii, 
tanquam viri desideriorum , fuisse unicum et 
unice dilectum scopum, collium aeternorum desi- 
derium. 

Dum ejusmodi virtutum operibus impensius in- 
haereret Smotriscius, supremus ecclesia? catholicae 
pastor Urbanus VIII archiepiscopatus eum Hiera- 
politani amplitudine decorat, et Breve super eum- 
dem archiepiscopatum illi transmittit. Urbs ea 
regionis est Cyrresticae, in patriarchatu Antioche- 
no. De quo videre est inter decreta Congregationis 
a fide propaganda sacrae, sub annum 1 631 , men- 
sis februarii diem tertiam. At Meletius conscien- 
tiae deposito onere magis laetior, quam archiepis- 

copatus imposito honore, longe ardentius sacris 
institit exercitationibus, neque ad extremum eas 
deseruit spiritum . 




CAPUT IX. 

MELETII MORS ET PRODIGIA, EX LITTERIS RUTSCU BT CONCIONE KORTISCtl S. J. 
DECERPTA. 


Sed jam ultimam Meletii dissolutionem aggre- 
dienti memorare ea visum, quae partim Josephus 
Rulscius, Russiae archiepiscopus, in litteris de obitu 
ejus, ad religiosos unitos in Lithuaniam datis, bre- 
viter perstringit, partim Kortiscius in concione sua 
describit. 

Ante ipsam Smotriscii lethalem aegritudinem , 
amplissimus quidam regni Poloniae senator, cujus 
nomen siluit Rutscius, per oppidum Miedzyrzecz 
Oslrogio proximum iter faciens, ad patres Ordinis 
Seraphici illic degentes deflexit, et loci praeposito 
retulit : ab adversa parte certo se accepisse, brevi 
Meletium veneno tollendum : oravitque monerent 
eum, qui sibi caveret. Monuit ille, sed cupiens dis— 

solvi et esse cum Christo, neglexit iste. Egomet ipse, 
qui Vitam Meletii vitae dono, brevi post fata ejus, ex 
certis didici auctoribus, ad sanum adhuc venisse 
disunitos, et dixisse : Halemus contra te, pater Smo- 
trisci, flagella; sed neque ista ille adeo excussit, ut 
sibi prospiceret. Interea cantorem quemdam et scri- 
ptorem bonum Kiovia venientem, ut eo indigus, ser- 
vitiis adscripsit suis. Nihilque mali suspicatus, in in- 
tima admisit penetralia, eoque ad scribendas suas 
usus lucubrationes. Modicum fluxit temporis, ecce 
augusti 11 die, anno 1633, liene coepit laborare, et 
graviter querulari. Neque tamen a consuetis tam 
privatis, quam publicis, quae sanus egit, destitit 
operibus ; licet sensim sine sensu consumi et defl- 
cerc visus. Cui consulens aegritudini, Oslrogium 
accessit : duasque illi septimanas curandae insump- 
sit. Sed vires tantum abfuit, ut resumpserit, ut etiam 
longe debilior et magis fractus ad monasterium re- 
dierit. Sub moram autem istam, in medicamentis 
absumptam, cantor ille nil moratus, ut aqua dispe- 
riit. Increbuitque, ab eo id malum Meletio factum. 
Quo invalescente, auctores illi fuerunt nonnulli, vi- 
ribus reficiendis carnes sumeret. Sed nullatenus 
sibi persuaderi passus est. Et jam nihil edere valens, 
prunorum jusculis, et similibus sorbillis, iisque mo- 
dicis rarisque usus. Continuo vero interiora sibi 
ardere questus est, quasi hectica febri ureretur. 

Toto invaletudinis tempore non decubuit, sed 
domui suae rebusque disponendis invigilavit, ut 
mortem paratior exciperet. Octava novembris, 
emundata universe conscientia, cum summa animi 
voluptate Dominum suum in sacro Eucharistiae mys- 
terio percepit, et de futura brevi translatione laeta- 
tus est. Capulum exuviis corporis deponendis con- 
fici, pannum illi vulgarem, et ex tela crucem induci, 
ornamenta sacerdotalia juxta atque episcopalia de 
viliore materie fieri, caeteraque funerando neces- 
saria, sed moderatiora parari, vicario monasterii 
injunxit ; nec sollicitare eum desiit, donec reapse 
parata vidisset. Regimen monasterii sui ad tempus 
religioso patri, monasterii Dubnensis superiori, Cas- 
siano, commendavit. 

Vicarium patrem Isaiam Radevicz, septennio 
sibi inservientem, et fide sancta, prudentia, virtute 
ceeteris praestantiorem, creavit. Annam ducissam 
Ostrogiensem, palatini Vilnensis Chodkievicii con- 
jugem, submissis oravit litteris, ut eo viam aeter- 
nitatis ingrediente, monasterio provideret, ne in 
manus adversariorum illaberetur. Quod ipsum tes- 
tamento suo cavens, omnes quos concerneret depre- 
catus est. Illud vero ita manu propria scriptum dispo- 
suit, ut voluntati archiepiscopi Russi® Josephi uni- 
versa testata subjecerit. Cui etiam reddere vicarium 
sui monasterii vinculo conscienti® obligavit. Libros 

quatuor, quos inter Catechesis et controversiarum 
ruthenice conscriptarum sat grande opus fuit , 
colligatos, rectori Soc. JesuOstrogiensi, quem a con- 
fessionibus habuit, id temporis illum visenti, prae- 
sentavit, Josepho archiepiscopo reddendos; idque 
suprema firmavit voluntate. Cistas duabus longas 
orgiis, librisque refertas, sedulo revidit et qui hae- 
resim aut schisma redolerent, vernae fornacium 
custodi, decem florenis polonicis seu lestonibus as- 
signatis, tradidit adolendos; qui fideliter mandatis 
parens, triduo illis fornacem cubiculi ipsius calefecit. 
Ardebatque tum divinis Smotriscius fidei, spei, cha- 
rilalisque in Deum frequentatis affectibus, cum ar- 
dere chartis impressas cerneret blasphemias. Esto 
saepius integra et laesa valetudine suis religiosis in 
sacro tribunali conscientiam revelasset, non raro 
etiam coram Kortiscio, Soc. Jesu presbytero, ut ante 
quoque dictum, sacram exegit confessionem. Lae- 
tabaturque impense illius, tanquam lalini sacerdotis 
caput substravisse absolutioni ; quo vetus suum ar- 
gueret schisma, ardentissimam in catholica fide te- 
staretur unionem ; et quam ante pedibus conculcare 
arderet, eam nunc capite suo circumferre gestiret . 
Octavo quoque ejus aegritudinis die, intima cordis 
suavitate, indicibili mentis teneritudine, cibo frue- 
batur Eucharistico : quasi jam futura perennis gau- 
dia vitae persentisceret. 

Duabus ante obitum hebdomadibus, circa deci- 
mam quartam decembris, extremae sacrum unctionis 
oleum stans suscepit : ut virum fortem stantem mori 
debere, confirmaret. Caerimonias sacras ipse ordie- 
batur, ipse respondebat, et singulari gustu, occur- 
rentes cantiones psallebat, ungentium manus ani- 
mitus basiabat, et silenter decurrentibus lacrimis 
irrorabat. Perque arduum fuit religiosis, veluti filiis 
moribundo parenti adstantibus, corde et lacrimis 
non parentavisse. Hic ille, ad fidem, ad virtutem, 
ad pietatem, commonitis omnibus, ultimum et ama- 
bile dixit vale, omnibus parentalem impertitus be- 
nedictionem et seipsum ad interiora recepit, solus 
negotium animae et Dei acturus. Ad Josephum ta- 
men, Russiae archiepiscopum, de instante sui reso- 
lutione litteras ferme totas propria, sed titubante 
manu scripsit , oravitque accurreret, et vilibus justa 
exuviis solveret. Porro in deficiente ipso non defi- 
cientes notati virtutum affectus : patientiae in aegri- 
tudine, amoris erga inimicos, sollicitudinis de mo- 
nasterio, praeparat ionis in occursum Domini, chari- 
talis in ignitis verbis. Decembris vigesima septima, 
ut colligere mihi licuit, divini munitus viatici prae- 
sidio, non sine caelesti instillatione, et praescia mi- 
raculorum futurorum mente, vocatos nonnullos mo- 
nuit religiosos, morienti sibi Breve sanctissimi Ur- 
bani VIII, quo a censuris, ut fieri solet, solvebatur, 

ac throno Hierapolitano donabatur, ad manus tra- 
derent. Corpus autem suum post mortem illis, quae 
parari mandaverat, vestimentis induerent. Nec diu 
moratus, in manus Dei anhelum commendans spiri- 
tum, placidissime extinctus est, votis, dolore, lacri- 
mis omnium desideratissimus. At vero religiosi post- 
quam faciem ejus et manus, more suo, abluissent, 
corpus memorato vestierunt amictu ; sed Breve ma- 
nibus imponendum, nec leviter illorum subiit men- 
tem ; vel praegnanti doloris magnitudine praepe- 
diente, vel divina, ut potius reor, voluntate suaviter 
disponente. Elapsis quinque ab exitu animae sanctae 
horis, arrepente noctis medio, exsanguibus, jamque 
penitus rigescentibus artubus, tandem recordati 
Brevis, manui illud dextrae, pollicem inter et indi- 
cem, inseruerunt. Rem miram ! digiti reviviscentes, 
atque ad volam manus et pollicem inflexi, Breve 
aposlolicum usque adeo constrinxerunt, ut mem- 
brana contorta corrugataque fuerit. Stupere im- 
ponentes, tum dirigere ac extrahere conati ; sed 
actum egerunt. Itaque consilii inopes, litterarum 
quarumdam patriarchae Constantinopolilani me- 
morati, non sine Numine divino, eas quantocius at- 
tulerunt, manuique alteri accipiendas porrexerunt. 
Verum emortua sinistra, dexterrime cujus illae 
essent litterae discernens, digitos retraxit, ad volam 
contraxit, inhabilesque ad complectendum reddidit. 

Duplicato magis attoniti miraculo haeserunt, prae- 
cipue cum clare perciperent, ipsas demortuas ma- 
nus, vivide eos monuisse, quod colerent, quod re- 
jicerent caput ! Illucescente die, fama velox tanta 
continuo dispersit miracula. Affluere hinc et inde, 
plebs, cives, nobiles, idque diebus singulis frequen- 
tiores. Intueri compressam utramque manum, hanc 
tenentem Romani pontificis, illam rejicientem Con- 
stant inopolitan i litteras ! Extrahere ab illa Breve, 
imponere isti epistolium ; sed neque illud ab illa 
eripi , neque istud ab ista suscipi ! 

Breviuscule post, de morte et miraculis Mefetii, 
in aulis collatorum percrebuit. Et absente duce 
Domino ab Ostrog Zaslavscio, ejus praesides et prae- 
positi militiae in arce Dubno, Vazevscius et Czeban- 
scius, ex parte etiam Annae Chodkieviciae Ostro- 
giensis ducissae, alius quispiam, non villas dun- 
taxat et ditiones monasterii, sed ipsum etiam mo- 
nasterium militibus replevere : veriti utrinque, ne 
sine scitu alterutrius partis, alicui, praesertim disu- 
nito monasterium traderetur regendum. Et duran- 
tibus dictis miraculis, tot et tanti homines varii sta- 
tus, sexus, aetatis, haeretici, schismatici, catholici 
confluere, extrahere, obstupescere ! Ipse etiam Va- 
zevscius, praesidum praecipuus, plurium millium 
spectante multitudine , ut sinistrae Byzantinum 
toties irrito conatu Breve applicuit, sic gloriose Ur- 

hanum ita traxit, ut manum e loculo, i mino corpus 
cum loculo protraxerit , non e manu Breve extraxerit. 

Interea Rutscius metropolitanus, qua Meletii mo- 
ribundi, qua religiosorum Dermanensium litteris 
excitus, e praedio gentilitio Ruta, in Lithuaniac oris 
consistente, in Volhyniam excurrit. Et quidem 
unius hebdomadae cursu, itinere hiemali, 74 leu- 
cas confecit. Et Olicae apud ducem Adalbertum 
Stanislaum Radzivillium , Lithuaniae cancellarium, 
sexaDermanio leucis, die 2 januarii anno 1634. 
constitit. Ubi jam non de morte solum Meletii, sed 
etiam de miraculis inclaruit. Olica egressus Rut- 
scius eadem die, nuntio de adventu suo praemisso, 
ad quoddam monasterii praedium pernoctaturus de- 
venit. Et comiter a loci praefecto acceptus, alium 
ocius Dermanium expedivit, crastina se luce affu- 
turum denuntians. In quam, veteri stylo, pervigi- 
lium Natalis Domini incidebat. Vicarius monasterii 
praefectis militiae collatorum detulit. Facessere illi 
negotium primo, metu schismaticorum ; sed postea 
pastorem loci, non hostem pensantes, pacifice, re- 
verenter, gratanter, cum equitatu peditatuque suo 
illi occurrere. Et praestitis tanto viro salutationis 
officiis, modesto eum plausu, intra monasterium 
induxere. 

Visitato templo, corpus viri Dei archiepiscopalc 
Rutscius metropolitanus adiit. Eum vero religiosi 

frequentes, praesides dicti, omnis eorum militia, 
et ingens hominum turba, id temporis praesens se- 
cuta. Ubi ad corpus constitit, ct utriusque manus 
perseverans miraculum oculis circumspexit, atto- 
nitus et haerens, ex illis, qui ejus rei principium 
spectavere, percunctatur. Tum Isaias Radevicz, 
monasterii vicarius et presbyter, Metrophanes, dia- 
conus cognatusque pie defuncti, et famulitii ejus 
primicerius Niehrebecki (neque enim plures, sum- 
ma nocte, Breve illud manui imponentes adfuere) 
sub jurejurando coram pastore, caelo teste, omni- 
busque praesentibus, universa ordine supra memo- 
rato recensuere. Et hoc ipsum, Rutscio volente, ad 
imaginem crucifixi, certis sacramenti verbis con- 
firmavere. Facto pectore, praesides militiae adjecere, 
quae ipsi probassent : quomodo breve toties traxis- 
sent, nec extraxissent, et quidquid varii fecissent, 
attentassent. 

At Josephus Rutscius, vir auctoritatis, pruden- 
tiae, sanctitatis eximiae, corde nonnihil exorato Deo, 
et in spiritu Meletio salutato, aliquot verba, quae 
tum ipsi divinitus influxerant, profatus, ad corpus 
venerandum accessit. Ecce manus illa Melelii aliis 
inurbana, Josepho multum urbana, litteras illas 
Urbanas levissime demisit ! Haerere hic omnes at- 
toniti, qui anteactis diebus, sexcenties illas trahen- 
tes, operam perdiderunt ! Josepho autem memora- 

bile illud divi Alexii occurrit, et protinus cum 
intimo palam exclamavit sensu : Tantum tamque 
mirabile opus, esse Dei solius opus ! Nec absimile illi, 
quod cum divo Alexio contigisse veneranda circumfert 
antiquitas ! Quemadmodum enim chartam , de se 
complicatam, demortuus ille tenens, nemini prceter 
quam Romano tradiderat pontifici : ita virum Dei 
Meletium, nulli alii, nisi sibi, supremi pastoris in 
Russia vicario , eas concessisse litteras ! Quas cum 
omnibus coram praelegisset, sensumque brevibus 
aperuisset, iterum manui ejus inseruit. Et illa, 
miraculis coacervans miracula, ut impendio stupe- 
rent universi ac magnalia Dei magnifice loqueren- 
tur, iterum compressit fortissime, nec ab ullo sibi 
eas extrahi passa est ! Confluebant eo in dies homi- 
nes et statu et religione varii, ac omnipotentem 
manum in manu Melelii demirabantur. 

Fuere sane e schismaticis nonnulli, qui vel assu- 
tas vel agglutinatas illas censerent. Sed postquam 
non oculis solum, sed manibus quoque oculatis 
palpavissent, etiam quaesiti quid sentirent, piscibus 
magis muti haerebant ! Et quod renuebant, fateri 
cogebantur r esse supremam et a caelo datam in 
Romanis pontificibus super universo Christi grege 
auctoritatem ; quam illi vivi tam procaciter inficia- 
rentur, mortui tam gloriose profiterentur ! Nec 
casu quopiam, sed manifesta divina dispensatione, 

ea miracula, in Yolhyniae partibus, Deum mirabi- 
lium patratorem monstravisse ajebat Josephus Rut- 
scius : ut ubi altius caput suum pervicax erexerat 
schisma, ibi magis confusum humilius deprimere- 
tur. Et sane magnam schismaticis ea miracula prae- 
buere salutem. Ne meminerim alios, civitatem Os- 
trogiensem, sat olim populosam et mere schismati- 
cam , maxima ex parte conversam , nobilesque 
varios vidimus. 

Et jam funebria imminebant solemnia , cum 
triumphator schismatis Meletius, tam zelosus etiam 
post fala ex Saulo Paulus, iterum mirabilia Dei per 
manum suam aliquot ante exequias locutus est 
diebus. Quippe exsanguis primum et cadaverosa, 
naturali post vigori et flexioni restituta, non modo 
tota simul, verum etiam quilibet ejus digitus, tan- 
quam dormientis, ad tactum cujusvis versari, ex- 
tendi, inflecti, et Breve pro libitu pertractum 
dimittere, impositum retinere. Omnibus id viden- 
tibus, probantibus, demirantibus : praecipue, quod 
frigorum pene intolerabilium id temporis vigeret 
urgeretque tempestas ! 

Et vero tam magna contemplando miracula, recte 
dixeris eam Pauli Russiae manum, sacrum Breve 
tenentem, laborum pro fide suorum longum testi- 
monium habuisse ; et pro ea servata defensaque 
futuri vigoris praemio jam tum donatam fuisse. An 

bile illud divi Alexii occurrit, et protinus cum 
intimo palam exclamavit sensu : Tantum tamque 
mirabile opus, esse Dei solius opus ! Nec absimile illi, 
quod cum divo Alexio contigisse veneranda circumfert 
antiquitas ! Quemadmodum enim chartam , de se 
complicatam, demortuus ille tenens, nemini prceter 
quam Romano tradiderat pontifici : ita virum Dei 
Meletium, nulli alii, nisi sibi, supremi pastoris in 
Russia vicario, eas concessisse litteras! Quas cum 
omnibus coram praelegisset, sensumque brevibus 
aperuisset, iterum manui ejus inseruit. Et illa, 
miraculis coacervans miracula, ut impendio stupe- 
rent universi ac magnalia Dei magnifice loqueren- 
tur, iterum compressit fortissime, nec ab ullo sibi 
eas extrahi passa est ! Confluebant eo in dies homi- 
nes et statu et religione varii, ac omnipotentem 
manum in manu Meletii demirabantur. 

Fuere sane e schismaticis nonnulli, qui vel assu- 
tas vel agglutinatas illas censerent. Sed postquam 
non oculis solum, sed manibus quoque oculatis 
palpavissent, etiam quaesiti quid sentirent, piscibus 
magis muti haerebant ! Et quod renuebant, fateri 
cogebantur r esse supremam et a caelo datam in 
Romanis pontificibus super universo Christi grege 
auctoritatem ; quam illi vivi tam procaciter inficia- 
rentur, mortui tam gloriose profiterentur ! Nec 
casu quopiam, sed manifesta divina dispensatione, 

ea miracula, in Volhyniae partibus, Deum mirabi- 
lium patratorem monstravisse ajebat Josephus Rut- 
scius : ut ubi altius caput suum pervicax erexerat 
schisma, ibi magis confusum humilius deprimere- 
tur. Et sane magnam schismaticis ea miracula prae- 
buere salutem. Ne meminerim alios, civitatem Os- 
trogiensem, sat olim populosam et mere schismati- 
cam , maxima ex parte conversam , nobilesque 
varios vidimus. 

Et jam funebria imminebant solemnia , cum 
triumphator schismatis Meletius, tam zelosus etiam 
post fala ex Saulo Paulus, iterum mirabilia Dei per 
manum suam aliquot ante exequias locutus est 
diebus. Quippe exsanguis primum et cadaverosa, 
naturali post vigori et flexioni restituta, non modo 
tota simul, verum etiam quilibet ejus digitus, tan- 
quam dormientis, ad tactum cujusvis versari, ex- 
tendi , inflecti, et Breve pro libitu pertractum 
dimittere, impositum retinere. Omnibus id viden- 
tibus, probantibus, demirantibus : praecipue, quod 
frigorum pene intolerabilium id temporis vigeret 
urgeretque tempestas ! 

Et vero tam magna contemplando miracula, recte 
dixeris eam Pauli Russiae manum, sacrum Breve 
tenentem, laborum pro fide suorum longum testi- 
monium habuisse ; et pro ea servata defensaque 
futuri vigoris praemio jam tum donatam fuisse. An 

vero Meletium a Deo Domino curiaque ejus in terris 
vicaria, citationem in schisma, summo pastori re- 
calcitrans, ad Dei tribunal evocantem extulisse? 
Aut supra citatum, et eruditis ejus convictum scrip- 
tis, decretum a Deo obtinuisse, quo illud obstinatae 
duritiei argueret, se victorem et poenarum super 
illo obtentarum, auctorem gloriosum praedicaret ? 
Sed rectius dixeris benignum istum ex rapaci Saulo 
Paulum, miraculosa manu sua, libellum ad Deum 
supplicem tenuisse, quo placatiorem illum redderet 
genti su®, no moreretur, sed converteretur, et 
viveret. Quod utinam Dominus in diebus nostris 
efficiat ! 

Tantis peractis miraculis, ipsa 29 januarii die, 
Josephus, Russi® archiepiscopus, ad suprema viro 
Dei Meletio solvenda justa processit. Ipse festive 
dolorosum, cum clero frequenti et suavibus music® 
concentibus, persolvit sacrum ; ipse omnia pr®ci- 
puus egit acta funebria. Albertus Kortiscius, Socie- 
tatis Jesu, Ostrogiensis collegii rector, egregie con- 
cinnatam, ad frequentissimum ruthenum populum 
habuit concionem; vitamque ejus splendide illus- 
travit, miracula dicta gloriose propalavit, et con- 
cioni postmodum Yiln® typis vulgat® Theatrum 
certaminis obtenti, cursus consummati, fidei servatae 
nomen imposuit. Corpus viri Dei non admodum 
profundo in ecclesia Dermanensi depositum est loco, 

ila ul facile aperiri et inspici potuerit. Diuque ita 
jacuit, absque ulla corruptela, vigorem suum manu 
miralulosa conservante et Breve tenente. Ingruen- 
tibus postmodum bellis Cosaticis, profundiore con- 
ditum scrobe quiescit. Non sine singulari loci pro- 
tectione in omnibus Tartarorum, schismaticorum 
et cosaeorum incursionibus: cum a linea cosatica, 
Horvn videlicet fluvio, istud monasterium vix 
duabus distet leucis, et inviolatam in ea usque 
tempora catholicae unionis fidem conservet. Solutis 
funebribus, cilicia viri Dei, varii avida diripuerunt 
devotione. Unum Josepho archiepiscopo cessit. 
Flagrum ejus horribile, thesauro monasterii illa- 
tum, in exemplum successoribus, in memoriam 
Meletianam. 

Haec Meletii, ex unita Russia laboriosae apis aeter- 
nata mella, seu mellita opera, mellitis Eminenlissi- 
maB Barberin® domus apibus, afferre placuit ; ut illa 
ab istis fortem protectionem, benefica mella, illus- 
tres gratias Russiam percepisse tesletur ; isl® illam 
suis invictis, quia tribus, immo triplicibus Eminen- 
ti® funiculis colligatis, sive protectionis, favoris et 
grati® praesidiis, communiant. 

Ex quo regi saeculorum, immortali, invisibili, soli 
Deo, honor et gloria in s*cula s®culorum. 

EPISTOLA 


MELETII SMOTRISCII 

BUTBEN1 ABCBIEPISCOPI POLOCENSIS NUNCUPATI 

ad S. n. i. Urbanum VIII 

de na ad catholicam fidem conversione et da mediis quibus in Russus Rutheni schismatici 
ad unionem cum S. B. E. reduci possunt. 

Ex decreto ejusdem S. D. N , in sacra de propaganda fide Congregatione edito die 
6 angusti 1630, in castro S. Angeli ana cum ejusdem Meielii Vita collocanda (1). 

SANCTISSIME AC BEATISSIME PATER, 

Interroganti Petro : Domine, quoties peccabit in me frater 
meus et dimittam ei? usque septies? respondit Jesus : non dico 
tibi usque septies, sed usque septuagies septies (2). Quid enim 
est, quod cum ego multo plus quam septuagies septies pec- 
caverim in Te, fratrem meum; sed quid frivolus effutio : fra- 


(1) Tanta ego quoque permotus auctoritate, epistolam hanc, lectu 
sane dignissimam, in fine pratsentis voluminis nequaquam praetermit- 
tendam esse duxi : inaxime quum ea tum Jacobum Suszam, virum, si 
quis alius, in Melctianis apprime versatum, tum ctelcros, quotquot 
Melctii gesta illustrarunt, auctores, omnino latuerit. In qua vulganda, 
inprimis usus sum apographo, quod ex originali Vatirano olim, dum 
Romae versabar, a me ipso fuerat accuratissime descriptum , nunc 
autem asservatur Parisiis, in musaeo nostro Cyrillo-Melhodiano. 
Eadem legi potest, et quidem verbis expressa pltme eisdem, apud Aug. 
Theincrum, in I eteribus monumentis Polo nite et Lilliuanice , tomo 
tertio, pag. 383etseqq. Prodiit hoc volumen anno proxime elapso, 
typis Vaticanis; cstque parum obvium. 

(2) Matth. 18, 21 etseq. 



— 168 


trem ? immo in patrem, et in eum patrem, cui in omnes patres 
a mari usque ad mare et a flumine usque ad terminos orbis 
terrarum regimen, cura, potestas est concessa, commissa, de- 
mandata ab eo, cui obaudire est in corde suo dicere : non est 
Deus. 

In Te itaque , patrem meum pientissimum , et non in 
Te solum, verum etiam in matrem meam, Christi Jesu Do- 
mini mei sponsam castissimam ; nec solum in Te talem ac 
tantum patrem, et in illam talem ac tantam matrem, sed in 
ipsum (proh scelus) Deum, in ipsum meum unicum creatorem, 
redemptorem, consolatorem, cum ego ut impudentissimus et 
blaspliemus, schismaticus simul et haereticus, multo plus 
quam septuagies septies gravissime peccaverim, Tu qui es 
mihi plus quam frater (etiamsi me in Tuo ad me, indignum 
Tuum filium, immo servum Tuum inutilem, dato mihi vel 
maxime gratissimo Brevi, fratrem eumque venerabilem dixe- 
ris), omne quod peccaverim, mihi dimiseris ; nec modo paterne 
dimiseris, verum etiam aposlolicam Tuam benedictionem 
largiter impertiveris. Quid, inquam, est hoc? Numquid Tu 
major es patre nostro Jacob? Numquid major es Tu Petro, 
cui, ut septuagies septies peccanti dimittat, est concessum? 
Tu dimisisti plus quam septingenties septuagies septies 
^uaprvfaavrt. Major sane, et in tantum es major, in quantum 
ego omnes peccatores, quibus singulis, ne dicam una omni- 
bus, Petrus peccata dimisit, meis peccatis superavi. Majores 
et in tantum major, in quantum mea peccata latius et altius 
sese extenderant, quam eorum, quibus dimittere jussus est 
Petrus. Illi si peccassenl in Petrum, Petro tum concessa est 
potestas dimittere septuagies septies; ast cum ego non 
solum in innumeros plane fratres et patres meos, in Te, sum- 
morum patrum summum patrem, qui mihi et iis omnibus es 

Petrus, in matrem meam ; sed. ut dixi, et in ipsum Deum 
meum plus quam septingenties septuagies septies peccave- 
ram, Tu dimisisti. Quotquot enim in meis schismaticis scrip- 
tis verba, qu® sunt pene innumera, tot horrenda peccata ; 
quae utinam nullus unquam oculus vidisset, nulla unquam 
auris audisset! immo utinam nunquam etiam intra pectus 
meum concepta exstitissent ! tolerabilius sane esset mihi 
schismatico in die judicii, quam terrae Sodomorum et Gomor- 
rhaeorum ; nunc autem cum ea tot aures audiverint et audiant, 
tot oculi viderint et videant, tolerabilius sane fuisset in die 
judicii terrae Sodomorum et Gomorrhaeorum, quam mihi schis- 
matico et haeretico, nisi Tu mihi subvenisses, et me talem et 
tantum peccatorem ab intolerabili isto malo auctoritate Tua 
plus quam humana conservasses. Quare, mei ratione, Te ipso 
major exstitisti, dum plus quam in Petro Tibi concessum est 
dimittere, dimisisti. 

Quam ob rem , quid vice versa tali beneficio dignum 
opponam? Quid Tibi tanto meo benefactori rependam ? Hoc : 
plus quam alii Te diligam, necessumest : siquidem plus mihi, 
quam aliis donasti. Et si eorum qu® intra hhminem aguntur, 
conscientia est testis, hanc sub illo ipso teste qui corda et 
renes scrutatur, produco, quod Te diligo, quod in dilectione 
Tui nemini cedo. Pro honore Tuo, pro auctoritate Tua, quam 
ut Christi Domini mei summus vicarius in ecclesia ejus 
tenes, moriar. Majorem autem hac dilectionem, ipso Christo 
Domino mentiri nescio teste, nemo habet, ut animam suam 
ponat pro eo, quem diligit. 

Agedum, Pater Sanctissime, et me sic Tui amantem inter stu- 
diosissimos Tibi habe, et ita me per Te ipsum disposito ad 
quidquid Tibi secundum Deum et secundum vires meas libet 
etplacet, utere. Jam enim, Deo propitio, et privatam totius 

mex anteactae vitae rationem illi, cui juxta catholicae ecclesia; 
praescripta et normam debui, exhibui ; et publicorum omnium 
conceptorum, expressorum, dictorum, actorum et factorum 
in causa sanctae unionis, omni conatu, velis (ut ajunl) remis- 
que contra eam male, perverse, scaudalose, impie, blasphe- 
me, sacrilege eundo, commissorum peccatorum meorum, et 
istius impetus, cui non vitae amore nec mortis timore, sed majoris 
in animabus schismaticis ecclesiae Dei acquirendis lucri spe et 
desiderio ad tempus cessi : abjurato schismate, damnatis hae- 
resibus, publicam in aurem totius Christi ecclesiae, qua; illi 
in hoc populosissimo Poloniae regno est, confessionem, fidei 
orthodoxae professionem, et corpori Christi, quod est ecclesia: 
ejus, incorporationem fideliter, plene, intime peregi, perfeci, 
consummavi. Et blasphemis schismaticorum in meam ortho- 
doxam Apologiam editis noviter duobus scriptis mea duo 
catholica scripta opposui (1): et dogmatum, in quibus orien- 
talis ecclesia ab occidentali differre visa est, pium sensum 
exposui (2). Nunc, quod deesse mihi visum est (ue etiam hac 
in parte vel mihi ipsi, vel genti meae, fratribus, inquam, meis 
desim), per hanc meam Sanctitatis Tuae manibus non dignam 
epistolam studiose adimpleo. 

Et inprimis audaciae meae, si non sit temeritas, quod tan- 
tum in suggestione rei arduae apud Tuam Sanctitatem praesu- 
mam, veniam quam humillime exoro : quod enim est supra 
me, nil spectare deberet ad me. Deinde debitas Tuae Sanctitati 
gratias ago, quod me Brevi Tuo summe mihi venerando, 
praeter expectationem meam, cohonestare, et in eo benedic- 
tionem Tuam mihi impertiri sis dignatus. Quod etsi Tuae ho- 

(t) Puta Paritnctim ct Exelltnim. 

(2) In opusculo Contidcrtuionct dicto. 

norandae manus subscriptionem (prout forsan mos fert) non 
liabet, nomen tamen Tuum unice mihi reverendum ad osculan- 
dummihiexhibet.TumsubmisseTuam Sanctitatem rogo, ulme 
noviler sub Tuo mihi felicissimo pontificatu in gremium 
sanctae matris ecclesiae aggregatum et receptum filium in 
sinu Tuo pastorali paterne foveas et diligas, et salutaribus 
monilis consoleris. Deinceps, quod supra me esse dixi, quod 
ratione juvandorum schismate irretitorum fratrum adimplen- 
dum esse censui, Tuae Sanctitati, cui hoc vel maxime inler- 
est, quam diligentissime suggero; et tarditatis ac duritiei 
hominum istorum ad ineundam sanctam unionem (quamvis 
in erroribus suis ab unitis catholicis jam diu evidenter con- 
victi sint) causam quam fidelissime aperio. In quo enim pas- 
sus sum ipse et lentatus, potens sum et eorum qui lentantur, 
passiones et tentaliones manifestare. 

Non videtur mirum esse, Pater Sanctissime, quod gens ista 
(ut et aliae omnes ab occidentalis ecclesia) unione avulsa) et 
orientalis ecclesia; nomine tumentes) crassa rerum divinarum 
ignorantia praeoccupata, ipsa per se nec nosse quidquam di- 
vinum possit, necintelligere. Ubi enim liberalium scientiarum 
lucis semper occasus, et nunquam oriens, tenebra) ibi sint 
necessum est. Tenebris autem occupatus si palpitet, non est 
mirum. Nec hoc mirum, si quis visu privatus luce serena, 
vel frontem ad parietes allidat, vel pedes suos ad lapides 
offendat, ca)spitet, cadat, et quo se vertat, non sciat. Sed hoc 
mirum, si quis talium tot miserias, tot vilm pericula in horas, 
in momenta subire malit, quam tuta via et recta a vidente ma- 
nuduci. Quales certe sunt omnes homines nefando schismate 
obcmcati, qui libere, non secus atque mente destituti, in suam 
perniciem ruunt. Ipsi in rebus salutaribus, in fidei, inquam, 
dogmatibus nil prorsus vident ; manuduci tamen non patiun- 

tur. Quid itaque cura talibus ? Equidem ipsa experientia ma- 
gistra edoctus, praeter unicum a Salvatore pramonslratum 
edicacissimum medium, quod innuo, alterum non invenio. 
Ubi enim rationi datur ratio, nec dissensio ibi obstinax, nec 
assensus tardus; sed ubi itur opinione, frustra ibi obviatur 
ratiocinatione. Quid enim aliud est compelle intrare, quam 
noli permittere opiniosos et obstinatos perire? Si itaque occi- 
dere praesumitur, qui dum juvare potest, despicit : juvare eos 
omnino tenemur, ne homicidarum a nobis ob voluntariam des- 
picientiam incurraturcrimen. Juvare autem non ut sanos, sed 
ut iusanos : siquidem obstinatus non mullum differt ab insano ; 
quia ut insanus malefacere non desistit, nisi convinclus, ita et 
obstinatus quidquam boni facit, nisi coactus. Quare uter- 
que uno eodemque modo ad saniorem mentem, velit nolit, est 
reducendus : ita ut insanus ligetur, ne mala faciat, et obstina- 
tus cogatur, ut bona faciat : arbitrio eorum concedendum 
plane nil, cum sit plane caecum. Quid enim desideratur, quod 
in Rossia nostra pro revocandis ad saniorem mentem schis- 
maticis uniti catholici plus quam per triginta continuos annos 
non lentarint, non egerint prmdicalionibus, disputationibus, 
colloquiis quotidianis, admonitionibus, scriptis privatim et 
publice, et secundum apostolum, opportune importune ar- 
(juefido, obsecrando, increpando in omni patientia et doctrina? 
Non plus tamen perhme omnia apud obstinatos istos homines 
effecerunt, quam si surdis (ut est in proverbio) fabulam nar- 
rarent. Illud vero a me praenotatum, a Christo Domino eccle- 
si® su® pro invitandis ad cocnam ejusmodi immorigeris hos- 
pitibus insinuatum medium, a quibusdam fidelibus Domini 
sui servis in ditionibus suis adhibitum, multos ex viis et sepi- 
bus in domum Domini intrare brevi tempore fecit. Quod si ab 
omnibus catholicis adhiberetur, profecto opinione celerius 

domus Domini impleretur. Non remansisset utique extra 
domum, nisi Clius perditionis, vagus homo et perfidus, vita 
communi non dignus. 

Sed quid? Taliter se negotio isto gerente, schismati- 
corum apud Tuam Sanctitatem culpem inflexibilem obstina- 
tionem, an quorumdam in hoc regno catholicorum socordiam 
supinam? Haud scio : qusram tamen. Dicit Dominus : servus 
qui cognovit voluntatem Domini sui, et non praeparavit, et non 
fecit secundum voluntatem ejus, vapulabit multis (1). Schisma- 
ticus est servus, servus et catholicus ; sed schismaticus vo- 
luntatem Domini sui non cognovit, catholicus vero cognovit. 
Cum itaque uterque servus iste voluntatem Dei sui non fece- 
rit, uterque vapulabit; sed hic plus, ille minus. Isti itaque 
servi sunt merito culpandi, qui vapulabunt multis : qui vo- 
luntatem Domini sui cognoverunt, et non prspararunt, nec 
secundum voluntatem ejus fecerunt. Catholici sunt jure cul- 
pandi, qui hanc Domini sui voluntatem cognoverunt, quod 
ille omnes homines vult salvos fieri, et ad agnitionem veritatis 
venire; tamen nec praepararunt nec secundum voluntatem 
ejus fecerunt. Non praspararunt, quia permiserunt subditos 
suo f$do schismate teneri, et haereseon camo obrui. Non fece- 
runt secundum voluntatem ejus, quia non compulerunt sub- 
ditos suos in domum Domini sui intrare. Isti tales servi sunt 
culpandi. Isti servi, mea exili sententia, pastoribus illis apud 
Ezechielem prophetam sunt non dissimiles. Nam quemadmo- 
dum illi lana, lacte et carne ovium suarum cooperti et pin- 
guefacti oves non pascebant : ita et hi in laboribus subditorum 
suorum quotidianis positi ex censibus et tributis eorum di- 
tantur, purpura cl bysso induuntur, et quotidie splendide 

(1) Lue, 12. 47. 

epulantur, de salute autem animarum eorum nullam prorsus 
habent curam. Quod exeerabilius, plerique eorum (proh Deum 
immortalem) toti sedulo in id incumbunt, ne subditi eorum 
ad agnitionem veritatis perveniant et salventur, dum eos iti 
schismate, blasphemis, haereticis erroribus scatente, non 
modo permanere patiantur, verum etiam ut maneant (perti- 
naciam istam illorum constantiam vocitantes), hortentur : 
invasoribus episcopis popones suos inaugurare permittant, 
et obedientiam iis praestare adigant. Unitos autem episcopos, 
legitimos eorum pastores, verbis quidem magnificare prae se 
ferant, reipsa tamen nimium contemnant, dum eos in istos 
suos popones jure debitam jurisdictionem exercere non 
sinant, et rogali recusent. 0 multis vapulaturos istos servos ! 
0 malos dominos non bonos catholicos! Isti, isti sunt, Pater 
Sanctissime, quos apud Tuam Sanctitatem culpem. Isti frigidi 
catholici sunt in causa, cur hacc salutaris sanctae unionis in 
patria nostra, multorum sagaci industria diu agitata (quae 
etiam nunc incessanter agitatur) scintilla optatum non exci- 
tarit, nec excitet incendium, quam isti sua detestabili frigi- 
ditate in ignitissimis unitorum fomitibus restinguunt, et ne 
altum inflammetur, supprimunt. Isti tales catholici schisma 
in Rossia nostra fovent, tenent et promovent. Isti invasoribus 
episcopis monasteria sui patronatus ad commorandum suppe- 
ditant ; isti eos alunt, isti defendunt. Quorum illi patrocinio 
freti, huc illuc per totam Rossiam cursitantes, popones suos, 
homines crassae ignorantia; simonizanl, schisma ecclesiam, 
hxreses orthodoxizant : et sic sibi, sequacibus suis cl istis 
patronis, cum magno parvulorum scandalo et sanci® unionis 
cum multo detrimento, thesaurizant iram in die ir® et reve- 
lationis justi judicii Dei. Cui malo occurrere. Tuum est, Pater 
Sanctissime, et efficere, ut in uno eodemquo corpore membra 

omnia id officium exerceant, quod illis judicio capitis inhi- 
betur, et non quod illis ipsis lubel . ne hoc illorum vitium 
jure vergatur in ipsum caput, cujus imperio illa regi tenen- 
tur. Tu caput Te ipsum, ob pereuntium animarum salutem, 
quotidiana sollicitudine paene evisceras hac, ut gentem Ros- 
siacam ad sanctam Tuam unionem, sine qua illi esi perditio, 
piis modis allicias, adducast, attrahas ; membra autem aliud 
multo diversum, immo Tu® voluntati contrarium exercere 
cernuntur. 

Sic itaque rebus maledicti schismatis stantibus, vis, 
Pater Beatissime (qui Domini Tui voluntatem imitatus pr®ter 
. salutem animaram, uti res clamant, nil aliud vis), diu a ple- 
risque antecessoribus Tuis desideratam et promotam unio- 
nem sanctam, in Rossia nostra integre ab omnibus Rossis 
initam videre? En modum Tu® Beatitudini suggero, eumque 
planum et pium, facillimum et efficacissimum. Pro auctoritate 
Tua, qua ex Dei instituto polles, nil cunctando, dic caput 
brachiis Tuis qu$ Tibi iu hoc prmclarissimo regno Poloni® 
sunt, alteri spirituali, alteri saculari : Fiat in regno Polonice 
unio; et verbo ocius facta conspicietur. Quid enim Tu non 
potes, qui cooperatorem Tuum Omnipotentem habes? Qui 
cum sis fidelis ejus servus et prudens dispensator, super fa- 
miliam ejus constitutus, ut des illis cibum in tempore, in 
unum omnes colligere studeas. Brachia ista, si Tuum illud 
Fiat unanimi consensu receperint unanimiter et exequuta 
fuerint, brevi, Domino Deo opitulante, quod in Rossia nostra 
fieri desideres, videbis, et optato sollicitudinis Tu® fine su- 
perstes felicissime gaudebis. Si vero brachia ista ad invicem 
dissona sibi fuerint, ut quod alterum eorum attollat, alte- 
rum sublatum deprimat, frustra laboratur, frustra operatur, 
frustra cxpectatur. Immo certamen istud erit plus quam 

puerile ludibrium, ut quod hodie alterum extraxit, alterum 
cras destruat ; uti pene nunc apud nos agi videtur. 

Habes, Pater Sanctissime, filium Tuum in Domino dilec- 
tum, serenissimum regem nostrum (quem Dominus Deus servet 
nobis salvum, sanum et incolumem in multos annos), brachium 
saeculare, in exequendo hoc salutari munere ferventissimum 
et vigilanlissimum : cujus in retinenda et promovenda sancta 
unione candor omnibus catholicis simul et schismaticis optime 
innotuit. 

Habes et brachium Tuum spirituale, ad obeundam hanc 
provinciam non minus idoneum, Illustrissimos et Reveren- 
dissimos archiepiscopos et episcopos, regni hujus senatores 
primarios; insuper et Illustrissimum ac Reverendissimum a 
latere Tuo nuntium. 

Quid jam desideratur? Duo haec : unum, si ex commis- 
sione et mandato brachii spiritualis sacerdotes tum saeculares, 
tum regulares, qui per singulas Rossiae provincias, paroecias 
conventus et collegia habent, praecipue vero Societatis Jesu 
patres: si, inquam, hi dictum Tuum hoc unum Fiat ad exse- 
quendum Gdeliler susceperint, dictum fiet illico facium : hac 
ratione. Demandetur sub conscientia sanctae obedienliae sin- 
gulis qui sunt a confessione, neminem istorum absolvant, aut 
ad ss. altaris sacramenti communionem admittant, qui vel 
verbo, vel opere unionem opprimit, schisma vero promovet- 
Quales sunt isti schismaticorum intrusorum ultranei patroni, 
nutritores, defensores, ac proinde schismatis maledicti fau- 
tores, et quantum in illis est, promotores. Isti enim hoc suo 
auxiliari maleficio ecclesiasticam censuram promerentur non 
minus, quam isti ipsi iniquitatis hujus operarii. Insuper, pce- 
nitentialis satisfactionis loco, omnibus talibus injungatur, ut 
schisma opprimant, unionem vero promoveant; schismaticos 

episcopos ex nunc e monasteriis suis extrudant, alimoniam 
eis subtrahant, favorem detrectent, patrocinium denegent, 
sacerdotes pro subditis suis nisi unitos non ferant, monaste- 
ria, salvo patronatus sui jure, jurisdictioni episcoporum uni- 
torum subesse permittant : et fiet ili ico Tum Sanctitatis 
dictum facium. Amotis euim columnis, rui necessarium est 
totum aedilicium illis superaedificatum. — Illico videbimus 
schismaticos istos invasores, qui nunc solis catholicorum 
ulnis gestantur, vel extra fines regni evagaturos, vel unio- 
nem sanctam sponte quxsituros, postquam se diutioris isto- 
rum suorum patronorum favoris et patrocinii spe frustratos 
esse reipsa fuerint experti. Isti enim, qui qucerebant ani- 
mam pueri, defuncti eunt : persecutores, inquam, sancta; 
unionis, magnates, principes, qui advenas episcopos et istos 
pro se suisqne subditis tenebant, alebant et defen- 
debant, evanuere. Nec potest amplius schisma tales protec- 
tores et nutritores ei suppeditare. Et hoc est unum quod 
desideratur. 

Suggero alterum. Juvenius illa gentis llossiacx, nobilis 
et plebeja, schismati addicta, qu® in collegiis Societatis Jesu 
patrum literis operam navat , ritum mutare ne cogatur ; 
immo etiam volens non admittatur, sed ad unionem sanctam 
piis monitis allicita in suo ritu ut persistat, stabiliatur. Hinc 
enim operarii ad messem istam Domini, ad urgendam, inquam, 
et promovendam sanctam unionem suppeditabuntur. Et est 
prxceploribus hisce pro persuadendis in id discipulis suis, 
prxter sexcentas alias, et hxc ratio in promptu evidentissima 
et firmissima apostoli dicentis ; S» quis suorum maxime do- 
mesticorum curam non habet, fidem negavit, et est infideli 
deterior. Nam etsi refragari vellent , constringi facile 
possunt. Non enim possunt vere affirmare, se pari ratione 

afflictam matrem, orientalem ecclesiam, mutato ritu juvare 
posse, quam si persistant iu ritu. Nam fortius iste de vita peri- 
clitantem juvat, qui eum viva voce admota manu juvat, quam 
quieloginquo solo clamore juvat . Priore modo juvare cen- 
sentur matrem suam, orientalem ecclesiam, qui in ritu suo 
grxco permanent; posteriori, qui ritum mutant. Et quanto 
fortius, tanto efficacius ; dum quod matri et fratribus com- 
mendant, idem ipsi, ut bonum et salutare, retinent et sequun- 
tur; quam illi, dum quod matri et fratribus commendant, id 
ipsi, ut malum vel ut minus bonum, sprevisse praesumuntur. 

Hac duo, Pater Sanctissime, si Tu vivida Tua pastorali 
in omnes auctoritate reipsa effeceris, en optatam unionem in 
Rosssia nostra ad manus Labes ; qua potitus, suppone Te per 
Tuos Rossos brevi temporis successu in omnibus nationibus, 
orientalis ecclesiae nomine in schismate sese jactantibus, eam 
obtinuisse. Libertas schismati supercilium attollit, servitus 
deprimit. Ubi ex libera nostra gente infernalis iste xazodaipuav 
expulsus fuerit, ex gentibus tyrannide oppressis opinione 
celerius propulsabitur. Modos Deus ipse providebit. Quare 
huic me® suggestioni, siestmqua, Pater Beatissime, favorem 
opere exhibe, nec mora : occasio enim est anticipanda, cum 
hoc tempore apud nos etiam rigidissimi schismatici, assidua 
unitorum opera succensi, incalescunt et mollescunt; et taedio 
schismatis sibimel ipsis quodam modo exosi facti, pro unione 
ad invicem decertant, et pro perspecto ejus bono passim con- 
tendunt. Hodie (cras enim erit minus apte) Rossos Tuos, loco 
strenui Davidis, ad prosternendum robusto isti populo Dei 
insultantem Philislinum, oblinere omnem curam adhibe, per- 
suasus brevi Se, gratia Dei, per eos desiderii Tui optato 
eirectu in universa orientali schismatica ecclesia politurum. 

Inierim me inutilem Tuum servum, ad pedes Tu® Sanc- 

litatis perquam humillime prosterno, et eos reverenter oscu- 
lor; peccatis meis veniam exposco et benedictione Sanctitatis 
Tum pastorali consolari cupio. Dominus Deus Sanctitatem 
Tuam, ad regimen ecclesia: sum sancta: pro pace universi 
orbis chrisliani, per gratiam suam divinam conservet io 
multos annos £«ov, iryir), avouov, aiuirov , fj.axpor l p.epivovTa 
xai opOoTOfioiivTa. rov loyov rij; aX»]0e iaq. 

Data in Volhynia, provincia ducatus Rossise, regno po- 
loni® incorporata, in monasterio Derman dicto, patronatus 
illustrissimorum principum in Ostrog. Anno Domini 1630, 
mense Februario 16 die. 

Bbatitcdinis Tu* 

indignus filius cl quotidianus apud Deum exorator, 

Meletlns Smotrziscky, 

archicpiscopus diclus 1’oloccnsis, archimandrita 
Vilncnsis el Dermanensis. 

EPISTOLA 


CYRILLI LUCARI 


ai 


DEMETRIUM SOLICOVIUM 

A nem EPISCOPUM lbofolitanvm (1). 


Ego, Cyrillus Lucari, magnus archimandrita Alexandrinae 
ecclesiae, et exarcha B.B. patriarcharum Matthaei Constan- 
tinopoleos et Meletii Alexandrina; sedis delegatus, in 
regnum Poloni® nnntius et deputatus, obedientiae meae se- 
nioribus meis satisfaciens, non autem ulla levitate aut curio- 

(!) Recolantur quae dc hac epistola dicta sunt supra, ad pag. 80 et 
seq. Eam juris publici fecerat omnium primus et commentario declara- 
vit P. Petrus Skarga, societatis nostra in Polonia tunc maximum 
ornamentum, in sua egregia Responsione adversu* Lamentam Theophili 
Orthologi (falsum nomen est Smotriscii), quam polonico idiomate vul- 
gavit Cracovite, anno 1610 ; de qua etiam iacobus Susza sermonem 
facit non semel. (Cfr pag. 20 et 43). 

sitate incitatus in has partes veni. El quoniam in tempus hoc 
incidi, cum bellicis tumultibus Moldavia, Valacbia, etTran- 
svlvania, ob Michaelis multam inquietudinem, variationes et 
technas turbaretur, el nomine serenissimi ac potentissimi 
Poloni® regis, ab ejus majestatis ducibus et exercitu Jere- 
mias Mohila, palatinus Moldavus per Micbaelem principatu 
suo exutus, suo loco restitueretur : litteras quas a B. pa- 
triarcha meo Meletio, tum ad serenissimum regem, tum ad 
alios regni Polonia; et magni ducatus Lithuaniae proceres, 
habui, per me reddere non potui ; et quas reddidi, non plu- 
ribus, quam Reverendissimo ac Illustrissimo Domino Joanni 
Demetrio Solicovio , arehiepiscopo Leopoliensi , Illustr. 
D. Joanni Zamoyski, regni supremo cancellario et exerci- 
tuum duci, item Illustr. D. palatino Kioviensi Ostrogi* duci, 
prajsens exhibui. Et quas S. R. M. eram coram redditurus, 
quum in hoc tempore praestare me non posse oportune intel- 
lexissem, mandato ejus majestatis ad manus Domini palatini 
Kiovix suae majestati perferendas tradidi. Fuerunt mihi et 
aliae litterae ad plures in specie, praesertim ad senatum et or- 
dines hujus amplissimae reipublicae ; sed ne quam praesentia 
mea novis exasperationibus inter hos homines ausam praebe- 
ret, etsi hoc minime cogitarem nec omnino vellem, ad meos 
reverti constitui. Ne tamen existimationem meam, quae mihi, 
ut omnibus viris bonis et honestis est esseque debet carissi- 
ma, in medio relinquerem : hoc scriptum meum praesens in 
manibus Illustr. ac Reverend. archicpiscopi Leopoliensis, 
cujus humanitatem erga me perspectam habebam, reliqui. 

Quo primum attestor et integra fide profiteor, me in has 
partes a meis B.B. patriarchis non fuisse vel aliqua curio- 
sitate, vel malo animo missum; sed quia certi homines et 
domini, qui ad hoc usque tempus, more antiquo, ritus gracos 

sequentes, ecclesi® orientalis directionem aspiciebant et ob- 
servabant, id fleri et cupiebant et orabant. Igitur B.B. pa- 
triarcha;, ne officio et in eos pietati sux deessent, me mise- 
runt, ut istorum necessitates intelligerem, et si opus esset, 
sux regix majestati et regni ordinibus commendarem. Ac 
quoniam superiori anno, duo evangelicorum quidam ministri 
Yilna ad meum patriarcham B. Meletium scripserunt, quod 
oiim et Vittembergenses Germani ad pi® memori® Hieremiam, 
patriarcham Constantinopolitanum fecerant, sed non obtinue- 
rant, ut in unitatem et communionem gr®c® religionis susci- 
perentur : eis responsum ab eodem B. Meletio retuleram. 
Quod tamen cum intellexissem minus gratum fore, tum 
S. R. M., tum catholicis omnibus: neque reddidi, neque 
publicavi; et non solum hoc feci, sed etiam nullos cum illis 
publice, nisi cum uno vel altero in Volhynia, idque ad xdifi- 
cationem, sermones habui. Ad qu®dam facienda a nonnullis 
fui sollicitatus; sed ego, minim® turbationis occasioni viam 
praeludens, nullum consensum prxbui. Scio enim probe, et 
sciunt mei patriarch®, hxreticorum sive evangelicorum do- 
gmata et actiones semper non solum ecclesi® catholic® orien- 
talis et occidentalis perniciem et turbationes excitasse : quod 
et tunc in Germania, Gallia, Anglia et alibi cernere est ; sed 
etiam morum corruptionem notabilem inter christiani nominis 
regna induxisse. Cumque regnum hoc vestrum nobilissimum 
et potentissimum (quod Deus Optimus, Maximus diutissime 
servet florens et incolume) ejusmodi sit, ut in ejus felici statu 
consistat salus totius christiani orbis ac populorum Jesum 
Christum, Salvatorem mundi, sequentium : hoc ut concordiam 
suam servet ac tueatur, non solum ego opto, et Deum oro, 
sed etiam mei patriarch®, immo omnes Grxci exteri orienta- 
lis ecclesi® christiani desiderant. Et licet hxretici Europ®i 


Digitized by Google 



184 — 


odio Romanae ecclesiae ac Petrinae sedis saepius lentarent 
inire cum orientalibus concordiam, tamen nunquam recepti 
fuerunt. Illi in articulis generalibus tantum, quae illis et nobis 
cum Judxis et Makometanis sunt communia, ut v. g. unum 
Deum esse creatorem mundi, gubernatorem, justum, bono- 
rum et malorum retributorem, vitae aeterna! datorem, et his 
similia, conveniunt ; in praecipuis autem Christianae religionis 
capitibus dissident : nempe de antiquitate ordinis ecclesia- 
stici, de apostolicis traditionibus, de auctoritate sanctorum 
Patrum et Doctorum ecclesiae utriusque, quorum aut omnes, 
aut plerosque eorum rejiciunt ; de canone sacrorum librorum, 
de observationibus, de justificationibus, de lithurgia sacra, 
sive missae sacrificio, de Sanctorum reliquis et veneratione, de 
Deipara Virgine, de sanctissima Trinitate ; et novas ex suo 
sensu proprio sacrae scripturae interpretationes depromunt : 
quae res quanti periculi sit, experientia ipsa loquitur. Lon- 
gissime igitur illi cum absint a nobis, nequaquam coalescere 
nobiscum possunt. Inter orientalem vero et occidentalem 
occidentalem ecclesiam, quae aliquam disceptationem retinere 
videntur, indoctorum quidem illusio esse videtur ; doctiores 
vero facile eumdem aut proximum sensum, in dilectione 
Christi, eliciunt. Non detestamur S. Petri sedem, quin eam 
debita veneratione et honore prosequimur, primamque ettan- 
quam matrem agnoscimus; una ac eadem nobis est fides, unum 
baptisma cum Deo Patre, Fiilio, et Spiritu S. una in trinitate 
natura, una omnipotentia, una divinitas: una spes vocationis, 
unacharitas, communes pro omnibus Christianorum statuum, 
regibus, rectoribus, ducibus, magistralibus, orationes et sup- 
plicationes : eadem sacramenta, iidem ordines in ecclesia 
minores et majores sacri, eadem evangelia, eadem prophetica 
et apostolica scripta, eadem sanctorum ecclesis orlkodoxo- 

rum Patrum gracorum et latinorum auctoritas. Quid nobis 
cum aliis seclis est commune ?immo quoscumque una, eosdem 
et altera ecclesia hxrelicos semper censuit, habuit, excom- 
municavit et anathemate percussit. Concilia prima communia 
habuit, utraque vel potius una ritus utriusque Ecclesia. Ita 
ut merito in fundamentis doctrina; chritian® non tam contro- 
versia aut contrarietas, quam diversitas qu®dam nationum 
grxe® et latina;, peculiaris observatio* et usurpatio fuerit. 

Ut autem ad perfectionem illam exacta; unionis orientalis et 
occidentalis ecclesia; res adducantur, optandum quidem esset; 
verum his adhuc temporibus, cum illa; partes alterius fidei 
sceptro, ob peccata nostra, subjaceant, et harum reges et 
principes, nec moribus, nec religione, eadem poena divina, 
concordiam Christianam retineant, ferequo totus mundus in 
maligno positus sil, non tam cito sperandum. Ut autem ad 
concordiam Christianus orbis, summa Dei ope, aliquando in- 
clinare et spectare incipiat : intelligo et emendatione vitx, 
et summa vi precum nobis utrisque opus esse. Quod ad me 
attinet, ego obediens sum majestatis admonitioni ex hoc regno 
discedo, et ad meos regredior. Ita plano prolileor, me nihil 
bis in locis, ncc agere, nec conari voluisse, quam ut iutcr 
eos, qui unitatem cupiunt ac profitentur, atque illos qui in 
ea non sunt et pie se facere credunt, et summa illa capita 
sua respicientes, nec inter seipsos conveniunt, et potius luc- 
reticis erroribus consentiunt, pax aliqua et <n/p.<pcovta insti- 
tui potuisset. Quod cum his temporibus factum non sil, 
meliori occasioni et tempori reservandum videtur. Ego, quan- 
tum studio et opera mea Gdeli apud R.R. patriarchas meos 
efficere potero, dare volo operam, ut in me ad omnia ea, qn;c 
pacis et ver® charitatis sunt, et communis boni, et hujus regni 
nobilissimi ac piissimi et serenissimi, peudentissimorumque 

ordinum commodum spectant, nullum boni viri studiosissimi 
et perobsequentis officium merito desiderari queat. 

Ilanc significationem et declarationem animi mei, tibi, Illu- 
strissime ac Reverendissime Leopoliensis antistes, Domine ac 
Patrone mi, ob singularem in me luam benevolentiam et huma- 
nitatem quam agnosco, relinquo. Illustrissima Dominatio vestra 
pro sua prudentia utetur, cum meae persona: commendatione, 
in hoc regno, ad illotum quibus opus fuerit, aliquam utilita- 
tem et consolationem. Leopoli, 21 Januarii, aunol601. 

